cyanic-selkie/wikianc huggingface dataset:
ߙߌߛ߭ߊߙ ߕߙߋߝ߭ߕߌߞ
ߞߊ߲߬ߛߓߍߟߌ
ߊ߬ ߘߋ߲ߞߍ߫ ߝߑߙߊ߲ߛߌߛ ߕߙߋߝ߭ߕߌߞ ߞߍ߫ ߘߊ߫ «ߓߍ߲߬ߕߍ߰ ߓߊ ߣߍ߰ߛߌߟߊ» (Grand junction Railway ]«GJR») ߝߘߏ߬ߓߊ߬ ߗߋߕߌ߮ ߘߌ߫߸ ߡߍ߲ ߕߐ߮ ߣߊ߬ ߘߊ߫ ߦߟߍ߬ߡߊ߲߫ ߞߵߊ߬ ߞߍ߫ ߟߐ߲ߘߐ߲߬ ߣߌ߫ ߞߐ߬ߘߎ߮ ߕߟߋ߬ߓߋ߬ߝߊ߲ ߣߍ߰ߛߌߟߊ («LNWR» London and North Western Railway) ߘߌ߫. ߏ߬ ߓߐߣߍ߲߫ ߦߋ߫ ߞߐ߯ߙߣߑߥߐߟ «LNWR» ߞߎߟߎ߲ߞߎ߲ ߠߋ߬ ߘߐ߫. ߦߌߟߡߊ:ߞߋ߬ߥߎ߬ߣߍ߲߬ߞߋߥߎ ߦߌߟߡߊ:ߘߊ߬ߡߊ߲ ߞߋ߬ߥߎ߬ߣߍ߲߬ߞߋ߬ߥߎ ߦߌߟߡߊ:ߞߐ߲߬ߛߏ ߦߌߟߡߊ:ߛߌ߬ߛߌ߬ߞߎ߬ߟߎ߲
ߛߌߞߊߛߏ߬
ߛߌߞߊߛߏ߬ ߦߋ߫ ߡߊ߬ߟߌ ߥߙߏ߬ߘߎ߰ ߛߏ ߘߏ߫ ߟߋ߬ ߘߌ߫߸ ߊ߬ ߣߌ߫ ߛߌߞߊߛߏ߬ ߡߙߊ߬ߓߊ߰ߘߊ ߞߎߓߋߘߊ.
ߛߌߞߊߛߏ߬ ߕߙߊߥߟߋ ߟߎ߬ ߓߐߖߎ
ߛߌߞߊߛߏ߬ ߕߙߊߥߟߋ ߟߎ߬ ߓߐߣߍ߲߫ ߦߋ߫ ߕߐ߬ߙߐ߲߫ ߜߐ߯ߘߎ߫ ߟߋ߬. ߓߟߏߟߊߝߍߣߍ߲ߠߊ ߟߎ߬ ߟߋ߬ ߕߘߍ߬ ߦߴߊ߬ ߝߐ߫ ߟߴߊ߬ߟߎ߫ ߢߍ߫ ߛߐ߲߬ ߞߘߊߎ߫ ߞߴߊ߬ߟߎ߬ ߦߋ߫ ߥߊ߫ ߞߐߘߐ߲ ߝߍ߬ (ߕߟߋ߬ߓߐ)߸ ߞߴߏ߬ ߓߊ߯ ߞߴߊ߬ߟߎ߫ ߘߌ߫ ߞߍ߫ ߡߊ߲߬ߛߊ߬ ߓߟߋߓߟߋ ߟߎ߬ ߘߌ߫ ߡߍ߲ ߠߎ߬ ߕߐ߮ ߕߍߣߊ߬ ߕߎߣߎ߲߫ ߠߊ߫ ߘߐ߬ߝߐ ߞߎ߲߬ߕߊ߮ ߡߎ߰ߡߍ ߞߘߐ߫. ߞߏ߫ ߞߏ߬ߣߌ߲߬ ߊ߬ߟߎ߬ ߦߴߊ߬ߟߎ߫ ߕߍߣߍ߲߫ ߡߛߏߞߘߐ ߟߋ߬ ߞߍ߫ ߟߴߊ߬ߟߎ߫ ߟߊ߫ ߛߘߊߞߊ ߘߌ߫ ߞߊ߬ ߣߊ߬ ߕߏ߫ ߥߊ߫ ߟߊ߫: ߊ߬ߟߎ߫ ߕߘߍ߬ ߦߴߊ߬ߟߎ߫ ߓߊ߲߬ ߞߊ߲ ߞߍ߫ ߟߊ߫ ߛߐ߲߬ «ߞߏ߫ ߣߴߊ߬ߟߎ߫ ߡߊ߫ ߛߴߊ߬ߟߎ߫ ߝߊ߬ ߓߙߊߞߊ߫ ߢߌߣߌ߲ ߡߊߣߐ߬ ߟߊ߫߸ ߞߏ߫ ߊ߬ߟߎ߫ ߞߏ߬ߣߌ߲ ߕߴߊ߬ ߓߣߐ߬ ߊ߬ ߣߌ ߘߐ߫ ߝߋߎ߫߹ ߞߏ߫ ߡߊ߲߬ߛߊ߬ߦߊ߫ ߘߊ߲߬ ߓߴߊ߬ ߖߘߍ߬ ߘߌ߫». ߝߟߍߟߌߟߊ ߘߏ߫ ߓߊ߯ ߣߊ߬ ߞߏߕߊ߲߫߸ ߏ߬ ߝߣߊ߫ ߘߌ߫ ߛߊ߬ߦߌ߫ ߊ߬ߟߋ߬ ߞߎߡߊ߫ ߞߋߟߋ߲ ߡߊ߬߸ ߡߐ߱ ߟߎ߬ ߓߴߊ߬ߟߎ߫ ߖߎ߬ߛߎ ߘߕߐߘߐ߲߫ ߞߏߕߊ߲߫߸ ߊ߬ߟߎ߫ ߘߌ߫ ߛߊ߬ߦߌ߫ ߊ߬ߟߎ߬ ߝߐߞߊ߲߫ ߞߋߟߋ߲ ߞߊ߲߬.
ߕߏ߫ ߞߍ߫ ߘߴߏ߬ ߟߋ ߘߐ߫ ߝߎߚߎ߫ ߝߏ߫ ߡߐ߱ ߘߏ߫ ߥߊ߫ ߘߴߏ߬ ߢߊߝߐ߫ ߊ߬ߟߎ߬ ߕߍߣߍ߲߫ ߡߛߏߞߘߐ ߢߍ߫߸ ߏ߬ ߝߣߊ߫ ߞߵߊ߬ ߝߐ߫ ߞߏ߫ «ߌ߬ߦߏ߯ ߞߊ߬ ߒߠߋ ߡߛߏ߬ߞߘߐ߬ ߝߙߌߝߙߊ ߣߌ߲߬ ߠߊߝߌ߬ߛߊ߬ߦߊ߫ ߒ ߡߊ߬ߞߍ߬ ߘߋ߲ ߠߎ߬ ߟߊ߫ ߡߊ߲߬ߛߊ߬ߦߊ ߘߌ߫؟ ߋ߯ ߒ߬ߓߵߊ߬ ߓߘߊ߫ ߘߌߦߊ߫ ߏ߬ ߘߐ߫».
ߡߛߏ߬ ߞߘߐ ߥߊ߫ ߘߴߊ߬ ߝߐ߫ ߊ߫ ߘߋ߲ ߠߋ߬ ߢߍ߫ ߞߴ«ߊ߬ߟߎ߫ ߦߴߊ߬ߟߎ߬ ߟߊ߫ ߛߘߊߞߊ ߓߐ߫ ߝߛߊߦߌ߫߸ ߞߴߊ߬ߟߋ ߘߌ߬ߢߍ߬ߣߍ߲߫». ߊ߬ ߡߊ߬ߞߍ߫ ߘߋ߲ ߠߎ߬ ߡߊߛߐ߲߬ ߡߍ߲ߞߍ߬߸ ߊ߬ߟߋ ߖߍ߬ߘߍ ߥߊ߫ ߘߴߊ߬ ߞߏ߬ ߞߵߊ߬ ߖߘߍ߬ ߤߌߣߊߛߋ߫ ߞߊ߬ ߓߊ߲߫ ߞߵߊ߬ ߖߘߍ߬ ߞߊ߲ߠߊߕߍ߰ ߞߊ߲߬ߞߙߎ߬ߜߍ߬ ߞߓߊ ߟߊ߫ ߥߟߌߟߌ߫߹߸ ߡߐ߱ ߟߎ߬ ߥߊߣߍ߲ ߏ߬ ߢߊߝߐ߫ ߟߴߊ߬ ߘߋ߲ ߠߎ߬ ߢߍ߫߸ ߏ߬ ߟߎ߫ ߣߊ߬ ߘߴߊ߬ ߛߎ߬ߞߏ߬ߦߊ ߞߍ߫߸ ߛߎ߬ߞߏ߬ߦߊ ߓߊ߲ ߞߐ ߘߐ߫߸ ߊ߬ߟߎ߫ ߞߊ߬ ߕߏ߲ ߕߊ߬ ߞߊ߬ ߥߊ߫ ߕߟߋ߬ߓߐ ߘߐ߫߸ ߏ߬ ߟߋ ߞߍ߫ ߘߴߊ߬ߟߎ߫ ߞߣߍߘߎ߯ ߟߊߛߐߘߐ߲߫ ߢߊ ߘߌ߫.
ߡߊ߲߬ߛߊ߬ߦߊ
ߛߌߞߊߛߏ߬ ߛߌ߰ ߘߊ߫ ߝߊ߯ߘߐߞߍ߫ ߁߉߲ ߘߊߡߌߣߊ ߟߋ߬ ߟߊ߫ ߡߊ߲߬ߛߊ߫ ߘߎ߬ߥߟߊ߬ ߓߟߏ߫. ߊ߬ ߕߘߍ߬ ߛߏ߫ ߘߋߣߍ߲ ߠߋ߬ ߘߌ߫ ߝߏ߫ ߗߍ߬ߓߊ߬ ߕߙߊߥߟߋ߫ ߛߌ߰ߣߍ߲ ߡߊ߲߬ߛߊ߬ߦߊ ߟߊ߫ ߁߈߇߆ ߟߊ߫߸ ߓߊ ߊ߬ ߣߊ߫ ߕߘߍ߬ ߦߋ߫ ߛߌߞߊߛߏߞߊ ߟߋ߬ ߘߌ߫߸ ߊ߬ ߞߍ߫ ߣߍ߲ ߞߣߍߘߎ߯ ߡߊ߲߬ߛߊ߬ߟߊ ߡߊ߲߬ߛߊ ߘߌ߫߸ ߊ߬ ߞߵߊ߬ ߟߊ߫ ߞߎߓߋߘߊ ߟߊߦߌ߬ߙߌ߲߬ߘߌ߫ ߦߋ߲߬. ߊ߬ ߞߵߊ߬ ߟߊ߫ ߞߎߓߋ ߟߐ߬ ߡߊߡߋߟߐ߲߫ ߘߏ߯ ߕߌ߲ߘߌ ߟߋ߬ ߞߊ߲߬ (ߦߋ߲߬ ߦߋ߫ ߖߌߡߣߐߦߊ ߟߋ߬ ߟߊ߫ ߕߊ߲߬) ߊ߬ ߞߊ߬ ߖߌ߲߭ ߞߟߊ߬ߥߟߎ ߘߏ߫ ߟߐ߬ ߛߊ߭ߡߏ߬ߙߌ߬ ߕߎ߬ߙߋ ߣߌ߫ ߝߊ߬ߙߊ߲߬ߛߌ߫ ߟߎ߫ ߟߊ߫ ߓߋ߲߬ߞߊ߲߬ߠߌ߲ ߡߊߞߊ߲ߞߊ߲߫ ߞߊ߲ߡߊ߬. ߛߏ ߛߋ߫ ߘߴߊ߬ ߞߟߏߜߟߍ߬ߦߊ߬ ߟߊ߫ ߁߈߈߇ ߣߌ߫ ߁߈߈߉ ߟߎ߫ ߕߍ߫. ߛߌߞߊߛߏ߬ ߗߍ߬ߓߊ߬ ߟߊ߫ ߛߊ߬ߦߊ ߞߐ߫߸ ߊ߬ ߘߐߞߍ߫ ߓߊ߬ߓߋ߲ߓߊ߫ ߕߙߊߥߟߋ߫ ߟߊߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫. ߝߊ߬ߙߊ߲߬ߛߌ߬ ߕߘߍ߬ ߦߋ߫ ߕߋߙߌߦߊ ߢߌߣߌ߲߫ ߠߊ߫ ߛߌߞߊߛߏ߬ ߝߍ߬ ߞߊ߬ߦߌ߯ ߗߍ߬ߓߊ߫ ߕߋ߬ߟߋ ߘߐ߫߸ ߊ߬ ߣߌ߫ ߞߊ߬ ߕߏ߫ ߡߊ߬ߜߍ߲ ߠߎ߬ ߟߥߊ߫ ߟߴߊ߬ ߡߊ߬ ߛߐ߲߬. ߝߊ߬ߙߊ߲߬ߛߌ߬ ߟߊ߫ ߗߋߘߋ߲ ߡߍ߲ ߣߊ߬ ߘߊ߫ ߓߊ߬ߓߋ߲ߓߊ߫ ߕߙߊߥߟߋ߫ ߡߊ߬ ߛߊ߫߸ ߊ߬ߟߋ ߞߵߏ߬ ߟߋ ߝߊ߰, ߏ߬ ߞߍ ߝߊ߬ߙߊ߲߬ߛߌ߫ ߞߵߊ߬ ߘߐߓߍ߲߬ ߊ߬ ߞߟߍ߬ ߞߊ߲ߡߊ߬߸ ߞߵߊ߬ ߟߊ߫ ߖߌ߲߭ ߠߊߥߎ߬ߦߊ߬ ߁߈߉߈ ߠߊ߫߸ ߏ߬ ߞߍ ߊ߬ ߞߵߊ߬ ߖߍ߬ߘߍ ߝߊ߰߸ ߊ߬ ߞߊ߬ ߞߎߡߦߊ ߣߌ߲߬ ߠߋ ߝߐ߫ ߊ߫ ߖߍ߬ߘߍ ߝߊ߰ ߕߎߡߊ ߏ߬ ߟߊ߫: ߛߊ߬ߦߊ ߞߊߝߌ߬ߛߊ߬ ߡߊ߬ߟߏ߬ߦߊ ߘߌ߫. ߢߐ߲߯ߡߛߊ߬ߡߊ߲ ߡߍ߲ ߦߋ߫ ߛߏ ߞߣߐ߫ ߦߋ߲߬ ߕߋ߲߬߸ ߏ߬ ߟߎ߫ ߟߋ߬ ߦߋ߫ ߟߐ߯ߝߍߓߊ (ߛߜ߭ߎߝߍߓߊ)߸ ߡߊߡߋߟߐ߲߫ ߕߌ߲ߘߌ߸ ߗߍ߬ߓߊ߬ ߕߙߊߥߟߋ߫ ߟߊ߫ ߖߌ߲߭ ߝߏ߲߬ߝߏ߲߸ ߊ߬ ߣߌ߫ ߡߌ߬ߛߙߌ߬ߞߘߐ ߝߊߟߊ߲ ߡߍ߲ ߦߋ߫ ߛߏ ߘߊߝߍ߬. ߝߘߎ߬ߛߓߊ߬ߓߍ߲ ߢߊ߰ߢߊ߮ ߦߋ߫ ߞߍ߫ ߟߊ߫ ߥߊ߬ߛߌ߬ߥߙߊ ߟߊ߫ ߛߊ߲߬-ߊ߲߯-ߛߊ߲߬߸ ߡߊ߲߬ߘߋ߲߬ ߝߐߟߌߝߋ߲߫ ߡߊߟߐ߲ߣߍ߲ ߠߊ߫߸ ߣߊߟߌ߬ߡߎ߲߬ ߓߟߊ ߘߌ߫.
ߛߌߞߊߛߏ߬ ߓߊߘߋ߲ߡߊ߫ ߛߏ ߦߋ߫
ߓߑߙߌߝ߭-ߟߊ߬-ߜ߭ߊߦߊ߯ߙߘ߸ ߝߊ߬ߙߊ߲߬ߛߌ߫.
ߘߎ߰ߡߊ߬ߛߓߍ
ߛߌߞߊߛߏ߬ ߛߌ߰ߣߍ߲߬ ߦߋ߫ ߞߎߘߍ߫ ߁߀߀ ߟߋ߬ ߟߊ߫ ߓߡߊ߬ߞߐ߫ ߥߙߏ߬ߘߎ߮ ߘߐ߫߸ ߜߋ߲ߞߐ߬ߖߌ߬ߘߊ ߞߐ߬ߘߎ߮ ߘߐ߫߸ ߊ߬ ߣߌ߫ ߓߙߎߞߌߣߊ߫ ߝߊ߬ߛߏ߬ ߕߟߋ߬ߓߋ ߘߐ߫ ߞߎߘߍ߫ ߄߅ ߟߊ߫. ߛߌߞߊߛߏ߬ ߦߋ߫ ߞߐ߰ߖߌ߬ߘߊ߬ ߟߊ߫ ߖߡߊߣߊ (ߕߜ߭ߏ߫߸ ߓߋߣߍ߫߸ ߜ߭ߊߣߊ߬߸ ߜߋ߲ߞߐ߬ߖߌ߬ߘߊ) ߢߐ߲߯ߓߍ߲߫ ߦߙߐ ߟߋ߬ ߘߌ߫߸ ߊ߬ ߣߌ߫ ߓߙߎߞߌߣߊ߫ ߝߊ߬ߛߏ߬ ߣߌ߫ ߡߊ߬ߟߌ ߓߟߏߕߍ߰ߣߍ߲ ߠߎ߬. ߛߌߦߊ ߓߐߣߍ߲ߢߐ߲߰ߡߊ ߡߍ߲ ߠߎ߬ ߦߋ߫ ߛߌߞߊߛߏ߬߸ߏ߬ ߟߎ߫ ߟߋ߬ ߦߋ߫ ߛߣߍߝߐ߫ ߓߊ߲ߓߊߙߊ߲ ߛߎߔߑߦߌߙ ߓߊߖߎߟߞߊ ߦߴߏ߬ ߟߎ߫ ߘߌ߫)߸ ߓߐ߬ߓߐ ߟߎ߬ (ߥߟߊ߫ ߓߐ߬ߓߐ߬ ߝߌ߲ ߤߊߡߊ߲ߕߍ߫ ߘߊߝߌ߲ ߠߎ߬)߸ ߊ߬ ߣߌ߫ ߡߌߢߊ߲ߞߊ (ߡߊߡߙߊ߫ ߛߋߣߎߝߏ). ߛߣߍ߬ߞߍ ߘߐߥߛߊ߬ߣߍ߲ ߠߋ߬ ߦߋ߫ ߛߌߞߊߛߏ߬. ߛߌߞߊߛߏ߬ ߦߙߌߘߋ߲ ߠߎ߬ ߣߴߊ߬ ߣߊߞߘߐߝߋ߲ ߠߎ߬ ߟߋ߬ ߞߏߛߐ߲߬߸ ߛߌߞߊߛߏ߬ ߦߋ߫ ߛߋ߫ ߟߴߊ߬ ߖߘߍ߬ ߞߘߐ߫ ߞߊ߬ ߡߊ߲߬ߕߏ߲߬ߕߍ ߓߊߟߞߏ߫ ߡߊߜߍ߲ ߡߊߕߊ߲߬ߞߊ߫.
ߓߊ߲ߘߊ
ߓߊ߲ߘߊ ߞߟߊߡߊ߲ ߦߌߟߌ߲ߣߍ߲߫ ߖߊ߬ߣߍ߲ ߠߋ߬ ߦߋ߫ ߛߌߞߊߛߏ߬߸ ߞߏߔߍ߲߫ ߠߊ߫ ߓߊ߲ߘߊ ߛߙߊߛߌ߯ߟߌ ߘߐ߫. ߛߊ߲ߖߌ ߜߟߊ߬ߥߊ߯ߘߋ߲ ߁߂߀߀ ߟߋ߬ ߦߋ߫ ߣߊ߬ ߟߊ߫ ߛߌߞߊߛߏ߬ ߛߊ߲߭ ߞߘߐ߫߸ ߏ߬ ߝߊ߲߬ߓߊ ߦߋ߫ ߣߊ߬ ߟߊ߫ ߘߓߊ߬ߕߊ ߣߌ߫ ߕߎߟߊߝߌ߲ ߠߎ߫ ߟߋ߬ ߕߍ߫. ߘߓߊ߬ߕߊ ߟߋ߬ ߦߋ߫ ߞߊߙߏ ߓߍ߯ ߘߐ߫ ߦߌߟߌ߲߫ ߣߍ߲ ߣߴߊ߬ ߓߍ߯ ߘߐ߫ ߛߎߡߊߣߍ߲ ߘߌ߫. ߛߊ߲߭ ߥߊ߯ߕߌ ߓߍ߯ ߘߐ߫ ߞߟߊߡߊ߲ ߦߋ߫ ߦߋ߫ ߕߟߋ߬ߡߊ ߓߊ߲߫ ߕߎߡߊ ߟߋ߬ ߘߌ߫ ߕߙߊߓߊ ߣߌ߫ ߞߏ߲ߞߏߘߌ߬ߓߌ ߟߎ߬ ߟߊ߫߸ ߣߌ߫ ߕߟߋ߬ ߞߋߟߋ߲ ߓߊ߲ߘߊߖߌ߬ߦߊ ߕߍߡߊߞߊ߲ߞߋ ߞߐߘߊ߲ ߕߊ߬ߡߌ߲߬ ߘߊ߫ ߞߛߊߞߊ߫ ߃߇ (c° ߃߇) ߟߊ߫ ߣߍ߲߯ߞߍ߫.
ߣߊߡߎ߲ ߘߌ߲߬ߞߌߙߊ ߟߎ߬
ߛߌߞߊߛߏ߬ ߣߊߡߎ߲߫ ߘߌ߲ߞߌߙߊ ߟߎ߬ ߘߐ߫߸ ߖߘߍ߬ߞߟߏ߬ߦߊ ߖߊߡߐ (ߡߌߛߙߌ) ߟߎ߬ ߟߋ߬ ߦߴߊ߬ ߓߊߖߎߡߊ ߟߎ߬ ߘߌ߫.ߌߛߟߊߞߊ߫ ߓߊߕߏߓߏ߲ ߠߎ߬ ߦߋ߫ ߦߋ߲߬߸ ߦߏ߫ ߛߌߞߊߛߏ߬ ߓߊ߬ߕߏ߬ߓߏ߲ (ߝߓߊ߬ߟߞߊ߬ ߓߊߕߏߓߏ߲ ߠߵߏ߬ ߘߌ߫)߸ ߏ߬ ߝߣߊ߫ ߦߋ߫ ߡߊ߬ߟߌ ߌߛߟߊߞߊ ߘߟߊߝߎߟߊ߲ ߓߊ߬ߕߏ߬ߓߏ߲ ߠߋ߬ ߞߘߐ߫.
ߦߟߌߡߊߛߙߋ ߟߎ߬
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߛߌߞߊߛߏ߬ ߦߌߟߡߊ:ߡߊ߬ߟߌ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬ ߦߌߟߡߊ:ߛߌߞߊߛߏ߬ ߕߌ߲߬ߞߎߘߎ߲
ߕߌ߬ߙߏ߫
ߡߌ߬ߙߌ߲߬ߘߌ
߂߀߁߆ ߟߊ߫ ،ߊ߬ ߛߏߛߌ߯ߓߊ߮ ߘߊ߬ߡߊ ߓߙߍ߬ߦߊ ߕߘߍ߬ ߡߐ߰ ߂߀߂߀߅ߟߋ߬ ߘߌ߫ ߞߴߊ߬ ߕߊ߬ ߟߊ߬ߝߘߏ߬ߓߦߊ߬ߟߌ ߞߎ߲߬ߠߊ߬ߛߌ߰ߡߊ ߡߊ߬ߘߊ߲߬ߠߌ߲ ߘߐ߫ ߂߀߁߄ ߠߊ߫ ߞߊ߬ߣߌ߲߬ ߏ߬ ߡߍ߲ ߞߐ߲ߕߍ߲ ߕߘߍ߬ ߡߐ߰ ߁߈߈߉߂ ߘߌ߫
ߡߊ߲߬ߕߎ߬ߙߋ߬ߦߊ
ߛߐ߯ߣߊ߫
ߖߓߊ߬ߕߋ߫ (߁߉߅߉)،ߘߐ߲߬ߞߟߌ߬ߟߊ߬ߟߊ ߟߋ߬ ،ߊ߬ ߛߐ߬ߘߐ߲߬ ߘߊ߫ ߕߌ߬ߙߏ߫ ߟߋ߬
ߦߟߌߣߐ ߣߌ߫ ߦߌߟߡߊߛߙߋ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߝߙߊߣߊ߫ ߦߌߟߡߊ:ߝߙߊߣߊ߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߫
ߛߊߣߊ߲ߞߟߊߟߐ߲
ߣߌߡߊߘߐߦߊ ߓߏߟߏ߲ ߡߍ߲ ߦߋ߫ ߛߊߣߊ߲ߞߟߊ ߟߎ߬ ߕߌߙߌ߲߫ ߠߊ߫ (ߛߊ߭، ߓߛߊ، ߓߊ߲߬ߓߊ، ߛߏ߬ߘߊ...)
ߣߌߡߊߘߐߦߊ
ߣߌߡߞߊߙߊ߲ ߝߟߍ߫.
ߓߣߊߡߊ
ߓߣߡߊ ߦߋ߫ ߖߌ߬ߣߍ߬ ߡߙߊ߬ߘߊ߬ߙߋ߲ ߛߏ ߘߏ߫ ߟߋ߬ ߘߌ߫ ،ߊ߬ ߛߘߌ߬ߣߍ߲ ߞߛߌ߬ߘߎ߮ ߡߙߊ߬ߓߊ߰ߘߊ ߟߋ߬ ߟߊ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.
ߊ߬ ߛߌ߰ߓߊ߮ ߟߎ߬
߂߀߁߆ ߟߊ߫ ߸ ߊ߬ ߛߌ߰ߓߊ߮ ߟߎ߬ ߕߘߍ߬ ߉ ߄߅߆ ߟߋ߬ ߘߐ߫ ، ߖߊ߬ߕߋ߬ߘߐ߬ߛߌ߯ ߡߍ߲ ߞߍ߫ ߘߊ߫ ߂߀߁߄ ߠߊ߫ ߌߞߘߐ߫ ߣߌ߲߬ ߸ ߊ߬ ߖߊ߬ߕߋ߬ߣߍ߲ ߕߘߍ߬ ߦߋ߫ ߡߐ߰ ߈ ߈߄߂ ߟߋ߬ ߘߌ߫ ߘߐߙߐ߲߫.
ߛߌߦߊߟߐ߲ߘߐߦߊ
ߊߘߡߊߦߊ ߟߐ߲ߞߏ ߡߍ߲ ߦߋ߫ ߛߌߦߊ ߟߎ߬ ߕߌߙߌ߲߫ ߠߊ߫.
ߦߍ߲ߓߍߙߍ߲߫
ߦߍ߲ߓߍߙߍ߲߫ (ߡߊ߯ߟߌ߫-ߦߍ߲ߓߍߙߍ߲߫) ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߸ ߡߍ߲ ߦߋ߫ ߡߊ߯ߟߌ߫ ߡߙߊ߬ߓߊ߰ߘߊ ߣߌ߫ ߟߊߓߋ߬ ߕߌ߲߬ߞߎߘߎ߲ ߟߎ߬ ߘߐ߫.
ߋߘߌ ߗߊߔߑߡߊߣ
ߋߘߑߥߊߙߘ ߊߙߑߣߐߟߘ ߗߊߔߑߡߊߣ߸ ߊ߬ ߦߋ߫ ߞߟߌ߫ ߟߊ߫ ߞߏ߫ ߋߘߌߋ ߗߊߔߑߡߊߣ߸ ߛߐ߬ߘߐ߲߫ ߘߊ߫ ߓߎߙߑߣߏߔߑߝߌߍߟߘ ߟߋ߬ (ߣߌߥߦߑߞߊߛߑߕߏߟ ߥߙߏ߬ߘߎ߮-ߕߟߋ߬ߓߋ ߘߐ߫) ߣߍߣߍߓߊ ߁߆, ߁߉߁߄ ߠߊ߫ ߞߊ߬ ߛߊ߬ ߛߍ߲ߕ ߊߟߌߓߊ߲߫ ߞߏߟߌ߲ߞߏߟߌ߲ ߁߁, ߁߉߉߇ ߟߊ߫߸ ߊ߬ ߕߘߍ߬ ߦߋ߫ ߓߙߌߕߊ߲ߓߊ߫ ߕߋ߰ߙߋ߬ ߥߣߊ ߣߌ߫ ߖߊߘߏ߫ ߥߣߊ߫ ߟߎ߫ ߟߋ߬ ߘߌ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߛߋ߲߬ߝߍ߫.
ߦߍ߲ߓߍߙߍ߲߫
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߇߄߄߃ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߫ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߃߅߀߁߀ ߘߌ߫.
ߋߘߌ ߗߊߔߑߡߊߣ
ߊ߬ ߞߊ߬ ߗߋߘߊ ߏ߬ ߢߊߦߌ߬ߘߊ߫ ߊߟߏߡߊ߲ߘߎ߯ ߣߊߖ߭ߌ ߟߎ߬ ߟߋ߬ ߟߊ߫ ߞߊ߬ ߕߟߊ߫ ߞߊ߬ ߞߍ߫ ߖߋ߬ߕߌ߬ߘߊ߫ ߓߊߟߌߣߍ߲ ߘߌ߫ ߓߙߌߕߊ߲ߓߞߊ ߟߎ߬ ߢߍ߫ ߍߡ.ߊߌ߫.ߝߊߌߝ߭ (ߡ.ߊ.߅\MI5) ߘߐ߫. ߊ߬ ߟߊ߫ ߓߙߌߕߊ߲ߓߊ߫ ߗߋߘߊ ߘߏߝߙߍߕߍ߫ ߕߐ߮ ߕߘߍ߬ ߦߋ߫ «ߖ߭ߌߞߑߖ߭ߊߞ» ߟߋ߬ ߘߌ߫߸ ߞߵߏ߬ ߟߊߥߟߌ߬ ߛߌ߲ߡߊ ߡߵߊ߬ ߖߘߍ߬ߞߊߣߌ߲ ߜߋ߬ߙߋ ߟߎ߬ ߡߊ߬. ߊ߬ ߡߊߟߐ߲ߣߍ߲߫ ߕߘߍ߬ ߦߋ߫ ߓߙߌߕߊ߲ߓߊ߫ ߕߐ߲ߓߟߏߡߊ ߟߎ߬ ߓߟߏ߫ ߞߊ߲߬ߕߐ߰ ߥߙߍ ߟߎ߬ ߡߊ߬ ߞߘߐ߬ߡߊ߲߫߸ ߦߏ߫ ߋߘߑߥߊߙߘ ߋߘߑߥߊߙߘ߸ ߊߙߑߣߐߟߘ ߕߐߡߑߛߐ߲߫߸ ߊ߬ ߣߌ߫ ߋߘߑߥߊߙߘ ߛߌߡߔߑߛߐ߲߬. ߊߟߏߡߊ߲ ߠߎ߬ ߕߊ߫ ߘߏߝߙߍߕߍ߫ ߕߐ߮ ߕߘߍ߬ ߦߋ߫ «ߝߑߙߌߕߖ߭» ߟߋ߬ ߘߌ߫ ߥߟߴߊ߬ ߕߘߍ߬ ߦߋ߫ ߞߟߌ߫ ߟߴߊ߬ ߟߊߞߊ߲ߘߊߟߴߊߟߏߡߊ߲ ߕߐ߮ ߟߊ߫߸ ߟߊ߬ߘߐ߰ߦߊ߬ߟߊ ߝߙߌߕߖ߭ߑߛ߭ߍ߲»
ߦߍ߲ߓߍߙߍ߲߫
ߞߊ߬ߝߏ߬ ߓߏߟߏ߲ ߠߎ߬
ߦߍ߲ߓߍߙߍ߲߫ ߛߏߞߣߐߟߊ߸ ߒߓߊ߯ߙߊ߫߸ ߞߍ߯ߟߍ߲߬߸ ߛߐ߯ߕߐ߬߸ ߔߋߟߊߟ߸ ߜ߭ߎ߲ߓߊ߬߸ ߘߐ߲ߜ߭ߐ߬ߟ߸ ߤߐ߯ߙߍ߬ ߒߘߟߊ߫߸ ߤߐ߯ߙߍ߬ ߛߊ߯ߙߍ߬߸ ߛߌ߲ߕߎ߬ߙߎ߫߸ ߕߋ߲ߞߋߕߊ߬.
ߋߘߌ ߗߊߔߑߡߊߣ
ߞߊ߲߬ߛߓߍߟߌ
ߋߘߌߋ ߗߊߔߑߡߊߣ ߡߏߦߌ߫ ߘߊ߫ ߓߎߙߑߣߏߔߑߝߌߍߟߘ ߟߋ߬ ߘߎߙߑߤߊߡ ߕߌ߲߬ߞߎߘߎ߲ ߘߐ߫ ߊ߲߬ߜ߭ߌ߬ߟߋ߬ߘߎ߯. ߊ߬ ߟߊ߫ ߗߋߘߊ ߞߐ ߘߐ߫ ߜ߭ߏߟߘߛߑߕߙߌߡ ߜ߭ߎ߬ߊߙߘ ߘߐ߫ ߁߉߃߀ ߟߊ߫߸ ߥߊ߯ߕߌ ߏ߬ ߡߍ߲ ߠߊ߫ ߣߴߊ߬ ߞߊ߬ ߥߊ߯ߕߌ߫ ߞߍ߫ ߟߐ߲ߘߐ߲߬ ߡߎߟߎ߲ (Tour De Londres) ߞߣߐ߬ߜߍ߲ ߞߊ߲߬ ߠߴߊ߬ ߣߌ߫ ߞߊ߬ ߞߍ߫ ߖߊ߲ߓߋ ߞߏ߲ߢߌ߲ ߖߋ߬ߓߌ߬ߦߊ߬߬ߟߊ ߘߌ߫߸ ߋߘߌߋ ߗߊߔߑߡߊߣ ߠߊߞߋ߲߬ߛߎ߬ ߘߊ߫ ߥߊ߯ߕߌ ߏ߬ ߟߋ ߟߊ߫ ߤߊ߲߯ ߊ߬ ߣߊ߬ ߘߊ߫ ߞߍ߫ ߥߍߛߕ ߍ߲ߘ ߕߋ߰ߙߋ ߟߎ߬ ߟߊ߫ ߣߍ߰ߓߏ߲߬ߘߏ߲߬ (Coffres) ߕߍ߰ߟߊ ߘߌ߫ ߟߐ߲ߘߐ߲߬.
ߦߍ߲ߓߍߙߍ߲߫
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߡߙߊ߬ߘߊ߬ߘߎ߯ߟߊ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߞߐߜߍ ߡߍ߲ ߦߋ߫ p31 ߟߊߓߊ߯ߙߊ߫ ߟߊ߫ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߋߘߌ ߗߊߔߑߡߊߣ
ߞߊ߲߬ߛߓߍߟߌ
ߊ߬ ߡߌ߬ߣߊ߫ ߘߊ߫ ߋߞߐߛ (ߛߑߞߐߕߑߟߊ߲ߘ)߸ ߊ߬ ߡߊߝߌ߲߬ ߘߊ߫ ߞߴߊ߬ ߓߘߊ߫ ߋߘߍ߲ߓߎߙߜ߭ ߞߏߟߊߘߍ ߣߝߊ߬ߢߐ߰ߦߊ߫ ߡߊ߬ߞߍ߬ߦߙߐ ߕߊ߲ߓߊ߲ ߣߍ߰ߓߏ߲ߘߏ߲ ߕߋ߬. ߒ߬ߞߊ߬ ߓߟߏ ߓߌߘߌ߲߫ ߘߴߊ߬ ߞߎ߲߬ߠߊ߫߸ ߏ߬ ߞߍ ߊ߬ ߞߵߊ߬ ߓߏ߬ߙߌ߫ ߞߊ߬ ߥߊ߫ ߖߋߛߋ߬ ߊ߲߬ߜ߭ߌߟߋ ߣߌ߫ ߣߐߙߑߡߊ߲ߘ ߕߌ߲ ߘߏ߫ ߘߐ߫߸ ߊ߬ ߞߵߊ߬ ߛߊ߯ߛߊ߫ ߊ߬ ߟߊ߫ ߞߎ߲߬ߞߏ߬ߕߍ ߜߋ߬ߙߋ߫ ߞߘߐ ߣߐ߬ߝߍ߬ߜߍ߲ ߘߐ߫ ߞߵߊ߬ ߕߘߍ߬ ߊ߬ ߡߊ߫ ߛߎߘߊ߲߫.
߁߉߃߉ ߟߊ߫߸ ߗߊߔߑߡߊߣ ߘߐ߰ߘߏ߲߬ߣߍ߲ ߕߏ߫ ߘߊ߫ ߥߎ߬ߙߊ߬ߟߊ߫ ߘߊߥߎ߲ ߠߴߊ߬ ߟߊ߫ ߡߛߏ߬ ߡߊߡߌ߬ߘߊ߬ߣߍ߲ ߓߋߕߌ ߝߊ߯ߡߊ߬ ߝߍ߬ ߓߊߞߘߏ ߖߌ߬ߦߊ߬ߓߏ߲ ߠߊ߫߸ ߊ߬ ߣߊ߬ ߕߐ߲ߓߟߏߡߊ ߟߎ߬ ߣߊ߬ߕߐ ߦߋ߫ ߟߴߊ߬ ߡߌ߬ߘߊ߬ ߞߊ߲ ߡߊ߬ ߞߵߊ߬ߟߎ߬ ߕߏ߫ ߣߊ߲߬ߕߊ߲߬ ߝߊ߯ߣߌ߲ ߘߐ߫ ߞߊ߬ ߓߍ߲߬ ߊ߬ ߟߊ߫ ߛߏ߲߬ߧߊ߬ߟߌ߬ ߞߍߣߍ߲ ߡߴߊ߲߬ߜ߭ߌ߬ߟߋ߬ߘߎ߯߸ ߊ߬ ߞߵߊ߬ ߓߏ߬ߙߌ߬ ߖߊ߬ߡߊ ߢߊߞߘߐ߫ ߘߟߊ߬ߖߊ߬ߞߏ ߘߌ߫ ߞߊ߬ ߘߊߥߎ߲ߠߌ߲ߓߏ߲ ߝߢߐߘߊ߫ ߛߐ߰ߣߍ߲ ߡߊߜߍ߲߫ ߞߵߊ߬ ߞߍ߫ ߔߘߌߞߌ߫. ߊ߬ ߞߊ߬ ߛߏ߲߬ߧߊ߬ߟߌ ߞߍ߫ ߛߎ߫ ߞߋߟߋ߲ ߏ߬ ߡߎ߰ߡߍ ߘߐ߫߸ ߊ߬ ߕߍ߮ ߕߊ߬ ߘߴߏ߬ ߞߏߛߐ߲߬ ߞߵߊ߬ ߓߌ߬ߟߊ߬ ߛߊ߲߭ ߝߌ߬ߟߊ߬ ߥߛߎ ߟߊ߫ ߖߋߛߋ߬ ߦߋ߲߬. ߝߎ߬ߕߎ߲߬ߕߌ߬ ߓߟߏߡߊ߬߸ ߛߊ߲߬ ߝߌ߬ߟߊ߬ ߥߛߎ ߏ߬ ߞߵߊ߬ ߔߏ߬ߘߏ߲߬ߞߌ߫ ߛߊ߲߬ ߕߊ߲߬ߣߌ߲߬ߣߊ߰ߣߌ߲߬ ߥߛߎ߫ ߟߊߘߏ߲ ߡߴߊ߬ ߝߊ߬ ߖߡߊߣߊ ߞߣߐ߫. ߊ߬ ߞߵߊ߬ ߕߏ߫ ߦߋ߲߬ ߠߋ߫ ߞߊ߬ ߝߊ߬ߙߊ߲߬ߛߌ ߣߴߊߟߏߡߊ߲ ߠߎ߬ ߞߊ߬ߙߊ߲߫ ߊ߬ ߖߘߍ߬ ߦߋ߫ ߞߵߊ߬ ߕߏ߫ ߥߛߎ ߟߊ߫ ߦߋ߲߬.
ߖߊ߯ߓߊ߫ ߞߟߍ߫ ߝߌߟߊߣߊ߲
thumb|ߣߍ߰ߝߌ߲߬ ߓߊߙߊ߲ߕߏ߲ ߡߍ߲ ߘߌ߫ ߘߊ߫ ߗߊߔߑߡߊߣ ߡߊ߬
ߋߘߌߋ ߗߊߔߑߡߊߣ ߕߏ߫ ߘߊ߫ ߥߛߎ ߟߋ߬ ߟߊ߫߸ ߊ߲߬ߜ߭ߌߟߋ-ߣߐߙߑߡߊ߲ߘߌ߫ ߕߌ߲ ߡߊߜߐ߬ߙߐ߲߬ߞߕߐ߬ ߘߴߊߟߏߡߊ߲ ߠߎ߬ ߓߟߏ߫. ߊ߬ ߞߵߊ߬ ߕߏ߫ ߥߛߎ ߟߊ߫ ߦߋ߲߬ ߠߋ߫ ߞߊ߬ ߟߐ߲ߓߊ߯ߦߊ ߓߌ߬ߟߊ߬ ߋߙߌߞ ߔߑߟߍߛߊ߲ߕ ߡߊ߬߸ ߏ߬ ߞߴߊ߬ ߣߴߏ߬ ߞߍ߫ ߘߊ߫ ߕߋߙߌߢߐ߲߯ߡߊ ߟߎ߬ ߘߌ߫. ߊ߬ߟߎ߫ ߣߌ߫ ߊ߲ߕߐߣߌ߫ ߝߙߊߡߎߛ ߟߎ߫ ߟߊߦߌ߬ߙߌ߲߬ߘߌ߫ ߘߊ߫ ߢߐ߲߮ߝߍ߬ ߝߐߙߕ ߘߋ߬ ߙߏߡߍ߲ߝ߭ߌߟ߸ ߔߊ߬ߙߌ߫ ߕߙߐߝߍ߬. ߗߊߔߑߡߊߣ ߞߵߊ߬ ߟߊ߫ ߗߋߘߊ ߢߊߦߌ߬ߘߊ߬ ߊߟߏߡߊ߲ ߠߎ߬ ߟߊ߫ ߞߴߊ߬ ߦߴߊ߬ ߝߍ߬ ߞߊ߬ ߞߴߊ߬ߟߎ߬ ߟߊ߫ ߖߊߘߏ ߘߌ߫. ߢߍߡߌߘߊ ߛߑߕߌߝߊߣ ߝ߭ߐ߲ ߜ߭ߑߙߐߣߌ߲ߜ߭ ߠߊ߫ ߟߊ߬ߛߌ߲߬ߠߌ߲ ߞߐ߬ߣߐߡߊ߬߸ ߏ߬ ߡߍ߲ ߕߘߍ߬ ߦߋ߫ ߊߓߑߥߍߤߙ ߞߎ߲߬ߕߌ߮ ߘߌ߫ ߔߊ߬ߙߌ߫߸ ߊ߬ ߡߊߞߊ߬ߙߊ߲߬ ߘߊ߫ ߝߏߘߏ߲ߝߋ߲߫ ߠߊߓߊ߯ߙߊ߫ ߢߊ ߟߊ߫ ߝߊ߬ߙߊ߲߬ߛߌ߫ ߓߙߋߕߐ߲ߣߋߙߌ߫ ߣߊ߲ߕߌ߫ ߕߙߐߝߍ߬߸ ߥߎߢߊ߲ߓߍ߲ ߠߊ߫ ߞߟߋߞߟߋ߫ ߟߊߛߋ ߟߊ߫߸ ߖߎߙߊ߲ߠߌ߲ ߠߊ߫ ߖߎߙߊ߲ߞߊߡߊ߲ ߠߊ߫߸ ߊ߬ ߣߌ߫ ߛߋߒߞߏߟߦߊ߫ ߜߘߍ ߟߎ߬ ߟߊ߫. ߏ߬ ߓߊ߲ߣߍ߲߸ ߊ߬ߟߎ߫ ߞߵߊ߬ ߗߋ߫ ߊ߲߬ߜ߭ߌ߬ߟߋ߬ߘߎ߯ ߣߐ߬ߡߊ߬ߖߎ߰ߦߊ߬ߟߌ (Sabotage) ߞߊ߲ߡߊ߬߸ ߞߊ߬ ߥߴߊ߬ ߟߊߖߎߙߊ߲߫ ߖߎߙߊ߲ߞߊߡߊ߲ ߠߊ߫ ߟߌߕߏߟ ߔߐߙߕ ߘߊߝߍ߬ ߞߊ߲ߓߙߌߖߑߛ߭ߊߙߦ߸ ߞߏߟߌ߲ߞߏߟߌ߲ ߁߆, ߁߉߄߂ ߟߊ߫߸ ߞߵߊ߬ ߕߘߍ߬ ߊ߬ ߡߊߖߐ߯ߙߊ߲ߣߍ߲߫ ߦߋ߫ ߥߎߢߊ߲ߓߍ߲ ߘߏ߫ ߟߊ߫߸ ߕߟߏߞߘߐ ߘߏ߫ ߟߊ߫߸ (Cyanure) ߘߏ߫ ߟߊ߫߸ ߊ߬ ߣߌ߫ ߊ߲߬ߜ߭ߌ߬ߟߋ߬ ߥߏߘߌ ߔߐߣߌ߲ (ߟߌߝ߭ߙߎ ߛߑߕߍߙߑߟߌ߲ߣ) ߥߊ߯ ߞߋߟߋ߲߫. ߊ߬ ߟߊ߫ ߗߋߦߊߟߌ ߕߘߍ߬ ߦߋ߫ ߤߊߝ߭ߌߟߊ߲ߘ ߛߊ߲ߡߊߞߎߟߎ߲߫ ߝߊ߲ߓߏ߲ ߘߐߕߌߢߍ ߟߋ߬ ߘߌ߫ ߤߊߕߑߝߌߍߟߘ. thumb|ߋߘߌ ߗߊߔߑߡߊߣ߸ ߖߋ߬ߕߌ߬ߘߊ߫ ߓߊߟߌߣߍ߲ (double agent)߸ ߖߊߘߏߦߊ߫ ߕߐ߮߸ ߖ߭ߌߜ߭ߑߖ߭ߊߜ߭
ߊ߬ ߘߏ߲߭ ߌߞߘߐ߫߸ ߊ߬ ߥߊ߫ ߘߊ߫ ߛߋ߫ ߕߌ߲߬ߞߎߘߎ߲ ߏ߬ ߕߐ߲ߓߟߏߡߊ ߟߎ߬ ߡߊ߬ ߞߊߟߌߦߊ߫ ߘߐ߫߸ ߞߊ߬ ߓߊ߲߫ ߞߊ߬ ߗߋߘߊ ߏ߬ ߣߌ߬ ߍߡ.ߊߌ߫.ߝߊߌߝ߭ ߟߊ߫. ߞߏ߬ߣߌ߲߬ ߎ߳ߟߑߕߙߊ ߛߘߊ߫ ߘߐ߫߸ ߏ߬ ߞߵߊ߬ ߕߘߍ߬ ߍߡ.ߊߌ߫.ߝߊߌߝ߭ ߟߎ߫ ߕߎ߲߬ ߓߘߊ߫ ߓߊ߲߫ ߠߊߓߐ߫ ߟߴߊ߬ ߟߊ߫ ߗߋߦߊߟߌ ߞߊ߬ߟߊߡߊ߬. ߥߊ߫ ߞߍ߫ ߘߴߊ߬ ߘߊߘߐߢߌ߬ߣߌ߲߬ߞߊ߬ ߟߊ߫ ߟߊߕߗߑߡߋߙߌ ߤߊߎߛ ߟߋ߬ ߟߐ߲ߘߐ߲߬ ߕߟߋ߬ߓߋ ߘߐ߫߸ ߒ߬ߞߊ߬ ߦߋ߲߬ ߡߊߟߐ߲ߣߍ߲ߓߊ ߦߋ߫ ߘߊ߮ ߀߂߀ (camp 020) ߠߋ߬ ߡߊ߬. ߏ߬ ߞߍ ߍߡ.ߊߌ߫.ߝߊߌߝ߭ ߟߎ߫ ߞߵߊ߬ ߕߊ߬ ߞߏ ߘߐߞߕߌ߫ ߞߊ߬ ߓߍ߲߬ ߊ߬ ߕߊ߬ߞߏ ߡߊ߬ ߊߟߏߡߊ߲ߘߎ߯ ߣߊߖ߭ߌ ߟߎ߬ ߞߊ߲ߡߊ߬߸ ߊ߬ ߣߌ߫ ߞߊ߬ ߙߏߣߌ ߙߍߘ ߞߙߍߞߙߍ߫ ߞߵߏ߬ ߞߴߊ߬ ߟߊ߫ ߞߎ߲߬ߕߌ߮ ߘߌ߫ ߡߍ߲ ߞߍߕߐ߫ ߦߴߊ߬ ߟߊߓߊ߯ߙߊ߫ ߟߊ߫߸ (ߙߍߘ ߣߊ߬ ߘߊ߫ ߡߊߞߟߌ߫ ߁߉߄߀ ߠߊ߫ ߍߡ.ߊߌ.ߝߊߌߝ߭ ߘߐ߫߸ ߊ߬ ߕߏ߫ ߘߊ߫ ߓߊ߯ߙߊ߫ ߟߊ߫ ߦߋ߲߬ ߠߋ߬ ߤߊ߲߯ ߞߊ߬ ߥߴߊ߬ ߛߵߊ߬ ߟߊߣߐ߬ߡߐ ߟߊ߫ (߁߉߇߆) ߟߊ߫)
ߓߌ߲ߠߊߥߎߟߋ߲ ߂߉ ߣߴߊ߬ ߃߀ ߛߎ ߘߐ߫ ߁߉߄߃ ߟߊ߫߸ ߋߘߌߋ ߗߊߔߑߡߊߣ ߣߌ߫ ߍߡ.ߊߌ߫.ߝߊߌߝ߭ ߞߎ߲߬ߕߌ߮ ߟߎ߬ ߞߊ߬ ߣߐ߬ߡߊ߬ߖߎ߰ߦߊ߬ߟߌ ߏ߬ ߟߊߡߎߣߎ߲ߧߊ ߘߏ߫ ߟߊߘߍ߲߰ ߦߙߐ߫ ߞߏߝߐߣߍ߲ ߘߐ߫߸ ߤߊߝ߭ߌߟߊ߲ߘ ߝߊ߲ߓߏ߲ ߞߊ߬ߣߌ߲߬ ߤߊߕߑߝߌߍߟߘ߸ ߤߍߙߕߝߐߙߘߑߛ߭ߊߙߦ߸ ߡߐ߬ߛߑߞߌߕߏ߬ ߟߎ߫ ߡߊߞߍߣߍ߲߫ ߕߘߍ߬ ߦߋ߲߬ ߡߍ߲ ߘߐ߫. ߊߟߏߡߊ߲ ߠߎ߬ ߟߊ߫ ߡߊ߬ߟߐ߲߬ߠߌ߲߬ ߛߊ߲ߡߊߞߎߟߎ߲ ߞߊ߬ ߞߣߍ ߏ߬ ߖߌ߬ߦߊ߬ߓߍ ߕߊ߬߸ ߊ߬ ߣߴߊ߬ ߣߐ߬ ߕߌߢߍߟߌ ߞߛߊ߬ߓߌ ߡߍ߲ ߞߍ߫ ߟߊ߫߸ ߏ߬ ߟߊߞߙߐ߬ߛߌ߫ ߘߊ߫ ߖߊߛߑߔߍߙ ߡߊߛߑߞߍߟߌ߲ߣ ߓߟߏ߫߸ ߏ߬ ߘߏ߲߬ ߞߊ߬ ߗߊߔߑߡߊߣ ߞߣߐ߬ߜߍ߲߬ߓߊ߮ ߟߎ߬ ߤߣߍ߫ ߟߋ߬ ߞߏߟߌߞߏߟߌ߫. ߁߉߄߃ ߘߓߊ߬ߕߊ ߟߊ߫߸ ߊ߬ ߥߊ߫ ߘߊ߫ ߓߐߒߡߊߟߌ ߟߊ߫ ߤߐߜ߭ ߊ߲ߛߐ߲߫ ߕߐ߮ ߘߌ߫߸ ߏ߬ ߕߘߍ߬ ߦߋ߫ ߓߟߏߞߘߐߡߐ߯ ߜߊ߲ߛߊ߲ ߠߋ߬ ߘߌ߫ ߕߊߞߎߟߎ߲ ߞߣߐ߫߸ ߓߊߏ߬ ߊ߬ ߞߵߊ߬ ߟߊ߫ ߕߊ߯ߡߊ ߏ߬ ߞߍ߫ ߘߏ߬ߣߌ߲߬ߡߊ߬ߘߏ߬ߣߌ߲߬ ߕߊߞߎߟߎ߲ ߘߏ߫ ߟߋ߬ ߞߣߐ߫߸ ߘߍ߬ ߛߌߕߋ߫ ߐ߬ߝ ߟߊ߲ߞߊߛߑߕߊ߬߸ ߞߊ߬ ߓߐ߫ ߟߌߝ߭ߊߔߎߟ ߞߊ߬ ߥߊ߫ ߟߌߛߑߓߐ߲ߣ߸ ߔߕߏߞߌ߫, ߏ߬ ߡߍ߲ ߛߋ߲߭ ߕߎ߲߬ ߕߍ߫ ߞߍ߬ߟߍ ߘߐ߫߸ ߒ߬ߓߊ߬ ߊ߬ ߕߊߞߎߟߎ߲߫ ߡߝߊߟߋ߲ ߞߍ߫ ߦߋ߲߬ ߠߋ߫. ߊ߬ ߣߴߊߟߏߡߊ߲ ߠߎ߬ ߟߊ߫ ߢߐ߲߯ߠߊߛߐߘߐ߲ ߝߍ߬ ߏ߬ ߟߎ߬ ߟߊ߫ ߟߊ߬ߛߌ߰ߘߊ ߟߊ߫ ߟߌߛߑߓߐ߲ߣ߸ ߊ߬ ߓߟߏߢߐ߲߯ߠߛߊߦߌ߫ ߞߊ߲ߡߊ߬ ߔߐߣߌ߲߫ £ ߂߀߀߀߀ ߏ߬ ߟߎ߫ ߞߊ߬ ߝߏߘߏ߲ ߘߏ߫ ߘߴߊ߬ ߡߊ߬ ߞߋ߬ߡߎ߲ ߢߊ߲ߞߊ߲ ߘߌ߫߸ ߊ߬ ߞߵߏ߬ ߓߌ߬ߟߊ߫ ߞߋ߬ߡߎ߲߬ ߓߌ߬ߟߊ߬ ߦߌߟߊ ߘߐ߫. ߊ߬ ߞߊ߬ ߝߏߘߏ߲ ߏ߬ ߕߊ߬ ߞߵߊ߬ ߘߏ߲߬ ߕߊߞߎߟߎ߲ ߢߍߡߌߘߊ ߓߟߏ߫. ߊߟߏߡߊ߲ ߠߎ߬ ߡߊ߫ ߓߐ߫ ߊ߬ ߞߊ߬ߟߊߡߊ߬ ߞߏ߫ ߕߊߞߎߟߎ߲ ߡߊ߫ ߓߌ߬ߟߊ߬ ߖߘߐ߬ ߘߵߊ߬ ߞߐߛߊߦߌ ߝߍ߬
߁߉߄߃ ߞߏ߲ߞߏߘߌ߬ߓߌ ߟߊ߫߸ ߋߘߌ ߗߊߔߑߡߊߣ ߠߊ߫ ߥߊ߫ ߘߊ߫ ߣߐߙߑߝ߭ߍߗ߭ ߟߞߊ߬ߙߊ߲߬ߠߌ߲߬ ߞߊ߲ߡߊ߬ ߖߊߘߏ߫ ߞߊߙߊ߲ߕߊ ߟߊ߫ ߏߛߑߟߏ߫. ߝ߭ߐ߲߫ ߜ߭ߑߙߐߣߌ߲ߜߜ߭ߑߙߐߣߌ߲߫ ߠߊ߫ ߟߊ߬ߞߐ߰ߟߌ ߞߐ ߘߐ߫߸ ߣߍ߰ߝߌ߲߬ ߓߊߙߊ߲ߕߏ߲ ߘߏ߫ ߘߌ߫ ߘߊ߫ ߗߊߔߑߡߊߣ ߡߊ߬ ߞߊ߬ ߓߍ߲߬ ߊ߬ ߞߍ ߡߊ߬ ߞߊ߬ ߤߊߝ߭ߌߟߊ߲ߘ ߛߊ߲ߡߊߞߎߟߎ߲߫ ߝߊ߲ߓߏ߲ ߘߐߕߌߢߍ߫ ߟߊ߫߸ ߊ߬ ߣߌ߫ ߛߌߕߋ ߐ߬ߝ ߟߊ߲ߞߊߛߑߕߊ߬߸ ߏ߬ ߟߋ ߞߵߊ߬ߟߋ߬ ߞߍ߫ ߊ߲߬ߜ߭ߌ߬ߟߋ߬ ߝߟߐ (ߣߌ߫ ߊ߲߬ߜ߭ߌ߬ߟߋ߬ ߞߋߟߋ߲) ߘߌ߫ ߡߍ߲ ߞߊ߬ ߜߟߌߦߊ߫ ߛߎ߮ ߏ߬ ߛߐ߬ߘߐ߲߫. ߗߊߔߑߡߊߣ ߠߊߘߏ߲߬ ߘߊ߫ ߊߟߏߡߊ߲ߘߎ߯ ߣߊ߲߬ߕߌ߰ߦߊ ߘߐ߫ ߟߋ߬ ߦߏ߫ ߏߓߍߙߑߟߏߕߑߣߊ߲߫ (ߕߊ߯ߕߌ߫ ߝߟߐ߫). ߗߊߔߑߡߊߣ ߞߐ߲ߘߐ߲߫ ߘߊ߫ ߌߞߐߕߎ߲߯ ߙߍߌߗߑߡߊߙߞ ߁߁߀ ߀߀߀ ߠߴߊ߬ ߣߌ߫ ߞߵߊ߬ ߖߘߍ߬ߞߊ߬ߣߌ߲߬ ߦߊߗ ߘߴߊ߬ ߡߊ߬. ߍߡ.ߊߌ.ߝߊߌߝ߭ ߛߏ߬ߝߊ߬ ߞߎ߲ ߘߏ߫ ߞߵߊ߬ ߛߓߍ߫ ߡߐ߬ߟߐ߲߬ߘߌ߬ߟߌ ߘߏ߫ ߛߋ߲߬ߝߍ߫ ߞߏ߫ «ߊߟߏߡߊ߲ ߠߎ߬ ߛߋ߫ ߘߊ߫ ߗߊߔߑߡߊߣ ߠߊߘߌߦߊߢߍ߫ ߟߊ߫... ߞߵߊ߬ ߕߘߍ߬ ߊ߬߬ ߟߊ߲߲ߞߣߍߡߊߣߍ߲ ߕߊ߬ߡߌ߲߬ ߘߊ߫ ߞߴߏ߬ ߟߎ߬ ߓߍ߯ ߘߐ߫ ߟߋ߬ ߦߏ߫ ߥߎ߬ߟߎ߫߸ ߞߵߊ߬ ߕߘߍ߬ ߡߙߌߦߊ߫ ߛߎ߯ ߞߋߟߋ߲߫ ߕߘߍ߬ ߕߴߊ߬ߟߎ߫ ߟߊ߫. ߗߊߔߑߡߊߣ ߖߍ߬ߘߍ ߟߋ߬ ߞߏߞߊߘߌ߫ ߕߘߍ߬ ߦߴߊ߬ ߦߋ߫߸ ߢߍߛߐߘߐ߲ ߘߌߡߊ߲߫ ߕߘߍ߬ ߦߴߊ߬ ߦߋ߫߸ ߊ߬ ߟߊ߫ ߞߊ߬ߝߏ ߕߎ߲߬ ߘߌߡߊ߲߫ ߊ߬ ߢߍ߫ ߖߊ߬ߡߊߙߌ ߏ߬ ߟߎ߬ ߓߍ߯ ߘߐ߫». ߞߵߊ߬ ߕߘߍ߬ ߊ߬ ߦߋ߫ ߏߛߑߟߏ߫߸ ߊ߬ ߞߊ߬ ߊߟߏߡߊ߲ ߠߎ߬ ߖߌ߬ߦߊ߬ߓߍ ߕߊ߬ ߜߎ߲߬ߘߎ ߘߐ߫ ߡߍ߲ ߠߎ߬ ߖߌ߬ߦߊ߬ߣߍ߲߫ ߕߘߍ߬ ߦߴߊ߬ ߟߊ߫ ߓߏ߲߫ ߠߊߞߊ߲ߘߊߣߍ߲ ߞߣߐ߫.
ߊ߬ ߞߐߛߊߦߌ ߝߍ߬ ߊ߲߬ߜ߭ߌ߬ߟߋ߬ߘߎ߯߸ ߊ߬ ߞߵߊ߬ ߢߊߦߌ߬ߘߊ߬ ߍߡ.ߊߌ.ߝߊߌߝ߭ ߟߎ߬ ߟߊ߫ ߞߴߊ߬ߟߎ߫ ߦߋ߫ ߝߍ߬ߙߍ߫ ߕߍ߰ ߊߘߐߟߝ ߤߌߕߑߟߍߙ ߝߊ߰ߞߏ ߟߊ߫. ߞߵߊ߬ ߡߊߛߐ߬ߘߐ߲߬ ߛߑߕߌߝߊߣ ߝ߭ߐ߲ ߜ߭ߑߙߐߣߌ߲߫ ߡߍ߲ ߖߊ߲߬ߕߏ߬ߣߍ߲߫ ߕߘߍ߬ ߦߴߊ߬ ߘߐ߫ (ߊߟߏߡߊ߲ ߠߎ߬ ߟߊ߫ ߞߎ߲߬ ߠߊ߫)߸ ߏ߬ ߞߵߊ߬ ߦߟߌߡߊߘߌߦߊ߫ ߟߋ߬ ߞߏ߫ ߣߴߊ߬ ߟߊ߫ ߣߐ߬ߡߊ߬ߖߎ߰߰ߦߊ ߗߋߦߊߟߌ ߛߎߘߊ߲߫ ߘߊ߫߸ ߞߏ߫ ߊ߬ ߘߌ߫ ߣߊ߬ ߟߊߟߐ߬ ߛߝߊ߫ ߝߟߐ ߥߟߊ߫ ߝߌߟߊߣߊ߲ ߘߐ߫ ߤߌߕߑߟߍߙ ߟߊ߫ ߓߊ߲߬ߓߋ ߘߊߝߍ߬ ߣߊߖ߭ߌ߫ ߟߊߘߍ ߘߏ߫ ߝߍ߬. ߒ߬ߞߊ߬ ߗߋߦߊߟߌ ߏ߬ ߡߊ߫ ߛߌ߲߬ߝߏ߲߬ߧߊ߫ ߊ߬ ߞߎ߲߬ ߖߐ߲ߖߐ߲߫ ߞߋߟߋ߲ ߝߣߊ߫ ߡߊ߫ ߟߐ߲߫߸ ߞߏ߬ߣߌ߲߬ ߙߏߣߌ߫ ߙߋߘ ߡߍ߲ ߖߊ߲߬ߕߏ߬ߣߍ߲߫ ߕߘߍ߬ ߦߴߊ߬ ߘߐ߫ ߊ߲߬ߜ߭ߌߟߋ ߟߎ߬ ߟߊ߫ ߞߎ߲߬ ߠߊ߫߸ ߏ߬ ߞߵߊ߬ ߝߐ߫ ߗߊߔߑߡߊߣ ߢߍ߫ «ߞߴߊ߬ ߞߊߣߊ߬ ߞߎ߲߬ߡߊ߬ߦߟߍ߬ߡߊ߲߬ ߗߋߦߊߟߌ߫ ߛߌ߫ ߖߎ߬ߓߐ߫»
ߏߝ߭ߊߟߐߙߘ ߘߐ߬ߓߛߏ߬ߟߌ ߞߐߝߍ߬߸ ߊ߬ ߟߊ߫ ߥߊ߫ ߘߊ߫ ߊ߲߬ߜ߭ߌ߬ߟߋ߬ߘߎ߯ ߛߊ߫ ߞߊ߬ ߛߋ߫ ߝ߭ߋ-߁ (ߡߛߌߟߌ) ߓߋ߬ ߦߙߐ߫ ߖߐ߲ߖߐ߲ ߠߎ߬ ߟߊߛߙߋߦߊ߫. ߊ߬ ߞߵߊ߬ ߦߌ߬ߘߊ߬ ߊߟߏߡߊ߲ ߠߎ߬ ߟߊ߫ ߞߏ߫ ߝߏߘߏ߲ ߠߎ߬ ߦߋ߫ ߓߍ߲߬ ߠߴߊ߬ߟߎ߫ ߕߊ߯ߦߙߐ߫ ߖߐ߲ߖߐ߲ ߠߋ߬ ߘߐ߫ ߟߐ߲ߘߐ߲߬ ߕߊ߲ߓߊ߲ ߘߐ߫߸ ߞߵߊ߬ ߕߘߍ߬ ߕߘߍ߬ ߖߐ߫߸ ߊ߬ ߦߋ߫ ߓߋ߫ ߟߊ߫ ߛߏ ߥߙߏ߬ߘߎ߮ ߟߋ߬ ߘߐ߫. ߕߍ߰ߒߞߊ߲ ߛߐ߬ߘߐ߲߬ ߓߊߟߌߦߊ ߏ߬ ߟߋ ߞߍ߫ ߘߊ߫ ߛߊߓߎ߫ ߘߌ߫ ߊߟߏߡߊ߲ ߠߎ߬ ߡߴߊ߬ߟߎ߬ ߟߊ߫ ߝߏ߬ߦߌ߬ߟߌ ߟߎ߬ ߞߎ߲߬ߕߋߟߋ߲ ߡߊߦߟߍ߬ߡߊ߲߫ ߜߘߍ߫ ߞߍ߫߸ ߞߵߊ߬ ߕߘߍ߬ ߜߎ ߊ߬ߟߎ߫ ߟߊ߫ ߝߏ߬ߦߌ߬ߟߌ ߝߊ߲߬߬ߓߊ ߟߎ߬ ߓߍ߯ ߓߋ߬ ߘߊ߫ ߟߐ߲ߘߐ߲߬ ߥߙߏ߬ߘߎ߮ ߟߋ߬ ߘߐ߫߸ ߥߟߊ߫ ߞߍ߲ߕ ߛߏ߫ ߞߐߡߟߊ ߟߎ߬ ߘߐ߫߸ ߏ߬ ߟߋ ߞߵߊ߬ ߞߴߊ߬ ߓߐ߬ߣߐ ߡߊ߫ ߛߋ߫ ߥߙߊ߬ ߟߊ߫ ߦߴߊ߬ ߞߊߡߊ߲߫ ߕߘߍ߬ ߦߋ߫ ߞߊ߬ ߡߍ߲ ߞߍ߫. ߒ߬ߓߊ߬ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߊ߬ ߕߘߍ߬ ߘߊ߫ ߟߝߊ߬ߘߌ߲߬ߧߊ߬ߟߌ߫ ߓߊߛߌ (Dopage) ߟߎ߬ ߕߊ߬ߟߌ ߟߎ߬ ߘߐ߫߸ ߊ߬ ߣߌ߫ ߞߊ߬ ߕߘߍ߬ ߟߐ߲ߘߐ߲ߞߊ ߟߎ߬ ߟߊ߫ ߥߍߛߕ ߍ߲ߘ ߘߐ߲߬ߓߏ߲ ߕߋ߰ߙߋ ߟߎ߬ ߟߊ߫ ߓߊ߯ߙߊ ߟߎ߬ ߘߐ߫. ߊ߬ ߡߊ߫ ߛߋ߫ ߕߏ߫ ߟߊ߫ ߘߏ߲߰ ߘߐ߫ ߏ߬ ߘߐ߫ ߞߊ߬ ߓߍ߲߬ ߊ߬ ߟߊ߫ ߝߋ߲ ߏ߬ ߟߎ߫ ߓߐߦߙߐ߫ ߞߏ ߡߊ߬߸ ߏ߬ ߟߋ ߡߊ߬ ߛߊ߫߸ ߍߡ.ߊߌ.ߝߊߌߝ߭ ߞߵߊ߬ ߦߋ߫ ߊ߬ߟߋ߬ ߕߍ߫ ߛߋ߫ ߟߴߊ߬ ߡߙߊ߬ ߟߊ߫߸ ߏ߬ ߟߎ߫ ߞߵߊ߬ ߓߟߏߓߐ߫ ߁߉߄߄ ߣߍߣߍߓߊ ߂ ߡߊ߬. ߗߊߔߑߡߊߣ ߞߊ߬ ߔߐߣߌ߲߫ £ ߆߀߀߀ ߛߐ߬ߘߐ߲߬ ߞߊ߬ ߝߘߊ߫ ߍߡ.ߊߌ.ߝߊߌߝ߭ ߟߎ߫ ߟߊ߫߸ ߊ߬ ߣߌ߫ ߞߴߊ߬ ߦߋ߫ ߔߐߣߌ߲߫ ߁߀߀߀ ߠߊߡߊ߲߬ߘߌ߫ ߊ߬ ߞߊ߬ ߡߍ߲ ߛߐ߬ߘߐ߲߫ ߊ߬ ߟߊ߫ ߗߋߘߊ ߘߊߞߘߐ߫ ߊߟߏߡߊ߲ ߠߎ߬ ߟߊ߫. ߊ߬ߟߎ߬ ߓߊ߲߫ ߘߊ߫ ߞߊ߬ ߘߌ߬ߢߍ߬ ߊ߬ ߡߵߊ߬ ߟߊ߫ ߞߏ߫ ߞߍߣߍ߲ ߠߎ߬ ߘߐ߫ ߞߍ߬ߟߍ ߢߍ߫߸ ߍߡ.ߊߌ.ߝߊߌߝ߭ ߟߎ߫ ߞߵߊ߬ ߝߴߊ߬ߟߎ߬ ߟߊ߫ ߘߊ߲߬ߕߍ߰ߟߌ ߟߎ߬ ߘߐ߫ ߞߴߊ߬ ߞߵߊ߬ ߛߌ߰ ߟߐ߲ߘߐ߲߬ ߘߌ߲߬ߞߌߙߊ ߘߏ߫ ߘߐ߫ ߞߊ߬ ߔߏ߰ߕߌ߬ߣߍ߲߫ (ߡߏ߬ߛߏ߫) ߗߋ߲߰ ߖߏ߯ ߟߊߢߊ߬ߣߍ߲ ߠߎ߬ ߕߴߊ߬ ߕߙߐߝߍ߬.
ߦߙߊ߬ߓߌ ߡߊ߬ߝߊ߲ ߘߐ߫
thumb|ߒ ߠߊ߫ ߝߊ߯ߡߊ߬߸ ߘߊߜ߭ߑߡߊߙ߸ ߗߊߔߑߡߊߣ ߠߊ߫ ߘߋ߲ߓߦߊ ߣߴߊ߬ ߟߊ߫ ߡߛߏ߬ ߡߊߡߌ߬ߘߊ߬ߣߍ߲ ߠߎ߬
ߋߘߌ ߗߊߔߑߡߊߣ ߞߊ߬ ߝ߭ߋߙߊ ߝߑߙߊߌߘߑߓߍߙߜ߭ ߝߘߎ߫ ߁߉߃߆ ߟߊ߫߸ ߏ߬ ߕߘߍ߬ ߦߋ߫ ߊߟߏߡߊ߲ߘߎ߯ ߦߊ߬ߤߎ߬ߘߌߦߊ ߘߏ߫ ߟߋ߬ ߘߌ߫߸ ߞߏ߬ߣߌ߲߬ ߝߘߎ ߏ߬ ߡߊ߫ ߟߊߥߊ߲߬ߞߊ߫ ߓߘߍߞߍ߫ ߞߍ߬ߟߍ ߕߎ߬ߡߊ ߟߊ߫߸ ߡߏ߬ߛߏ߫ ߡߊߡߌ߬ߘߊ߬ߣߍ߲߫ ߝߌ߬ߟߊ߬ ߓߍ߮ ߟߋ߬ ߕߘߍ߬ ߦߋ߫ ߗߊߔߑߡߊߣ ߓߟߏ߫ ߥߊ߯ߕߌ߫ ߞߋߟߋ߲ ߠߊ߫߸ ߞߍ߬ߟߍ ߞߟߊߘߊ ߝߌ߬ߟߊ ߟߎ߬ ߘߐ߫: ߝߙߋߘߊ ߛߑߕߌߝ߭ߌ߲ߛߐ߲߬ ߕߘߍ߬ ߦߋ߫ ߊ߲߬ߜ߭ߌ߬ߟߋ߬ߘߎ߯߸ ߘߊߜ߭ߑߡߊߙ ߟߊߤߑߟߎߡ ߝߣߊ߫ ߕߘߍ߬ ߦߋ߫ ߣߐߙߑߝ߭ߍߗ߭߸ ߏ߬ ߟߎ߫ ߓߍ߯ ߖߐ߰ߣߍ߲ ߣߴߊ߬ߟߎ߬ ߟߊ߫ ߟߊ߬ߞߊ߲߬ߘߊ߬ߟߌ ߟߎ߬ ߕߘߍ߬ ߦߴߊ߬ߟߎ߫ ߖߘߍ߬ߞߊߣߌ߲ ߠߊ߫ ߞߎ߲߬ߠߊ߬ߛߌ߮ ߟߎ߬ ߟߊ߫ ߟߋ߬ ߞߎ߲߬ ߜߡߊ߫. ߗߊߔߑߡߊߣ ߞߊ߬ ߘߋ߲ߡߛߏ߫ ߞߋߟߋ߲߫ ߛߐ߬ߘߐ߲߫ ߝߙߋߘߊ ߛߑߕߌߝ߭ߌ߲ߛߐ߲߬ ߠߊ߫ ߏ߬ ߕߐ߯ߟߊ߫ ߘߊ߫ ߟߋ߬ ߞߏ߫ ߘߌߦߣߊ߫. ߓߊ߬ߙߌ߬ ߞߍ߬ߟߍ ߞߐ ߘߐ߫߸ ߊ߬ ߞߊ߬ ߡߏ߬ߛߏ߫ ߝߌ߬ߟߊ ߏ߬ ߟߎ߫ ߓߍ߯ ߟߊ߫ ߞߏ ߡߊߓߌ߬ߟߊ߫ ߞߵߊ߬ ߣߌ ߘߌߦߊߣߊ߲ߕߊ ߝߘߎ߫ ߞߍ߬ߟߍ ߞߐ ߘߐ߫ ߞߏ߫ ߓߋߕߌ ߝߊ߯ߡߊ߬߸ ߊ߬ ߞߵߏ߬ ߡߍ߲ ߝߍ߬ߞߏߟߏ߲ ߕߏ߫ ߓߊߞߘߏ ߖߌ߬ߦߊ߬ߓߏ߲߫ ߘߊ ߟߊ߫ ߁߉߃߉ ߟߊ߫. ߊ߬ ߣߌ߫ ߝߊ߯ߡߊ߬ ߝߣߊ߫ ߞߊ߬ ߘߋ߲ߡߛߏ߫ ߞߋߟߋ߲߫ ߛߐ߬ߘߐ߲߫ ߁߉߅߄ ߠߊ߫߸ ߊ߬ ߞߵߏ߬ ߕߐ߯ߟߊ߫ ߟߋ߬ ߞߏ߫ ߛߎ߬ߖ߭ߊߣ.
ߊ߬ ߞߵߊ߬ ߝߐ߫ ߘߊߜ߭ߑߡߊߙ ߢߍ߫ ߞߴߊ߬ ߦߋ߫ ߊ߲߬ߜ߭ߌߟߋ ߟߎ߬ ߟߊ߫ ߖߋ߬ߕߌ߰ߘߊ ߟߋ߬ ߘߌ߫. ߏ߬ ߟߋ ߞߏߛߐ߲߬ ߘߊߜ߭ߑߡߊߙ ߞߊ߬ ߞߊߙߏ߫ ߥߐ߯ߙߐ߫ ߞߍ߫ ߥߛߎ ߟߴߊ߬ ߞߍ ߞߏߛߐ߲߬ ߞߊ߬ ߊߟߏߡߊ߲ߘߎ߯ ߛߏ߬ߝߊ߬ߞߎ߲ ߘߏ߫ ߡߊߕߎ߬ߙߍ߬ߕߎߙߍ߫: ߓߊߏ߬ ߊ߬ ߕߘߍ߬ ߦߴߊ߬ ߖߌ߰ ߟߊ߫ ߟߋ߬ ߞߏ߫ ߗߊߔߑߡߊߣ ߓߘߊ߫ ߛߊ߬߸ ߓߊߏ߬ ߊ߬ ߘߍ߲߬ߞߣߍ߬ߦߊ߬ߣߍ߲߫ ߕߎ߲߬ ߕߍ߫ ߗߊߔߑߡߊߣ ߞߍ߫ ߞߏ ߡߊ߬ ߓߙߌߕߊ߲ߓߞߊ ߟߎ߬ ߟߊ߫ ߖߋ߬ߕߌ߰ߘߊ ߘߏ߫ ߘߌ߫. ߊ߬ߟߎ߫ ߞߵߊ߬ߟߎ߫ ߢߐ߲߮ ߦߋ߫ ߏ߬ ߥߛߎ߬ ߞߎ߬ߘߎ߲߬ߣߍ߲߫ ߞߘߐ߫ ߁߉߉߄ ߠߊ߫߸ ߏ߬ ߞߍ߫ ߘߊ߫ ߥߛߎ߬ ߞߎ߬ߘߎ߲߬ߣߍ߲߫ ߠߋ߬ ߟߴߊ߬ߟߎ߫ ߟߊ߫ ߛߊ߬ߦߊ ߢߍ߫.
ߞߍ߬ߟߍ ߞߐ
thumb|ߋߘߌ߫ ߗߊߔߑߡߊߣ ߣߴߊ߬ ߟߊ߫ ߞߐ߲߬ߛߏ߸ ߞߍ߬ߟߍ ߞߐ ߘߐ߫
ߋߘߌ ߗߊߔߑߡߊߣ ߡߙߌߦߊ ߟߊߥߊ߲߬ߞߊ߫ ߘߊ߫ ߝߍߦߋߕߐ߲߫ ߝߊ߬ߙߊ߲߬ߛߌ߫ ߟߋߕߏߥߊߟ ߛߏߥߊߙ ߘߐ߫ ߞߊ߬ߥߏߘߌ ߘߊ߲߬ߕߍ߰ߟߌ ߞߍ߫߸ ߞߏ߬ߣߌ߲߬ ߊ߬ ߦߙߊ߬ߞߌ߬ ߘߊ߫ ߞߎ߲߬ߠߊ߬ߛߌ߮ ߜߎ߲߬ߘߎ ߞߎ߬ߙߎ߲߬ߘߎ ߓߟߏ߫߸ ߞߊ߬ ߓߊ߲߫ ߞߵߊ߬ ߟߐ߬ ߔߐߣߌ߲߫ £ ߅߀ ߛߙߊ߬ ߟߊ߫. ߒ߬ߞߊ߬ ߏ߬ ߞߐߝߍ߬ ߛߊ߲߬ ߘߊ߲ߘߐ߫ ߟߴߊ߬ ߡߙߌߦߊ ߟߊߥߊ߲߬ߞߊ߬ߣߍ߲ ߣߌߥߦߛ ߐ߬ߝ ߘߍ߬߬ ߥߐߙߟߘ ߘߐ߫߸ ߞߏ ߓߍ߯ ߟߊߘߍ߬ߣߍ߲ ߦߍߙߍ߲ߞߍ߫ ߘߊ߫. ߏ߬ ߟߋ ߞߐ߫ ߛߊ߫߸ ߊ߬ ߟߊ߫ ߞߊ߬ߝߊ߫ ߡߍ߲ ߞߟߌ߫ ߘߊ߫ ߞߏ߫ ߋߘߌ ߗߊߔߑߡߊߣ ߠߊ߫ ߘߐ߬ߝߐ ߕߎ߬ߢߊ߬ߡߊ߸ ߏ߬ ߟߊߥߊ߲߬ߞߊ߫ ߘߊ߫ ߁߉߅߃ ߟߊ߫.
ߍߡ.ߊߌ.ߝߊߌߝ߭ ߟߎ߫ ߞߵߊ߬ ߦߌ߬ߘߊ߬ ߞߏ߫ ߗߊߔߑߡߊߣ ߘߌ߫ ߛߴߊ߬ ߞߐߛߊ߬ߦߌ߫ ߟߴߊ߬ ߟߊ߫ ߞߎ߲߬ߞߏ߬ߕߐ߬ߦߊ߬ ߓߊ߯ߙߊ ߟߎ߬ ߡߴߊ߬ ߕߘߍ߬ ߦߋ߫ ߡߍ߲ ߠߎ߬ ߘߊߞߘߐ߫߸ ߛߙߊߕߌ߫ ߣߴߊ߬ ߣߊ߬ ߘߊ߫ ߓߌ߬ߟߊ߬ ߥߏߘߌ߫ ߞߏߜߊ ߘߐ߫߸ ߞߏ߫ ߞߏ߬ߣߌ߲߬ ߡߊ߬ߤߌ߬ߣߊ߬ ߘߌ߫ ߛߋ߫ ߞߍ߫ ߟߴߊ߬ ߟߊ߫ ߞߊ߬ ߓߍ߲߬ ߊ߬ ߟߊ߫ ߘߐ߬ߖߊ ߡߊ߬ ߜߎ߲߬ߘߎ߬ߘߐ߬ ߓߊ߯ߙߊ ߛߊ߲ߘߐߕߊ ߘߊߞߘߐ߫. ߕߐ߲ߓߟߏߡߊ ߟߎ߬ ߓߟߏߓߐ߫ ߘߴߊ߬ ߞߊ߲ ߘߐ߫ ߘߊߞߎ߲߫ ߛߌߦߊߡߊ߲߫ ߠߎ߫ ߘߐ߫ ߘߏ߲߰ߘߐ߬ ߞߏ (ߖߎ߬ߟߊ߬ߦߊ) ߛߌߦߊ ߠߎ߫ ߘߐ߫ ߊߝߙߌߞߌ߬ ߞߐ߬ߘߎ߮ ߘߐ߫߸ ߊ߬ ߞߊ߬ ߘߍ߬ߡߍ߲ ߛߐ߬ߘߐ߲߫ ߏ߬ ߟߎ߬ ߛߌߦߊߡߊ߲߫ ߘߐ߫ ߞߊ߬ ߝߘߊ߫ ߊ߬ ߟߊ߫ ߛߏ߬ߝߊ߬ߞߎ߲߬ ߞߘߐ ߟߎ߬ ߟߊ߫ ߟߊ߬ߞߟߊ߬ߡߦߊ߬ߟߌ ߘߊߞߎ߲ ߘߐ߫߸ ߏ߬ ߟߎ߫ ߟߋ߬ ߞߵߊ߬ ߟߊ߫ ߡߊ߬ߜߍ߲ ߘߊ߲߬ߠߊߕߊ߬ߡߌ߲ ߠߊߛߙߋߦߊ߫ ߞߍ߬ߟߍ ߛߋߞߏߦߊ ߘߐ߫.
ߊ߬ ߞߊ߬ ߛߊ߲߬ ߘߊ߲ߘߐ߫ ߞߍ߫ ߞߊ߬ߞߘߐ ߥߎ߬ߛߎ (ߡߎ߬ߙߊ߲߬) ߖߎ߬ߟߊ߬ߦߊ ߟߎ߬ ߘߐ߫ ߞߵߊ߬ ߕߘߍ߬ ߊ߬ ߛߌ߰ߣߍ߲߫ ߦߋ߫ ߝߌߟߊߘߍߟߑߝߌ߫ ߥߊ߯ߕߌ ߏ߬ ߟߊ߫. ߣߍߣߍߓߊ ߇\߁߉߅߄ ߠߊ߫߸ ߊ߬ ߟߊߕߐ߲߫ ߘߴߊ߬ ߡߊ߬ ߞߴߊ߬ ߞߊߣߊ߬ ߛߋ߫ ߝߊ߬ߙߊ߲߬ߛߌ߫߸ ߌߕߊߟߌ߫߸ ߡߊ߬ߙߐߞߎ߬߸ ߊ߬ ߣߌ߫ ߞߘߏߥߊߙߌ ߝߣߊ߫.
ߋߘߌ ߗߊߔߑߡߊߣ ߣߴߊ߬ ߝߘߎߡߊ ߞߊ߬ ߝߏ߬ߘߏ ߘߏ߫ ߟߊߘߊ߲߫ ߥߊ߯ߕߌ ߏ߬ ߟߊ߫ ߞߵߏ߬ ߢߡߊߝߌ߲ߘߌߝߊ߲ߘߊߟߊ߲ ߘߌ߫ (ߛ߭ߍ߲ߟߋߦ ߟߐߘߜ߭߸ ߛ߭ߍ߲ߟߋߦ ߤߍߙߕߑߝߐߙߘߑߛ߭ߊߙ) ߊ߬ ߣߌ߫ ߞߊ߬ ߖߌ߲߬ߓߏ߲ ߘߏ߫ ߛߐ߬ߘߐ߲߬ ߊ߬ ߕߦߊ ߟߊ߫ ߌߙߑߟߊ߲ߘ. ߞߍ߬ߟߍ ߞߐ ߘߐ߫߸ ߕߋߙߌߦߊ ߕߏ߫ ߘߊ߫ ߗߊߔߑߡߊߣ ߣߌ߫ ߓߊߙߐ߲ ߛߑߕߌߝߊߣ ߝ߭ߐ߲߫ ߜ߭ߑߙߎߣߍ߲߫ ߕߍ߫߸ ߏ߬ ߡߍ߲ ߖߊ߲߬ߕߏ߬ߣߍ߲߫ ߦߴߊ߬ ߘߐ߫ ߊߓߑߥߍߤߙ (ߣߴߏ߬ ߡߊߟߐ߲ߣߍ߲߫ ߦߋ߫ ߝ߭ߐ߲߫ ߜ߭ߑߙߐߣߌ߲߫ ߕߐ߮ ߝߣߊ߫ ߡߊ߬߸ ߊ߬ ߞߟߍ߬ߞߍ߬ ߕߐ߮ ߝߣߊ߫ ߦߋ߫ ߘߐ߬ߞߑߕߐ߬ ߜ߭ߑߙߏߡߊ߲߫ ߠߋ߬ ߘߌ߫)߸ ߏ߬ ߡߍ߲ ߥߊ߫ ߘߊ߫ ߕߊ߬ߡߌ߲߬ ߥߛߎ߬ ߜߍߟߍ߲ ߘߏ߫ ߘߐ߫. ߞߐߝߍ߬ ߸ ߝ߭ߐ߲߫ ߜ߭ߑߙߐߣߌ߲߫ ߞߊ߬ ߗߊߔߑߡߊߣ ߘߋ߲ߡߛߏ߫ ߟߊ߫ ߞߢߐߞߏ ߞߎ߲߬ߠߊߛߌ߰.
ߋߘߌ ߗߊߔߑߡߊߣ ߛߊ߬ ߘߊ߫ ߞߏߟߌ߲ߞߏߟߌ߲ ߁߁, ߁߉߉߇ ߟߊ߫ ߛߐ߲߭ ߠߊ߫ ߞߏߖߊ ߞߏߛߐ߲߬.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:Category:ߞߊ߬ ߛߊ߬ ߛߊ߲߬ ߈߃ ߡߊ߬ ߦߌߟߡߊ:Category:ߖߊ߯ߓߊ߫ ߞߟߍ߫ ߝߌߟߊߣߊ߲ ߖߊߘߏ ߦߌߟߡߊ:Category:ߍߡ.ߊߌ.ߝߊߌߝ߭ ߡߐ߰ߘߐ߬ߜߍ ߦߌߟߡߊ:Category:ߖߊ߯ߓߊ߫ ߞߟߍ߫ ߝߌߟߊߣߊ߲ ߦߌߟߡߊ:Category:ߡߐ߰ ߟߊߥߛߎߣߍ߲ ߦߌߟߡߊ:Category:ߗߋߘߊ߫ ߓߊߟߌߣߍ߲ ߦߌߟߡߊ:Category:ߣߍ߰ߝߌ߲ ߓߊ߬ߙߊ߲߬ߕߏ߲
ߞߙߊߡߏߖ߭ߐ߲ߜ߭ ﴿ ߡߌ߬ߙߌ߲߬ߘߌ﴾
ߞߙߊߡߏߖ߭ߐ߲ߜ߭ ߠߎ߬ ߦߋ߫ ߣߌߟߌ߬ߝߍ߬ߟߊ ߡߌ߬ߙߌ߲߬ߘߌ ߟߋ߬ ߘߌ߫ ߜߟߏ߬ߝߌ߲߬ߠߊ ߕߟߋ߬ߓߐ ߘߐ߫.
ߊ߬ߟߎ߬ ߦߴߊ߬ߟߎ߬ ߡߌ߬ߙߌ߲߬ߘߌ ߝߊ߲߬ߞߋߟߋ߲ ߠߎ߬ ߟߊߞߐ߯ ߞߊ߲߬ ߞߙߊߡߏߖ߭ߊ ߕߌ߲߬ߞߎߘߎ߲ ߘߐ߫ ߎߜ߭ߊ߲ߘߊ ߞߐ߬ߘߎ߮ ߕߟߋ߬ߓߐ ߘߐ߫. ߊ߬ߟߎ߬ ߖߍ߬ߘߍ ߓߘߴߊ߬ߟߎ߬ ߖߘߍ߬ ߘߐߕߟߊ߫ ߞߙߎ ߥߙߍߓߊ ߘߌ߫ ߕߊ߲߬ : ﴿ ߓߞߏߙߊ ، ߔߌߦߊ߲ ، ߖ߭ߌߦߋ ، ߡߊߕߍߣߌߞߏ﴾. ߞߙߊߡߏߖ߭ߐ߲ߜ߭ ߠߎ߬ ߣߌ߫<< ߞߙߊߡߏߖ߭ߊ ߞߟߌߛߑߕߍߙ>> ߟߎ߬ ߓߍ߯ ߦߋ߫ ߞߋߟߋ߲߫ ߠߋ߬ ߘߌ߫ ߸ ߣߴߊ߬ߟߎ߬ ߟߊߘߍ߬ߣߍ߲ ߞߙߎ ߟߎ߬ ߘߌ߫ ߞߊ߬ߝߏ ߢߌ߲߬ ߠߎ߬ ߞߣߐ߫ ߕߊ߲߬ ߘߐ߫ : ߕߎߙߑߞߣߊ ߟߎ߬ ߦߋ߫ ߞߋߣߌߦߊ ، ߤߊߡߊ߲ߕߍ߫ ߊ߬ ߞߙߎ ߜߘߍ߫ ߟߎ߫ ߦߋ߫ ߌߗߏߔߌ ߞߐ߬ߘߎ߮ ߣߌ߫ ߛߎ߬ߘߊ߲߬ ߞߐ߬ߘߎ߮ ߘߐ߫. ߊ߬ߟߎ߬ ߟߊ߫ ߓߊ߯ߙߘߊ߫ ߟߎ߬ ߦߋ߫ ߞߟߏߝߋ߲ߦߊߟߌ ߟߋ߬ ߘߌ߫ ߸ ߣߛߌ߬ ߟߎ߬.
ߛߌߦߊ
ߓߎ߬ߦߌ ߞߟߏߜߍߢߐ߲߮ ߕߊ ߝߐߟߌ ߘߐ߫ ߞߏ߫ ߸ ߊ߬ ߦߟߍ߬ߡߊ߲߫ ߗߏ߮ ߞߊߛߌߦߊ߫ ، ߦߏ߫ ߓߊߞߙߊߡߏߖ߭ߊ ، ߌ ߞߙߊߡߐߖ߭ߐ߲ߜ߭ ، ߞߊߙߡߊߖ߭ߐ߲ߜ߭ ، ߞߊߙߡߊ ، ߞߙߊߡߏߖ߭ߊ ، ߞߙߊߡߏߖ߭ߐ߲ߜ߭ ߠߎ߬ ، ߞߙߊߡߏߖ߭ߏ ، ߞߊߙߡߊߖ߭ߐ߲ߜ߭ ، ߞߊߙߌߡߏߖ߭ߐ߲ߜ߭ ، ߞߊߙߌߡߏߖ߭ߐ߲ ، ߒߞߊߙߌߡߏߖߐ߲ߜ߭ ، ߒߞߊߙߌߡߏߖߐ߲ߜ߭ ߠߎ߬.
ߊ߬ߟߎ߬ ߖߍ߬ߘߍ ߟߋ߬ ߞߊ߬ ߢߌ߲߬ ߕߐ߯ ߛߓߍ߫ ﴿ ߣߌߞߊߙߌߡߏߖ߭ߐ߲﴾ ߞߴߊ߬ߟߎ߬ ߟߊ߫ ߞߊ߲ ߝߣߊ߫ ߥߋ߯ߟߋ ߞߏ߫ ﴿ߣߞߊߙߌߡߏߖ߭ߐ߲ ﴾. ߞߊߙߌߡߏߖ߭ߐ߲ߜ߭ ߟߎ߬ ߞߴߊ߬ߟߎ߬ ߟߊ߫ ߞߊ߬ߝߏ ߕߐ߯ߦߊ߫ ߟߋ߬ ߞߏ߫ ߞߊߙߌߡߏߖ߭ߐ߲.
ߘߐ߬ߝߐ
ߛߌߦߊ ߞߙߎ ߢߌ߲߬ ߠߎ߬ ߝߎ߲ߘߌ ߘߊ߫ ߝߏ߯ ߌߗߏߔߌ ߟߋ߬ ߞߊ߬ߦߌ߯ ߁߆߀߀ ߝߊ߲߭ ߝߍ߬
ߟߐ߲ߠߌ߲ߦߊ
thumb ߞߙߊߡߐߖ߭ߐ߲ߜ߭ ߠߎ߬ ߦߋ߫ ߡߊߖߐ߯ߙߊ߲ ߠߎ߬ ߟߊ߫ ߓߊ߯ߙߊ߫ ߟߴߊ߬ ߞߎ߲߬ߠߊ ߡߍ߲ ߠߊߘߊ߲ߣߍ߲߫ ߊ߬ߟߎ߬ ߖߍ߬ߘߍ ߓߟߏ߫ ߸ ߊ߬ ߜߋ߲ߜߋ߲߫ ߘߐ߫:ߖߟߏ ߏ߬ ߟߎ߬ ߛߌߦߊߡߊ߲߫ ߧߋ߫ ߛߏ߰ߟߏ߲ߞߐ߬ߣߐ ߖߟߏ ߟߎ߬ ߟߋ߬ ߘߌ߫.
﴿ߜߟߏ߬ߝߌ߲߬ߠߊ ߕߎ߲ߞߊߙߊ߲ߞߏߒߕߋ ߕߎߣߎ߲߫ ߘߊ߫ ߁߉߉߈ ߠߊ߫ ߸ ߊ߬ ߞߴߊ߬ ߟߊ߫ ߕߊ߯ߡߊߘߐߕߊ߮ ߞߍ߫ ߜߟߏ߬ߝߌ߲߬ߠߊ ߞߊ߬ߝߏ߬ ߓߐߣߍ߲ߢߐ߲߰ߡߊ ߛߌߦߊߡߊ߲߫ ߠߎ߫ ߞߣߐ߫ ߁߉߆߀ ߝߊ߲߭ ߝߍ߬ ߞߊ߬ߣߌ߲߬. ߊ߬ ߞߴߊ߬ ߦߌ߬ߘߊ߬ ߞߏ߫ ߞߊ߬ߞߘߐ߬ ߓߟߏߡߊ߬ ߸ ߎߜ߭ߊ߲ߘߊ ߞߊ߲ߔߊߟߊ ߟߎ߬ ߕߘߍ߬ ߦߋ߫ ߞߎߡߊ ߟߊ߫ ߸ ߞߴߊ߬ ߡߊߛߐ߬ߘߐ߲߬ ߞߏ߫ ߞߙߊߡߊߖ߭ߐ߲ߜ߭ ߝߊ߬ߘߌ߬ߡߊ߬ߞߏߟߏ߲ ߠߋ߬ ߕߘߍ߬ ߦߋ߫ ߓߊߟߏ ߟߊ߫ ، ߞߏ߫ ﴿ rechignent﴾ ߠߎ߬ ߣߊ߬ ߘߊ߬ ߝߊ߰ߣߌ߲ ߘߴߊߟߎ߫ ߡߊ߬ ߸ ߞߵߏ߬ ߕߙߎ߬ ߞߍ߫ ߓߊߏ߬ : ߞߴߊ߬ߟߎ߬ ߟߊߘߍ߬ߣߍ߲ ߕߘߍ߬ ߦߋ߫ ߖߊ߲߬ߞߊߙߏ ߞߎ߲ߒߕߊ߲ ߠߎ߬ ߟߋ߬ ߕߍߡߴߊ߬ߟߎ߬ ߝߍ߬ ߦߋ߲߬ ߋߙߐߔߎߞߊ ߝߊ߰ߣߌ߲ߕߌ߮ ߟߎ߬ ߞߊ߬ߣߌ߲߬﴾. ߊ߬ ߟߊ ߖߖߊߟߌߞߦߊ ߕߎ߬ߡߊ ߟߊ߫ ߁߉߇߁- ߁߉߇߉ ، ߌߘߌ ߊߡߌ߲ߣ ߘߓߊ ߞߊ߬ ߖߊ߲߬ߞߌ߬ߣߌ߲߬ ߛߓߍ ߘߏ߫ ߞߍ߫ ߞߏ߫   ߞߙߊߡߊߖ߭ߐ߲ߜ߭ ߝߋ߲ ߋ ߝߋ߲߫ ߝߊ߬ߘߌ߬ߡߊ߬ߞߏߟߏ߲ ߧߋ߫ ߸ ߞߵߊ߬ߟߎ߬ ߖߊ߲߬ߞߌ߬ ߞߵߊ߬ߟߎ߬ ߖߐ߰ߛߌ ߝߋߎ߫.....
ߛߘߌ߬ߜߋ߲ ߠߎ߬ ߞߐߞߊ߲ߕߊ ߟߎ߬
ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߣߌߟߌ߬ߝߍ߬ ߞߊ߲ ߦߌߟߡߊ:ߊߝߙߌߞߌ߬ ߛߌߦߊ ߘߏ߫
ߙߏߓߍߟ ߡߎߜ߭ߊߓߋ߫
ߙߏߓߍߙ ߡߎߜ߭ߊߓߋ߫/ߥߟߊ߫ ߙߏߓߍߙ ߜ߭ߊߓߙߌߖ߭ߍߟ ߡߎߜ߭ߊߓߋ߫،ߊ߬ ߡߏߦߌ߫ ߘߊ߫ ߞߏ߲ߞߏߜߍ ߕߋ߬ߟߋ߫ ߂߁/߁߉߂߄/ ߞߎߕߡߊ߫ ߙߏߘߋߛߌ߬ߋ ߥߙߏ߬ߘߎ߮.ߛߌߛߍ߲߬،ߏ߬ ߟߋ߫ ߦߋ߫ ߖ߭ߌ߲ߓߊߓߎߋ߫ ߘߌ߫߸ߊ߬ ߛߏߡߊߦߟߍߡߊ߲߫ ߘߊ߫ ߛߌ߲ߜ߭ߊߔߎ߯ߙ ߕߎߟߊߝߌ߲߫ ߕߟߋ ߆/߂߀߁߉،ߛߌߖߊ߲ߕߌ߮ ߕߎ߲߬ ߦߴߊ߬ ߘߌ߫،ߓߊߏ߬ ߸ߊ߬ ߟߊ߫ ߞߊ߲ߕߌ߯ߦߊ߫ ߕߐ߭ ߟߊߓߊ߲߫ ߕߎ߸ߓߊߏ߬،ߊ߬ ߞߊ߫ ߉߅ ߛߐ߬ߘߐ߲߬ ،ߊ߬ ߘߏ߲߬ ߞߍ߫ ߞߊ߬ߝߏ߬ ߟߊ߫ ߡߐ߱ ߢߣߊߡߊ߫ ߘߏ߫ ߟߋ߬ ߘߌ߫߸ߡߍ߲ ߞߵߊ߬ ߘߎߢߊ߫ ߞߐߕߍ߰ ߞߍ߫ ߘߍ߲߬ߒߖߘߍ߬ߟߊ߬ ߢߌߣߌ߲߫ ߠߊ߫ ߖ߭ߌ߲ߓߊߓߎߋ߫ ߢߍ߫ thumb|ߙߏߓߍߟ ߡߎߜ߭ߊߓߋ߫
ߞߟߊ߬ߘߏ߲ߛߏ ߘߏ߫ ߟߎ߫ ߛߓߍߟߌ ߡߎߜ߭ߊߓߋ߫ ߞߊ߲߬
ߒ ߓߍ߯ ߟߊߘߍ߬ߣߍ߲ ߦߴߌ ߝߏ߬ ߟߊ߫ ߟߊߘߌߦߊߢߍ ߣߌ߫ ߞߊ߬ߣߌ߲߬ߒߕߋ߬ߦߊ ߣߌ߫ ߝߓߊ߬ߘߋ߲߬ߧߊ ߟߊ߫ ߸
ߙߏߓߍߙ ߜ߭ߊߓߙߌߖ߭ߍߟ ߡߎߜ߭ߊߓߋ߫ ߓߘߊ߫ ߛߏߡߊߦߟߍߡߊ߲ ߞߍ߫ ߓߌ߬ ߛߌ߬ߣߌ߲߬ߟߏ߲ ߀߆/߀߉/ߞ.ߜ ߇߈߄ /߂߀߁߉ ߟߊ߫
ߖߏ߲߫ ߠߋ߬ ߕߘߍ߬ ߊ߬ ߘߌ߫ ؟ ߙߏߓߍߙ ߜ߭ߊߓߙߌߖ߭ߍߟ ߡߎߜ߭ߊߓߋ߫ ߕߘߍ߬ ߖ߭ߌ߲ߓߊߓߎߋ߫ ߞߊ߲ߓߍ߲ ߞߊ߲ߕߌ߮ ߟߋ߬ ߘߌ߫ ،ߡߍ߲ ߞߊ߬ ߘߍ߲ߒߖߘߍߟߦߊ ߘߝߊߣߍ߲ ߞߏߟߌߞߏߟߌ߫ ߘߴߊ߬ ߟߊ߫ ߖߡߊ߬ߣߊ߬ ߡߊ߬ ߟߊߥߛߊ߬ ߣߌ߫ ߝߊ߲ߞߊ ߣߌ߫ ߝߓߊ߬ߘߋ߲߬ߧߊ ߘߐ߫ ߞ.ߜ ߇߄߅ / ߁߉߈߀ ߟߊ߫ ߸
ߖ߭ߌ߲ߓߊߓߎߋ߫ ߛߣߍ߬ߘߎ߮ ߝߊ߲ߓߊ ߕߘߍ߬ ߕߎ߬ߓߊ߬ߓߎ ߘߎ߰ߘߋ߲ߧߊߣߍ߲߫ ߠߎ߬ ߟߋ߬ ߓߟߏ߫ ߸ ߙߏߓߍߙ ߜ߭ߊߓߙߌߖ߭ߍߟ ߡߎߜ߭ߊߓߋ߫ ߣߴߊ߬ ߟߊ߫ ߓߘߍ߬ߓߘߍ߬ߟߌ ߞߙߎߞߊ߫ ( ߛߊߣߎߔߌߍߝ߭) ߞߊ߬ ߢߍߥߟߊ ߕߊ ߡߍ߲ ߘߌ߫ ߖߡߊ߬ߣߊ߬ ߘߎ߱ ߟߊߛߋ߬ߦߌ ߖߡߊ߬ߣߊ߬ߘߋ߲ ߝߌ߬ߡߊ߲ ߠߎ߬ ߡߊ߬ ߖߡߊ߬ߣߊ ߞߣߐ߫ ߏ߬ ߟߎ߬ ߡߍ߲߫ ߞߊ߫ ߛߌߦߊ߫ ߞߏߛߓߍ߫ ߓߊߏ߬ ߊߟߎ߫ ߦߋ߫ %߉߈ ߣߌ߫ ߝߊ߲ߘߊ ߟߋ߬ ߘߌ߫ ߸ ߢߍߥߟߊ ߏ߬ ߓߟߏߡߊ߬ ߞߊ߬ ߥߙߎߣߍߦߟߊ ߞߘߐ߫ ߟߎ߬ ߣߌ߫ ߣߊ߲ߛߊ߰ߙߊ߬ ߖߡߊ߬ߣߊ߫ ߓߍ߯ ߟߐ߬ ߞߎߡߊ߫ ߟߊ߫ ߤߊ߲߯ ߞߊ߬ ߓߌ߲߬ߓߊߏ ߜߍߟߍ߲߫ ߕߊ ߖ߭ߌ߲ߓߊߓߎߋ߫ ߞߊ߲ߡߊ߬ ߓߊ߯ߙߊߢߐ߲߯ߧߊ ߕߊ߯ߓߏߟߏ߲ ߓߍ߯ ߡߊ߬ ߞߊ߬ ߖߡߊ߬ߣߊ߬ ߛߋ߲߬ߡߊ߬ߕߐߙߐ߲ߜߐ ߢߊ߫ ߓߍ߯ ߡߊ߬ ߞߏ߫ ߝߏ߫ ߞߊ߬ ߖ߭ߌ߲ߓߊߓߎߋ߫ ߛߣߍ߬ߘߎ߮ ߕߏ߫ ߟߋ߬ ߕߎ߬ߓߊ߬ߓߎ ߟߎ߬ ߓߟߏ߫ ߒߞߊ߬ ߓߘߍߡߊ ߡߎߜ߭ߊߓߋ߫ ߞߊ߬ ߖߡߊ߬ߣߊ߬ ߣߌߡߊ߫ ߦߙߐ ߓߍ߯ ߟߊ߫ ߞߐߛߊ߬ߦߌ߬ ߊ߬ ߕߌ߱ ߞߘߐ߫ ߟߎ߬ ߡߊ߬ ߸ ߞߴߏ߬ ߟߎ߬ ߓߋ߲ߓߊ ߟߎ߬ ߟߋ߬ ߞߊ߬ ߖߡߊ߬ߣߊ߬ ߜߍ߲ߕߍ߱ ߸ ߕߎ߬ߓߊ߬ߓߎ ߣߌ߫ ߕߎ߬ߓߊߓߎ߬ ߟߊ߫ ߡߐ߮ ߟߎ߬ ߟߊ߫ ߓߌ߲߬ߓߊߏ ߞߊ߬ ߖߡߊ߬ߣߊ߬ ߘߎߡߊ߲߫ ߞߍ߫ ߘߐ߱ ߖߡߊ߬ߣߊ߫ ߘߌ߫ ߸
ߛߊ߲߬ ߃߇ ߞߊ߲ߕߌ߯ߦߊ
ߛߊ߲߬ ߃߇ ߞߊ߲ߕߌ߯ߦߊ ߞߐ߫ ߖߘߍ߬ߕߌ߰ߦߊ ߣߌ߫ ߡߊ߲߬ߕߎ߬ߙߋ߬ߦߊ ߣߌ߫ ߡߊߕߍ߬ߙߍ߲߬ߕߍߙߍ߲ ߘߐ߫ ߛߏ߬ߙߌ߬ߡߊ߬ߘߋ ߠߎ߬ ߞߊ߬ ߞߊ߬ߝߏ߬ ߖߊ߬ߛߏ߲߬ ߞߴߊ߬ ߟߊ߫ ߞ. ߜ ߇߈߂ / ߂߀߁߇ ߟߊ߫ ߦߌߟߡߊ:ߙߏߓߍߙ ߡߎߜ߭ߊߓߋ߫ ߦߌߟߡߊ:ߘߐ߬ߝߐ ߦߌߟߡߊ:ߖ߭ߌߓߊߓߑߥߋ߫
ߡߏ߲߬ߙߏߝ߭ߌ߬ߦߊ߫
ߡߏ߲߬ߙߏߝ߭ߌ߬ߦߊ߫ ߟߋ߬ ߦߋ߫ ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߖߡߊߣߊ߫ ߟߌߓߋߙߌߦߊ߫ ߞߎߓߋߘߊ ߘߌ߫. ߊ߬ ߜߍ߲߭ ߕߍ߰ ߘߊ߫ ߁߈߂߂ ߟߋ߬ ߟߊ߫߸ ߊ߬ ߦߋ߫ ߡߐ߲߬ߛߎߙߊߘߏ߬ ߜߙߋߞߎ߲ ߠߋ߬ ߞߊ߲߬ ߟߌ߲ߓߊ߲߫ ߡߊ߲ߞߊ߲ ߞߐ߰ߖߌ߬ߘߊ ߟߊ߫߸ ߊ߬ ߛߌ߰ߓߊ߮ ߦߙߌߞߊ ߞߍ߫ ߘߊ߫ ߡߐ߱ ߁߀߁߀߉߇߀ ߟߋ߬ ߘߌ߫ ߂߀߀߈ ߝߘߏ߬ߓߊ߬ ߕߐ߰ߛߓߍ ߘߐ߫߸ ߡߍ߲ ߦߋ߫ ߓߍ߲߬ ߠߊ߫ ߟߌߓߋߦߞߊ %߂߉ ߡߊ߬. ߓߊߏ߬ ߊ߬ߟߋ ߟߋ߬ ߦߋ߫ ߡߊ߲߬ߕߏ߲ ߢߊߕߍ߯ ߛߏ ߘߌ߫߸ ߡߏ߲߬ߙߏߝ߭ߌ߬ߦߊ߫ ߟߋ߬ ߖߡߊ߬ߣߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߟߐ߲ߠߌ߲ߦߊ߫ ߕߊ߲ߓߊ߲ ߠߎ߬ ߘߌ߫: ߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߎ߲߬ߝߟߐ ߕߊ߲ߓߊ߲ߓߐߣߍ߲߫ ߦߴߊ߬ ߘߊ߲ߞߊ߲ ߠߎ߬ ߟߋ߬ ߡߊ߬߸ ߊ߬ ߣߌ߫ ߟߌߓߋߙߌߦߊ߫ ߞߎ߲߬ߠߊ߬ߛߌ߮ ߛߌ߰ߟߌ ߛߏ ߞߣߐ߫ ߦߋ߲߬.
ߝߐߓߏߟߏ߲ߟߐ߲ߘߐߦߊ
ߡߏ߲߬ߙߏߝ߭ߌ߬ߦߊ߫ ߕߐ߯ߟߊߣߍ߲߫ ߦߋ߫ ߞߵߊ߬ ߞߍ߫ ߊߡߍߙߌߞߌ߬ ߞߊ߲ߕߌ߯ ߖߋߡߛ ߡߐ߲߬ߙߏߌ ߟߋ߬ ߜߟߌߦߊ ߘߌ߫߸ ߏ߬ ߡߍ߲ ߞߍ߫ ߘߊ߫ ߞߐ߲ߛߐ߲ߧߊߟߌ ߣߌ߫ ߊߡߍߙߌߞߌ߬ ߞߐ߲ߛߐ߲ߧߊߟߌ߫ ߞߏߟߊߘߍ ߟߎ߬ ߞߐߡߊߓߌ߲ߓߌ߲ߓߊ߮ ߞߏߟߌߞߏߟߌ ߘߌ߫. ߊ߬ߟߋ߫ ߣߌ߫ ߥߊߛ߭ߌ߲ߕߐ߲߫ ߘߌ߭. ߛߌ߫ ߟߎ߫ ߟߋ߬ ߦߋ߫ ߛߏ߫ ߟߎ߫ ߘߌ߫ ߡߍ߲ ߠߎ߬ ߕߐ߯ߟߊ߫ ߘߴߊߡߍߙߌߞߌ߬ ߞߊ߲ߕߌ߮ ߘߏ߫ ߟߊ߫.
ߘߐ߬ߝߐ
ߡߏ߲߬ߙߏߝ߭ߌ߬ߦߊ߫߸ ߝߊ߯ߘߐߞߍ߫ ߁߉߲ ߠߊ߫
ߘߌ߲߬ߞߌߙߊ ߡߍ߲ ߠߎ߬ ߦߋ߫ ߡߐ߲߬ߛߎߙߊߘߏ߬ ߜߙߋߞߎ߲ ߣߌ߫ ߡߐ߲߬ߛߎߙߊߘߏ߬ ߓߊ ߘߏ߲߬ߘߊ ߟߎ߬ ߟߊߡߌߣߌ߲ ߘߐ߫߸ ߏ߬ ߟߎ߬ ߕߐ߯ ߕߘߍ߬ ߦߋ߫ ߁߈߁߆ ߢߍߝߍ߬ ߟߋ߬ ߞߏ߫ ߘߎߞߐߙ. ߊ߬ ߞߊ߬ ߥߛߎ߬ߖߊ߲߫ ߠߋ߬ ߞߍ߫ ߖߎ߬ߟߦߊ߬ ߘߊ߬ߞߎ߲߬ߦߊ ߟߊ߫߸ ߦߋ߲߬ ߡߐ߲ߠߌ߲ߠߊ ߟߎ߬ ߣߌ߫ ߖߎ߬ߟߊ ߟߎ߬ ߓߟߏ߫ ߛߌߦߊ߫ ߓߐߣߍ߲ߢߐ߲߰ߡߊ ߟߎ߬ ߘߐ߫߸ ߏ߬ ߟߏ߲ ߞߊ߬ߣߊ߫߸ ߞߙߎ ߟߎ߬ ߣߌ߫ ߓߊ߰ߛߊ ߟߎ߬ ߣߌ߫ ߜ߭ߏߟߊ ߟߎ߬ ߟߋ߬ ߕߘߍ߬ ߦߋ߫ ߦߋ߲߬߸ ߊ߬ ߣߌ߫ ߒߝߊߦߌ߲ߞߊ ߟߎ߫. ߝߊ߬ߙߊ߲߬ߛߌ߫ ߖߐ߲߬ ߖߎߟߊ ߣߴߊ߬ ߔߊ߬ߔߘߊ߬ߦߊ߬ߟߊ߫ ߛ߭ߋߝߊߟߌߍߙ ߘߋ߬ ߡߊߙߑߛ߭ߍߛ ߞߊ߬ ߘߎߞߐߙ ߣߌ߫ ߜߙߋߞߎ߲ ߞߎ߲ߝߊ߲ߓߐ߫ ߁߇߂߃ ߟߊ߫߸ ߞߊ߬ ߖߊ߬ߥߏ ߞߍ߫ ߦߋ߲߬ߞߊ ߟߎ߫ ߝߍ߬ ߞߊ߬ ߓߊ߲߫ ߞߊ߬ ߦߋ߲߬ ߔߊ߬ߔߘߊ ߟߊߥߊ߲߬ߞߊ߫ ߞߐߝߍ߬.
߁߈߁߆ ߟߊ߫߸ ߡߙߌߦߊ ߕߊ߬ߟߌ ߖߘߍ߬ ߡߙߊ߬ ߥߙߎߣߍ ߘߏ߫ ߟߎ߫ ߘߐߓߍ߲߬ߠߌ߲ ߠߊ߫ ߊߡߍߙߌߞߌ߬ ߓߟߏߡߐ߮ ߟߎ߬ ߞߊ߲ߠߊߓߌߟߊߟߌ ߟߊ߫߸ ߡߍ߲ ߛߎ߮ ߓߘߊ߫ ߞߍ߫ ߝߌ߬ߙߌߕߐ߲߬ ߞߘߐ߬ߡߊ߲߫߸ ߊߡߍߙߌߞߌ߬ ߝߘߊ߬ߝߌ߲߫ ߝߟߐ ߡߍ߲ ߠߎ߬ ߥߙߎߣߍߦߊߣߍ߲ ߛߋ߫ ߘߴߊߝߙߌߞߌ߬ ߕߟߋ߬ߓߋ ߘߐ߫ ߞߊ߬ ߓߐ߫ ߊߡߍߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫߸ ߊߡߍߙߌߞߌ߬ ߥߙߎߣߍߦߊߟߌ ߞߏߟߊߘߍ ߟߎ߬ ߟߊ߫ ߟߊ߬ߞߊ߲߬ߘߊ߬ߟߌ ߣߴߊߡߍߙߌߞߌ߬ ߞߎ߲߬ߠߊ߬ߛߌ߮ ߟߎ߬ ߟߊ߫ ߞߐߡߊߓߌ߲ߓߌ߲ߠߌ߲ ߞߐ߬ߣߐߡߊ߬. ߏ߬ ߟߎ߫ ߞߵߊ߬ߟߎ߫ ߓߍߟߍ߲߫ ߛ߭ߊߓߙߏ߫ ߕߌ߲ ߠߋ߬ ߘߐ߫߸ ߡߍ߲ ߦߋ߫ ߛߙߊ߬ߟߏ߲߬ ߘߴߊ߬ ߓߌ߬ ߞߎ߲ ߠߊ߫.
߁߈߂߂ ߓߌ߲ߠߊߥߎߟߋ߲ ߇ ߡߊ߬߸ ߕߊߞߎߟߎ߲ ߞߊ߬ ߥߙߎߣߍ ߏ߬ ߟߎ߫ ߕߊ߬ ߞߊ߬ ߥߴߊ߬ߟߎ߫ ߘߌ߫ ߘߊߖ߭ߏߋ߫ ߕߌ߲ (ߔߙߏߝ߭ߌߘߍ߲ߛ ߊߌߛߑߟߊ߲ߘ) ߘߐ߫߸ ߡߐ߲߬ߛߎߙߊߘߏ߬ ߓߊ ߘߏ߲߬ߘߊ ߟߊ߫. ߊ߬ߟߎ߫ ߞߵߊ߬ߟߎ߫ ߢߐ߲߮ ߞߐߡߌ߬ߘߊ߫ ߞߊ߬ ߥߊ߫ ߡߐ߲߬ߛߎߙߊߘߏ߬ ߜߙߋߞߎ߲ ߝߍ߬ߟߊ ߟߎ߫ ߘߐ߫߸ ߊ߬ߟߎ߫ ߞߊ߬ ߡߊ߬ߞߍ߬ߦߌߟߊ ߘߏ߫ ߘߐߓߍ߲߬ ߦߋ߲߬߸ ߊ߬ߟߎ߫ ߕߘߍ߬ ߦߋ߫ ߡߍ߲ ߞߟߌ߫ ߟߊ߫ ߞߏ߫ ߞߙߌߛߑߕߔߏߟߌߛ. ߁߈߂߄ ߠߊ߫߸ ߊ߬ ߛߏ ߕߐ߮ ߦߟߍ߬ߡߊ߲߬ ߘߊ߫ ߞߵߊ߬ ߞߍ߫ ߡߏ߲߬ߙߏߝ߭ߌ߬ߦߊ߫ ߘߌ߫ ߞߵߊ߬ ߕߐ߯ߟߊ߫ ߖߋߡߛ ߡߐ߲߬ߙߏߌ ߟߊ߫߸ ߏ߬ ߡߍ߲ ߕߘߍ߬ ߦߋ߫ ߞߊ߬ߝߏ߫ ߘߍ߬ߣߍ߲ ߞߊ߲ߕߌ߯ߦߊ ߟߴߊ߬ ߕߎ߬ߡߊ ߟߊ߫. ߡߐ߲߬ߙߏߌ ߕߘߍ߬ ߦߋ߫ ߓߟߏߡߐ߮ ߟߎ߬ ߟߊߞߐߛߊ߬ߦߌ ߞߐߡߊߓߌ߲ߓߌ߲ߓߊ߯ ߢߣߊ߫ ߟߋ߬ ߘߌ߫ ߞߊ߬ ߓߐ߫ ߊߡߍߙߌߞߌ߬ ߞߊ߬ߝߏ߫ ߘߍ߬ߣߍ߲ ߣߌ߫ ߞߙߊߌߓߎ߬ ߕߌ߲ ߠߎ߬ ߘߐ߫߸ ߞߵߏ߬ ߞߎ߲߬ߝߊߟߋ߲ ߞߴߊ߬ߟߎ߫ ߞߊ߲ߠߊߓߌ߬ߟߊ ߘߌ߫ ߞߊ߬ ߓߐ߫ ߊߡߍߙߌߞߌ߬ ߟߊ߫ ߖߐ߲߬ߧߊ ߞߘߐ߫.
߁߈߄߅ ߟߊ߫߸ ߛߌ߰ߞߊ߲߬ߞߏ ߓߍ߲߬ߡߊ߬ߞߊ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߡߏ߲߬ߙߏߝ߭ߌ߬ߦߊ߫߸ ߡߍ߲ ߘߐ߫ ߣߌ߫ ߘߐ߬ߛߙߋ ߓߌ߬ߟߊ߬ ߘߊ߫ ߡߊߢߊ߲ߛߓߍ ߟߎ߬ ߞߊ߲߬ ߡߍ߲ ߠߊߘߏ߲߬ ߘߴߏ߬ ߞߐ߫ ߛߊ߲߬ ߝߌ߬ߟߊ߬ ߟߊ߫ ߟߌߓߋߙߌߦߊ߫ ߞߊ߲ߓߍ߲ ߖߘߍ߬ߕߌ߯ ߘߍ߲ߖߘߍߟߊߣߍ߲߫ ߞߎߘߊ ߛߌ߰ߞߊ߲ ߘߌ߫.
ߝߊ߯ߘߐߞߍ߫ ߂߀߲ ߘߊߡߌߣߊ ߟߊ߫߸ ߡߏ߲߬ߙߏߝ߭ߌ߬ߦߊ߫ ߛߌ߰ߓߊ߮ ߡߐ߰ ߄߀߀߀ ߠߎ߬ ߘߐ߫ ߂߅߀߀ ߟߎ߫ ߕߘߍ߬ ߦߋ߫ ߊߡߍߙߌߞߌ߬-ߟߌߓߋߦߞߊ ߟߎ߫ ߟߋ߬ ߘߌ߫. ߡߏ߲߬ߙߏߝ߭ߌ߬ߦߊ߫ ߕߟߊ߫ ߘߊ߫ ߛߏ߯ߘߋ߲߫ ߝߌ߬ߟߊ߫ ߟߎ߫ ߟߋ߬ ߘߌ߫: ߡߏ߲߬ߙߏߝ߭ߌ߬ߦߊ߫ ߛߏ߫ ߓߘߍ ߣߌ߫ ߞߙߏߝߏ. ߡߏ߲߬ߙߏߝ߭ߌ߬ߦߊ߫ ߛߏ߫ ߓߘߍ ߕߘߍ߬ ߦߋ߫ ߊߡߍߙߌߞߌ߬-ߟߌߓߋߦߞߊ ߟߎ߬ ߡߊߞߍߦߌߟߊ ߟߋ߬ ߘߌ߫; ߊ߬ ߟߐ߬ߟߌ߬ߝߋ߲ ߠߎ߬ ߟߐ߬ ߢߊ ߟߎ߬ ߡߎߣߎ߲ߣߍ߲߫ ߕߘߍ߬ ߦߋ߫ ߞߊ߬ߝߏ߫ ߘߍ߬ߣߍ߲ ߥߙߏ߬ߘߎ߰ߝߊ߲ ߕߊ ߟߎ߬ ߟߋ߬ ߟߊ߫. ߞߙߎߛߏ ߛߌ߰ߓߊ߮ ߝߊ߲߬ߓߊ ߕߘߍ߬ ߞߙߎ߫ ߛߌߦߊ ߟߎ߬ ߟߋ߬ ߘߌ߫߸ ߊ߬ ߣߌ߫ ߓߊ߰ߛߊ ߟߎ߬ ߣߌ߫ ߜ߭ߙߋߓߏ ߟߎ߫߸ ߊ߬ ߣߌ߫ ߛߌߦߊ ߕߐ߭ ߟߎ߬ ߛߌߦߊߡߊ߲߫ ߝߣߊ߫. ߞߵߊ߬ ߘߊߡߌ߬ߣߊ߬ ߁߉߂߆ ߟߋ߬ ߡߊ߬ ߛߊ߫߸ ߟߌߓߋߙߌߦߊ߫ ߞߣߐߟߊ ߛߌߦߊ ߕߐ߱ ߟߎ߬ ߛߌߦߊߡߊ߲߫ ߠߎ߫ ߝߎ߲ߘߌ ߘߊߡߌ߬ߣߊ߬ ߘߊ߫ ߞߊ߬ ߡߏ߲߬ߙߏߝ߭ߌ߬ߦߊ߫ ߡߊߜߍ߲߫ ߓߊ߯ߙߊ߫ ߢߌߣߌ߲ ߠߎ߬ ߟߊ߫. ߞߵߊ߬ ߕߊ߬ ߁߉߃߇ ߝߣߊ߫ ߡߊ߬߸ ߛߌ߰ߓߊ߮ ߛߌߦߊߦߊ߫ ߘߊ߫ ߞߊ߬ ߛߋ߫ ߁߀߀߀߀ ߠߎ߬ ߘߐ߫߸ ߊ߬ ߣߌ߫ ߕߐ߲ߓߟߏߡߊ߫ ߃߀ ߕߘߍ߬ ߦߴߊ߬ ߛߏ ߞߣߐ߫.
ߞߊ߬ߝߏ߫ ߘߍ߬ߣߍ߲ ߞߊ߲ߕߌ߯ ߖߌ߬ߡߌ ߞߊߕߊ߬ ߦߋ߫ ߓߐߒߡߊߟߌ ߟߊ߫ ߟߌߓߋߙߌߦߊ߫߸ ߊ߬ ߣߌ߫ ߟߌߓߋߙߌߦߊ߫ ߞߊ߲ߕߌ߮ ߥߟߌߦߊߡ ߕߐߓߐ߬ ߟߎ߫ ߟߊ߲߬ߓߏ߲ ߊ߬ߟߎ߬ ߟߊ߫ ߞߐ߲߬ߛߏ߬ ߕߐ߲ߕߐ߲ ߘߐ߫߸ ߁߉߇߈ ߠߊ߫. ߁߉߇߉ ߟߊ߫߸ ߊߝߙߌߞߌ߬ ߞߋ߬ߟߋ߲߬ߧߊ ߘߍ߭ ߛߌ߲߬ߝߏ߲߬ߧߊ߬ߟߌ ߟߎ߫ ߞߵߊ߬ߟߎ߫ ߟߊ߫ ߜߊ߬ߙߊ ߞߍ߫ ߡߏ߲߬ߙߏߝ߭ߌ߬ߦߊ߫ ߕߙߐߝߍ߬߸ ߡߍ߲ ߞߎ߲߬ߕߌ߮ ߞߍ߫ ߘߊ߫ ߟߌߓߋߙߌߦߊ߫ ߞߊ߲ߕߌ߯ ߥߟߌߦߊߡ ߕߐߟߑߓߍߙ ߘߌ߫. ߊ߬ ߟߊ߫ ߟߐ߲߬ߞߋ߬ߟߊ ߞߎ߲߬ߕߊ߮ ߞߘߐ߫߸ ߕߐߓߐ߬ ߞߊ߬ ߖߊ߬ߡߊ ߟߊߖߌ߬ߦߊ߬ߟߌ ߟߊߢߊ߬ ߡߏ߲߬ߙߏߝ߭ߌ߬ߦߊ߫߸ ߊ߬ ߣߌ߫ ߞߊ߬ ߞߊ߬ߙߊ߲߬ߛߙߊ ߕߟߊ ߟߊߓߋ߬ ߟߌߓߋߙߌߦߊ߫ ߖߊ߯ߓߘߊ ߟߊ߫. ߁߉߈߀ ߠߊ߫߸ ߣߊ߲߬ߕߌ߰ ߞߊߝߏ߫ ߖߊߛߏ߲ ߘߏ߫ ߞߍ߫ ߘߊ߫ ߛߊߡߎߍߟ ߘߏߌ߫ ߓߟߏ߫ ߞߊ߬ ߕߐߓߐ߬ ߟߊ߫ ߞߎ߲߬ߠߊ߬ߛߌ߮ ߟߎ߬ ߜߍ߲߫ ߊ߬ ߣߌ߫ ߞߵߊ߬ ߛߌ߲߬ߝߏ߲ ߛߌߦߊߡߊ߲߫ ߠߎ߫ ߝߊ߰.
ߟߌߓߋߙߌߦߊ߫ ߣߊ߲߬ߕߊ߲߬ ߞߟߍ߬ ߝߟߐ (߁߉߈߉ ߣߌ߫ ߁߉߉߇ ߕߍ߫) ߣߌ߫ ߟߌߓߋߙߌߦߊ߫ ߣߊ߲߬ߕߊ߲߬ ߞߟߍ߬ ߝߌߟߊߣߊ߲ (߁߉߉߉ ߣߌ߫ ߂߀߀߃ ߕߍ߫) ߟߎ߫ ߞߊ߬ ߖߡߊ߬ߣߊ ߟߐ߬ߟߌ߬ߝߋ߲ ߠߎ߬ ߝߊ߲߬ߓߊ ߘߐߕߌߢߍ߫߸ ߊ߬ ߣߌ߫ ߞߊ߬ ߛߏ ߓߏ߲߫ ߛߌߦߊߡߊ߲߫ ߠߎ߫ ߕߋ߬߸ ߊ߬ ߜߋ߲ߜߋ߲ ߘߐ߫ ߡߏ߲߬ߙߏߝ߭ߌ߬ߦߊ߫ ߘߟߊߛߌ߮ ߝߍ߬. ߊ߬ ߞߟߊߓߍ߲߫ ߞߟߊ߬ߟߊ߬ߡߊ ߟߎ߬ ߘߏ߲߬ ߘߊ߫ ߛߊߡߎߍߟ ߘߏߌ߫ ߟߊ߫ ߞߎ߲߬ߠߊ߬ߛߌ߮ ߟߊ߫ ߣߊ߲߬ߕߌ߰ ߝߊ߲ߞߊ ߟߎ߬ ߣߌ߫ ߔߑߙߌ߲ߛ ߖߐ߲ߛߐ߲߬ ߠߊ߫ ߝߊ߲߬ߞߊ ߟߎ߬ ߟߋ߬ ߕߍ߫ ߁߉߉߀ ߟߊ߫߸ ߊ߬ ߣߌ߫ ߟߌߓߋߙߌߦߊ߫ ߝߊ߬ߛߏ ߝߓߊ߬ߘߋ߲߬ ߝߊ߲ߞߊ ߟߎ߫ ߟߊ߫ ߞߟߊߘߊ ߟߎ߬ ߟߊ߫ ߕߙߊ߬ߓߊ߬ߛߏ߬ߟߌ ߊ߬ߟߋ߬ ߛߏ߫ ߞߋߟߋ߲ ߞߣߐ߫ ߁߉߉߂ ߟߊ߫. ߞߍ߬ߟߍ ߏ߬ ߟߎ߫ ߞߎ߲߬ߕߊ߮ ߞߘߐ߫߸ ߘߋߣߍ߲ ߣߌ߫ ߝߏߣߌ߲ߞߋ ߟߎ߬ ߛߌߦߊߡߊ߲߫ ߞߘߊߡߊ߫ ߘߊ߫ ߞߵߊ߬ߟߎ߫ ߟߐ߬ ߞߍ߬ߟߍ ߟߊ߫߸ ߞߊ߬ ߞߊ߬ߙߊ߲ ߞߎ߬ߡߊ߲߬ߘߌ߫ ߊ߬ߟߎ߫ ߡߊ߬߸ ߏ߬ ߟߋ ߞߵߊ߬ߟߎ߫ ߛߌߦߊߡߊ߲߫ ߠߎ߫ ߕߏ߫ ߡߊ߬ߞߍ߬ߦߌ߬ߟߊ߬ߒߕߊ߲ ߘߐ߫ ߞߍ߬ߟߍ ߞߐ ߘߐ߫.
߂߀߀߂ ߟߊ߫߸ ߟߋߡߊ߫ ߜߏ߬ߥߌ߸ ߟߌߓߋߙߌߦߊ߫ ߡߏ߬ߛߏ ߟߎ߬ ߡߐ߲ߢߐ߲߯ߡߊ߫ ߕߏ߯ߝߏ ߖߐ߮ ߞߊ߲ߡߊ߬ ߛߌ߲߬ߝߏ߲߬ߧߊ߫߸ ߏ߬ ߡߍ߲ ߘߏ߫ ߞߍ߫ ߘߊ߫ ߡߐ߬ߙߐߓߌ߬ߦߊ߫߸ ߡߍ߲ ߘߐ߫ ߣߌ߫ ߦߋ߲߬ ߡߏ߬ߛߏ ߟߎ߫ ߞߵߊ߬ߟߎ߫ ߘߟߊߘߍ߰ ߖߍ߯ ߛߎ߯ߝߍ ߘߐ߫ ߞߊ߬ ߕߌ߲ߞߌ߲ (ߘߎߓߊ߫) ߣߌ߫ ߘߐ߲߬ߞߟߌ ߟߎ߬ ߟߊ߫. ߒ߬ߓߊ߬ ߕߏ߰ߝߏ ߏ߬ ߟߋ ߞߊ߬ ߘߍ߬ߡߍ߲߬ ߞߍ߫ ߞߊ߬ ߞߍ߬ߟߍ ߟߊߛߴߊ߬ ߘߊ߲߬ ߠߊ߫ ߏ߬ ߛߊ߲߬ߠߊ߬ߞߊ ߟߊ߫; ߊ߬ ߣߌ߫ ߞߊ߬ ߞߍ߫ ߛߊߓߎ߫ ߘߌ߫ ߛߋ߫ ߞߍ߫ ߘߊ߫ ߛߎߥߊ߲ߘߟߌ ߛߌ߲߬ߝߏ߲߬ߧߊ߫ ߟߊ߫߸ ߡߍ߲ ߞߊ߬ ߋߟߍ߲߫ ߖߐ߲ߛߐ߲߬ ߛߊ߯ߙߑߟߌߝ ߟߊߛߋ߫ ߟߌߓߋߙߌߦߊ߫ ߞߊ߲ߕߌ߯ߦߊ ߟߊ߫߸ ߡߍ߲ ߣߊ߬ ߘߊ߫ ߞߍ߫ ߊߝߙߌߞߌ߬ ߡߊ߲߬ߕߏ߲ ߠߎ߬ ߘߐ߫ ߡߛߏ߬ߡߊ߲߫ ߝߟߐ ߘߌ߫߸ ߡߍ߲ ߓߘߊ߫ ߞߍ߫ ߞߊ߲ߕߌ߮ ߘߌ߫.
߂߀߁߄ ߠߊ߫߸ ߊߝߙߌߞߌ߬ ߕߟߋ߬ߓߋ ߋߓߏߟߊ ߓߊ߰ߙߋ߲ ߥߟߌ߬ߣߍ߲ ߂߀߁߄ ߠߊ߫߸ ߏ߬ ߘߏ߲߬ ߘߊ߫ ߡߐ߬ߙߐߓߌ߬ߦߊ߬ ߛߏ ߞߣߐ߫. ߟߌߓߋߙߌߦߊ߫ ߋߓߏߟߊ ߓߊ߰ߙߋ߲ ߝߎ߬ߖߎ߯ߖߎ ߓߊ߲ߞߏ ߟߊߥߊ߲߬ߞߊ߫ ߘߊ߫ ߂߀߁߅ ߕߎߟߊߝߌ߲ ߕߟߋ߬ ߃ ߟߋ߬ ߡߊ߬.
ߘߎ߰ߡߊ߬ߛߓߍ
ߟߌ߲ߓߊ߲߫ ߡߊ߲ߞߊ߲ ߦߋߟߌ ߡߏ߲߬ߙߏߝ߭ߌ߬ߦߊ߫ ߡߐ߬ߙߐߝ߭ߌ߬ߦߊ߫ ߘߐߝߎߟߋ߲ߣߍ߲߫ ߦߋ߫ ߡߐ߲߬ߛߎߙߊߘߏ߬ ߜߙߋߞߎ߲ ߕߌ߲ߓߛߌߞߌ ߟߋ߬ ߞߊ߲߬߸ ߟߌ߲ߓߊ߲߫ ߡߊ߲ߞߊ߲ ߣߌ߫ ߡߐ߲߬ߛߎߙߊߘߏ߬ ߓߊ ߟߎ߫ ߕߍ߫߸ ߏ߬ ߡߍ߲ ߘߏ߲߬ߘߊ ߦߋ߫ ߛߎ߲ߞߎ߲ (ߥߣߊ߬ߙߌ߬) ߦߙߐߓߊ ߘߏ߫ ߘߌ߫. ߛߍ߲ߕ-ߔߏߟ ߓߊ ߦߋ߫ ߥߦߏ߬ ߟߊ߫ ߛߏ ߞߐ߬ߘߎ߮ ߘߐ߫ ߞߊ߬ ߓߐߕߏ߲ ߠߊߘߊ߲߫ ߊ߬ ߣߌ߫ ߓߎߛ߭ߑߙߐߘ ߕߌ߲ ߠߎ߬ ߕߍ߫߸ ߏ߬ ߡߍ߲ ߦߋ߫ ߣߊ߬ ߟߴߊ߬ ߘߐߛߊ߲߬ ߠߊ߫ ߛߍ߲߫ ߞߎߘߊ ߘߌ߲߬ߞߌߙߊ ߘߐ߫ ߡߏ߲߬ߙߏߝ߭ߌ߬ߦߊ߫ ߛߏ߫ ߕߍߡߊ߬. ߡߏ߲߬ߙߏߝ߭ߌ߬ߦߊ߫ ߦߋ߫ ߡߐ߲߬ߛߎߙߊߘߏ߬ ߞߐ߲ߕߋ߫ (ߕߌ߲߬ߞߎߘߎ߲ \ ߘߍ߬ߘߊ) ߟߋ߬ ߘߐ߫߸ ߊ߬ ߣߴߊ߬ ߦߋ߫ ߟߌߓߋߙߌߦߊ߫ ߘߎ߰ߓߊ ߣߴߊ߬ ߞߎ߲߬ߠߊ߬ߛߌ߰ߟߌ߫ ߛߏ ߟߋ߬ ߘߌ߫߸ ߊ߬ ߣߌ߫ ߖߎ߬ߟߊ߬ߦߊ ߣߌ߫ ߣߊ߲߬ߝߟߏ߬ߦߊ߬ߟߌ ߕߊ߲ߓߊ߲ ߝߣߊ߫.
ߓߊ߲ߘߊ
ߞߐߔߍ߲߫ ߓߊ߲ߘߊ ߛߙߊߛߌ߯ߟߌ ߘߐ߫߸ ߡߐ߬ߙߐߓߌ߬ߦߊ߬ ߦߋ߫ ߕߍߡߊߓߊ߲ ߛߡߊ߬ߖߌ߰ ߛߊ߲ߖߌ (mousson) ߘߌ߲߬ߞߌߙߊ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߘߎߢߊ߫ ߞߎߓߋߘߊ ߓߍ߯ ߘߐ߫ ߦߌߟߌ߲ߣߍ߲ ߘߌ߫߸ ߡߍ߲ ߛߊ߲߭ ߛߊ߲ߖߌ ߣߊ߬ߟߌ ߕߍߡߊߞߊ߲ߞߋ ߦߋ߫ ߜߟߊ߬ߥߊ߯ߘߋ߲߫ ߄߆߂߄ ߠߋ߬ ߘߌ߫. ߛߊ߬ߡߊ ߣߌ߫ ߕߟߋ߬ߡߊ ߟߎ߬ ߦߋ߫ ߦߋ߲߬߸ ߡߍ߲ ߘߐ߫ ߣߌ߫ ߛߊ߲ߖߌ߫ ߞߎ߲ߓߊ ߟߎ߬ ߘߌ߫ ߛߋ߫ ߣߊ߬ ߟߊ߫ ߤߊߟߌ߬ ߕߟߋ߬ߡߊ ߘߐ߫. ߊ߬ ߓߊ߲ߘߊߖߌߦߊ ߡߝߊߣߍ߲߫ ߦߋ߫ ߢߊ߫ ߞߋߟߋ߲߫ ߠߋ߬ ߡߊ߬ ߛߊ߲߭ ߞߘߐ߫߸ ߡߍ߲ ߕߍߡߊߞߊ߲ߞߋ ߦߋ߫ ߞߛߊߞߊ߫ ߂߆.߄ ߠߊߡߌߣߌ߲ ߘߐ߫ ߛߊ߲߭ ߞߘߐ߫.
ߡߊ߬ߟߌ ߂߀߂߀ ߞߊ߬ߝߏ߬ ߖߊߛߏ߲
ߞߊ߬ߝߏ߬ ߖߊߛߏ߲ ߡߍ߲ ߞߍ߫ ߘߊ߫ ߡߊ߬ߟߌ ߟߊ߫ ߂߀߂߀ ߠߊ߫߸ ߏ߬ ߞߍ߫ ߘߊ߫ ߡߊ߬ߟߌ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߋ߬ ߓߟߏ߫ ߘߓߊ߬ߓߌߟߊ ߁߈, ߂߀߂߀ ߠߊ߫. ߊ߬ ߘߊߡߌ߬ߣߊ߬ ߣߊ߲߬ߕߌ߰ ߘߊ߮ ߛߏ߲߬ߖߘߊ߬ ߞߋߕߊ߬ ߟߋ߬ ߓߟߴߏ߬ ߡߍ߲ ߦߋ߫ ߞߊ߬ߕߌ߫߸ ߛߴߏ߬ ߡߍ߲ ߦߋ߫ ߞߎߘߍ߫ ߁߅ ߟߊ߫ ߓߡߊ߬ߞߐ߫ ߞߐ߬ߘߎ߮ ߘߐ߫߸ ߦߋ߲߬ ߡߍ߲ ߦߋ߫ ߡߊ߬ߟߌ߬ߓߊ ߞߎߓߋߘߊ ߘߌ߫. ߊ߬ ߞߎ߲߭ߝߊ߰ ߘߊ߫ ߞߊ߲ߓߍ߲ ߞߊ߲ߕߌ߯ ߌߓߑߙߊߤߌߡ ߓߎߓߞߊߙ ߞߋߕߊ߬ ߟߊߥߟߏ ߟߋ߬ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߝߊ߲߬ߞߊ ߟߊ߫ ߞߊ߬ߦߌ߯ ߂߀߁߃ ߟߊ߫.
ߊ߬ ߞߎ߲߭
thumb|[[ߌߓߎߙߊߤߌߡ ߓߎ߬ߓߊ߬ߞߊߙߌ߬ ߞߋߕߊ߬|ߌߓߎߙߊߤߌߡ ߓߎߓߞߊߙ ߞߋߕߊ߬ ߦߋ߫ ߋߙߐߔߎߞߊ ߟߎ߬ ߟߊ߫ ߞߎߡߊߓߏ߲ ߠߊ߫ ߛߑߕߙߊߛߑߓߎߙߜ߭ ߂߀߁߀ ߠߊ߫]]
ߞߊ߬ߝߏ߬ ߖߊߛߏ߲ ߣߌ߲߬ ߞߍߣߍ߲߫ ߦߋ߫ ߞߵߊ߬ ߕߘߍ߬ ߡߊ߬ߟߌ ߓߘߊ߫ ߣߐߘߐ߲ߞߐ߫ ߞߍ߬ߟߍ ߟߊ߫߸ ߓߊߓߐߒߡߟߊ ߟߎ߬ ߟߊ߫ ߕߌߢߍߟߌ ߟߎ߬ ߣߌ߫ ߛߌߢߐ߲߯ߦߊ߫ ߞߟߍ ߟߎ߫߸ ߞߊ߬ߦߌ߯ ߂߀߁߂ ߟߊ߫. ߞߊ߬ߕߌ߬ ߘߊ߮ ߟߋ߬ ߞߍ߫ ߘߊ߫ ߂߀߁߂ ߞߊ߬ߝߏ߬ ߖߊߛߏ߲ ߥߟߌ߬ ߦߌߟߊ ߘߌ߫߸ ߊ߬ ߣߌ߫ ߁߉߆߈ ߕߊ ߝߣߊ߫. ߌߓߎߙߊߤߌߡ ߓߎߓߞߊߙ ߞߋߕߊ߬ ߣߌ߫ ߣߊ߲߬ߕߌ߮ ߟߎ߬ ߟߊ߫ ߝߐߢߐ߲߯ߞߐ ߟߎ߬ ߘߊߡߌ߬ߣߊ߫ ߘߊ߫ ߂߀߁߉ ߟߋ߬ ߟߊ߫߸ ߏ߬ ߞߍ߫ ߘߊ߫ ߞߟߍ߬ߢߐ߲߰ߦߊ߫ ߕߎ߲߰ߣߍ߲߬ߢߐ߲߰ߠߊ ߣߌ߫ ߞߍߒߞߊ߲ߠߌ߲ ߠߎ߬ ߟߋ߬ ߞߐ߫ ߡߍ߲ ߠߎ߬ ߟߐ߬ ߘߊ߫ ߡߊ߬ߟߌ ߣߊ߲߬ߕߌ߮ ߟߎ߬ ߡߊ߬߸ ߣߊ߲߬ߕߌ߰ ߛߌߦߊߡߊ߲߫ ߠߎ߫ ߝߊ߰ ߘߊ߫ ߡߍ߲ ߠߎ߬ ߘߐ߫߸ ߏ߬ ߟߊߒߡߊ ߘߏ߫ ߟߋ߬ ߦߋ߫ ߍ߲ߘߋߟߌߡߊߣߌ߫ ߓߋ߬ߒ߬ߞߊ߲߬ߠߌ߲ ߘߌ߫߸ ߡߊ߬ߟߌ ߣߊ߲߬ߕߌ߰ ߄߉ ߟߎ߫ ߝߊ߰ ߘߴߏ߬ ߡߍ߲ ߘߐ߫. ߞߊ߲ߕߌ߯ ߞߋߕߊ߬ ߟߊ߫ ߖߋ߬ߓߌ߬ߟߌ ߞߊ߬ ߓߍ߲߬ ߏ߬ ߡߊ߬߸ ߏ߬ ߡߍ߲ ߛߍߥߊߣߍ߲߫ ߕߘߍ߬ ߦߋ߫ ߢߊߦߌߘߊߟߌ ߘߏ߫ ߟߎ߫ ߟߊ߫߸ ߏ߬ ߖߊ߬ߕߋ߬ ߘߊ߫ ߣߊ߲߬ߕߌ߮ ߟߎ߬ ߓߟߏ߫ ߟߋ߬ ߞߴߏ߬ ߡߊ߫ ߓߐߟߌ߫ (ߥߛߊ߬) ߞߍ߫. ߡߊ߲߬ߕߏ߲߫ ߘߍ߬ߣߍ߲ ߠߊ߫ ߘߊ߲߬ߕߍ߰ߟߌ ߘߏ߫ ߝߍ߬ ߘߓߊ߬ߓߌߟߊ ߕߟߊ ߟߊ߫߸ ߏ߬ ߞߊ߬ ߞߟߍ߬ߕߌ߮ ߗߍ߬ߓߊ߫ ߛߊ߲ߜ߭ߊߙߋ߫ ߡߊߝߌ߲߬߸ ߏ߬ ߡߍ߲ ߕߘߍ߬ ߦߋ߫ ߕߊ߲ߓߊ߲߫ ߘߐߟߊ ߕߌ߲߬ߞߎߘߎ߲ ߡߙߊ߬ߓߊ߮ ߘߌ߫߸ ߞߴߊ߬ ߡߴߊ߬ ߛߐ߲߬ ߝߏߦߌ߬ ߞߍ߫ ߟߊ߫ ߞߊ߬ ߛߋ߫ ߘߐ߬ߜ߭ߐ߲ ߠߎ߬ ߓߊ߬ߟߌ߬ ߟߊ߫ ߝߌߟߊ ߟߎ߬ ߝߊ߰ߟߌ ߡߊ߬ ߂߀߂߀ ߞߏ߲ߞߏߜߍ ߟߊ߫ ߏߜ߭ߏߛߊߜ߭ߎ߫߸ ߏ߬ ߡߍ߲ ߕߊ߬ߡߌ߲߬ ߘߊ߫ ߞߏ ߞߐߕߊ߲߫ ߠߊ߫ ߓߘߍߞߍ߭߸ ߣߊ߲߬ߕߌ߯ ߕߊ߬ߣߍ߲߬ ߞߎߘߊ ߟߎ߬ ߡߍ߲ ߠߎ߬ ߦߋ߫ ߞߍ߬ߟߍ ߘߊߞߘߐ߫߸ ߏ߬ ߟߎ߬ ߕߏ߫ ߘߴߊ߬ߟߎ߫ ߡߊߞߊ߬ߛߌ߬ ߟߊ߫ ߛߏ߬ߝߊ߬ߞߎ߲ ߘߏ߫ ߟߎ߫ ߟߊ߫ ߘߏ߲߬ߞߘߐ߬ߓߐ߲ߞߘߐ ߟߎ߬ ߟߊ߫ ߞߍ߬ߣߍ߲߸ ߊ߬ ߣߴߊ߬ߟߎ߫ ߟߊ߫ ߡߙߊ߬ߡߊ߬ߝߋ߲߬ߞߏ ߟߊߕߊ߯ߡߊ߫ ߢߊ߸ ߏ߬ ߟߎ߫ ߘߏ߫ ߟߎ߫ ߝߊ߲߭ ߡߌ߬ߣߊ߬ ߘߊ߫ ߞߊ߬ߝߏ߬ ߖߊߛߏ߲ ߕߎ߬ߡߊ ߟߊ߫. ߞߊ߲ߕߌ߮ ߘߋ߲ߞߍ߫ ߞߊ߬ߙߌߡ ߞߋߕߊ߬ ߡߍ߲ ߕߘߍ߬ ߦߋ߫ ߥߛߊ߬ߘߋ߲ ߘߴߏ߬ ߕߎ߬ߡߊ߸ ߏ߬ ߟߊ߫ ߖߌ߬ߦߊ߬ߖߟߎ ߡߍ߲ ߠߊߥߊ߲߬ߞߊ߬ ߘߊ߫ ߞߊ߬ߙߌ߬ߝߐ ߟߊߓߊ߲ ߠߊ߫߸ ߞߵߊ߬ ߕߘߍ߬ ߊ߬ ߣߌ߫ ߡߛߏ߬ ߡߊߞߏߟߏ߲ ߠߎ߬ ߦߋ߫ ߦߊߗ ߘߏ߫ ߞߣߐ߫ ߍߛߑߔߊ߲ߢ߸ ߏ߬ ߟߋ ߕߊ߬ߡߌ߲߬ ߘߊ߫ ߡߌ߬ߙߌ߲߬ߘߌ ߣߊ߲߬ߕߊ߲ ߣߴߊ߬ ߣߊ߲߬ߕߌ߮ ߟߎ߬ ߟߊߡߐߣߍ߫ ߟߊ߫ ߓߘߍߞߍ߭߸ ߏ߬ ߟߎ߫ ߡߍ߲ ߠߎ߬ ߦߋ߫ ߜߟߍ߬ߦߊ ߘߊߞߘߐ߫ ߟߏ߲_ߏ߯_ߟߏ߲߬ ߞߍ߬ߟߍ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߎ߬ ߟߊ߫ ߞߎ߲߬ ߠߊ߫. ߞߏ߬ߣߌ߲߬ ߞߊ߲ߕߌ߯ߘߊ ߟߊ߬ߞߊ߲߬ߘߊ߬ߟߌ ߞߎ߲߬ߕߌ߮ ߜߍ߲\ ߓߌ߬ߟߊ (limogeage) ߡߍ߲ ߞߍ߫ ߘߊ߫ ߘߓߊ߬ߓߌߟߊ ߁߇ ߟߊ߫߸ ߊ߬ ߞߍߣߍ߲߫ ߦߴߏ߬ ߟߋ ߣߐ߬ ߦߴߊ߬ ߓߟߏ ߓߌ߬ߟߊ߬ ߟߊ߫ ߞߊ߬ߝߏ߬ ߖߊߛߏ߲ ߞߟߍ߬ߕߍ߰ߟߊ߲ ߘߐ߫.
ߡߎߙߎ߲ߕߟߌ ߛߋ߫ ߘߊ߫ ߞߵߊ߬ ߡߊߛߐ߬ߘߐ߲߬ ߔߊߞߌߛߦߊ ߣߌ߫ ߝߊ߲߬ߞߊ ߡߊߛߐ߬ߛߐ ߟߎ߬ ߟߋ߬ ߝߍ߬ ߞߊ߬ߦߌ߯ ߂߀߂߀ ߠߊ߫߸ ߡߍ߲ ߛߌ߰ ߘߊ߫ ߛߋ߲߬ߠߊ߫ ߥߊ߬ߛߌ߬ߥߙߊ ߅ ߕߏ߰ߝߏ - ߝߓߊ߬ߘߋ߲߬ ߝߊ߲ߞߊ ߟߎ߬ ߘߟߊߘߍ߯ߟߌ (ߍߡߛߍ߲ߞ-ߍߙߍߝߑߔߋ߫ «M5-RFP») ߟߎ߬ ߓߟߏ߫߸ ߞߵߏ߬ ߛߊߓߎ ߞߍ߫ ߞߍ߬ߟߍ ߣߌ߫ ߞߏ߫ ߓߍ߲߬ߓߊߟߌ ߡߍ߲ ߠߎ߬ ߞߍ߫ ߘߊ߫ ߡߊ߬ߟߌ ߛߊ߬ߙߌ߬ߦߊ߬ߦߊ߫ ߛߎߥߊ߲ߘߟߌ ߝߍ߬ ߂߀߂߀ ߠߊ߫. ߞߊ߬ߙߌ߬ߝߐ ߁߀ ߣߴߊ߬ ߁߁߸ ߔߊߞߌߛߦߊ ߏ߬ ߘߊߡߌ߬ߣߊ߬ ߘߊ߫ ߓߡߊ߬ߞߐ߫߸ ߏ߬ ߥߊ߫ ߞߍ ߡߐ߰ ߂߃ ߟߎ߫ ߟߊ߫ ߛߊ߬ߦߊ ߛߊߓߎ߫ ߘߌ߫ ߊ߬ ߣߌ߫ ߞߊ߬ ߡߐ߰ ߁߅߀ ߣߌ߫ ߞߐ߫ ߟߎ߫ ߖߐߞߌ߫ ߛߋ߲߬ߠߊ߬ߛߌ߮ ߟߎ߬ ߕߊ߫ ߝߐߟߌ߫ ߘߐ߫ ߞߊ߬ߣߌ߲߬߸ ߏ߬ ߞߍ߫ ߘߊ߫ ߔߊߞߌߛߦߊߟߊ ߟߎ߬ ߣߌ߫ ߕߐ߲ߓߟߏߡߊ ߟߎ߬ ߕߍ߫ ߟߏ߲ ߡߍ߲ ߠߎ߬ ߞߵߏ߬ ߟߊߓߊ߬ߕߏ߫. ߓߘߍ߬ߓߘߍ߬ߟߌ߬ߟߊ ߡߐ߰ ߆ ߟߎ߫ ߡߌ߬ߣߊ߬ ߘߊ߫ ߛߋ߲߬ߠߊ߬ߛߌ߮ ߟߎ߬ ߘߐ߫߸ ߞߊ߬ ߣߊ߬ ߕߏ߫ ߊ߬ߟߎ߫ ߓߌ߬ߟߊ߬ ߟߴߏ߬ ߕߟߋ߬ ߘߊ߲ߘߐ ߡߊ߬. ߞߊ߬ߝߏ߬ ߖߊߛߏ߲ ߞߍ߫ ߕߎߡߊ ߟߊ߫߸ ߓߡߊ߬ߞߐ߫ ߛߏ ߞߣߐߟߊ ߡߝߊ߫ ߘߊ߫ ߞߵߏ߬ ߡߊߛߐ߬ߘߐ߲߫ ߘߐ߲߬ߞߌ߲߬ ߛߊߟߌ ߢߊ߰ߢߊ߮ ߝߍ߬. ߛߌ߰ߞߊ߲߬ߠߊ߬ߞߊ ߞߕߌߖߌ߲ ߞߊ߬ ߦߙߊ߬ߞߌ߬ߟߌ ߞߍ߫ ߞߴߊ߬ߟߎ߫ ߓߘߊ߫ ߛߎߥߊ߲ߘߟߌ ߝߛߏ߬ߝߛߊ ߖߎ߬ߓߐ߫߸ ߏ߬ ߞߍ ߏ߬ ߟߎ߫ ߡߎ߰ߡߍ ߣߐ߬ߘߐߓߌ߬ߟߊ߫ ߘߊ߫߸ ߞߊ߲ߕߌ߯ ߛߌߦߊߡߊ߲߫ ߠߎ߫ ߞߋߟߦߊ߫ ߘߊ߫ ߞߵߏ߬ ߟߊ߫ ߛߘߋߊߏ ߞߊ߲߬߸ ߏ߬ ߟߎ߫ ߓߍ߯ ߕߘߍ߬ ߦߋ߫ ߛߌߟߊ ߞߊ߲߬ ߛߊ߫ ߞߊ߬ ߓߘߍ߬ߓߘߍ߬ߟߌ߬ ߞߐߕߊ߲ ߘߟߊߘߍ߰. ߏ߬ ߥߊ߯ߕߌ ߟߊ߫߸ ߡߌ߬ߙߌ߲߬ߘߌ ߡߐ߰ ߥߊ߯ ߦߙߌߞߊ ߟߎ߬ ߖߌ߰ ߘߊ߫ ߛߌߟߊ ߞߊ߲߬ ߘߓߊ߬ߓߌߟߊ ߕߟߋ߬ ߁߂ ߣߴߊ߬ ߁߇ ߟߎ߫ ߡߊ߬ (ߞߊ߬ߝߏ߬ ߖߊߛߏ߲ ߢߊߞߘߐ ߘߐ߫) ߞߊ߬ ߞߊ߲ߕߌ߯ ߞߋߕߊ߬ ߟߊ߫ ߓߙߐߕߐߟߌ߫ ߞߏ ߡߞߊߣߌ߲߫߸ ߔߊߞߌߛߦߊ߫ ߜߘߍ߫ ߟߎ߫ ߟߐ߯ߟߊߣߍ߲߫ ߕߘߍ߬ ߦߋ߫ ߘߓߊ߬ߓߌߟߊ ߂߀ ߣߴߊ߬ ߂߁ ߠߎ߬ ߡߊ߬. thumb|ߡߌ߬ߙߌ߲߬ߘߌ ߟߎ߬ ߦߋ߫ ߔߊߞߌߛߦߊ ߘߊߞߘߐ߫
ߊ߬ ߕߊ߬ߡߌ߲߬ߢߊ
߂߀߂߀ ߘߓߊ߬ߓߌߟߊ ߁߈ ߛߐ߰ߡߊ߬ߘߊ ߟߊ߫߸ ߣߊ߲߬ߕߌ߰ ߞߙߎ ߘߏ߫ ߟߎ߫ ߞߵߊ߬ߟߎ߫ ߘߐߓߍ߲߬ ߘߊ߮ ߛߏ߲߬ߖߘߊ߬ ߞߋߕߊ߬ ߟߊ߫ ߞߊ߬ߕߌ߫߸ ߞߙߎ ߏ߬ ߟߎ߬ ߡߍ߲ ߠߎ߬ ߣߊ߬ ߘߊ߫ ߞߟߌ߫ ߞߐ ߟߊ߫ ߞߏ߫ ߝߊ߬ߛߏ߬ߟߊ߬ߞߊ ߡߌ߬ߙߌ߲߬ߘߌ ߘߐ߲߬ߘߐ߲߬ߠߌ߲ ߘߍ߬ߘߊ. ߞߏߕߌ߯ ߝߟߐ ߓߎ߬ߓߎ߫ ߛߌ߬ߛߋ߫ ߞߊ߬ ߘߊߘߐߖߊߥߏ ߘߏ߫ ߢߌߣߌ߲߫ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߝߍ߬ ߕߋ߬ߟߋ ߘߐ߫. ߣߊ߲߬ߕߌ߰ ߡߎߙߎ߲ߕߟߌ ߣߌ߲߬ ߘߊߡߌ߬ߣߊ߫ ߘߊ߫ ߛߏ߬ߝߊ߬ߞߎ߲ ߡߊߟߌߞ ߖߊߥ ߣߌ߫ ߛߊߖߐ߬ ߞߡߊ߬ߙߊ߫ ߟߎ߫ ߟߋ߬ ߝߟߐ߫ ߓߟߏ߫. ߡߎߙߎ߲ߕߟߌ ߞߎ߲߬ߝߟߐ ߏ߬ ߘߐ߫߸ ߝߐ߰ߓߍ߬ߦߊ߬ߟߊ߫ ߏߟߌߝ߭ߌߦߋ߫ ߘߎ߬ߓߎߥߊ߫ ߡߍ߲ ߦߋ߫ ߟߌߓߋߙߊߛ߭ߐ߲ ߖߋ߬ߕߌ߰ߘߊ ߘߌ߫ ߡߊ߬ߟߌ ߟߊ߫߸ ߏ߬ ߥߊ߫ ߘߊ߫ ߛߋ߫ ߘߊ߮ ߞߣߐ߫ ߦߋ߲߬ ߛߊ߫ ߞߏ ߟߎ߬ ߘߌ߫ ߕߊ߬ߡߌ߲߫ ߊ߬ ߢߣߊ߫߸ ߞߏ߬ߣߌ߲߬ ߊ߬ߟߎ߫ ߞߵߊ߬ ߣߊ߬ߣߌ߲߫߸ ߞߵߊ߬ ߜߊ߬ߛߌ߫߸ ߞߵߊ߬ ߡߊߓߊ߰ߓߊ߮ ߡߊ߬ߙߌ߬ߝߊ ߟߊ߫߸ ߞߊ߬ ߓߊ߲߫ ߞߵߊ߬ ߟߊߓߋ߬ ߘߎ߱ ߡߊ߬ ߞߵߊ߬ ߕߘߍ߬ ߊ߬ ߡߊ߫ ߖߐߞߌ߫.
ߏ߬ ߟߋ ߞߐ ߘߐ߫ ߛߴߊ߬ߟߋ߬ ߟߏ߲߫ ߞߋߟߋ߲ ߘߐ߫߸ ߣߊ߲߬ߕߌ߰ ߞߙߎ ߏ߬ ߟߎ߫ ߞߵߊ߬ߟߎ߫ ߞߎ߲߬ߛߌ߫ ߓߡߊ߬ߞߐ߫ ߟߊ߫߸ ߊ߬ߟߎ߬ ߛߋߣߍ߲ ߦߋ߲߬ ߡߌ߬ߙߌ߲߬ߘߌ ߟߎ߬ ߞߵߊ߬ߟߎ߫ ߕߍ߮ ߘߝߐ߫ ߊ߬ߟߎ߫ ߢߍ߫߸ ߏ߬ ߞߍ ߊ߬ߟߎ߫ ߕߊ߬ߡߌ߲߬ ߘߊ߫ ߞߊ߬ ߥߊ߫ ߌߓߑߙߊߤߌߡ ߓߎߓߞߊߙ ߞߋߕߊ߬ ߡߌ߬ߘߊ߬߸ ߊ߬ ߣߌ߫ ߞߏߕߌ߯ ߝߟߐ ߓߎ߬ߓߎ߫ ߛߌ߬ߛߋ߫߸ ߏ߬ ߞߍ߫ ߘߊ߫ ߞߊ߲ߕߌ߮ ߡߊߞߍ߫ ߦߙߐ ߟߋ߬ ߘߐ߫ ߁߆ ߙߋ߲ ߃߀ ߟߊ߫. ߓߘߍ߬ߓߘߍ߬ߟߌ ߖߋ߬ߓߌ߬ߦߊ߬ߟߊ ߟߎ߬ ߣߌ߫ ߞߎ߲߬ߠߊ߬ߛߌ߮ ߟߎ߫ ߡߌ߬ߣߊ߬ ߘߊ߫߸ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮ ߕߘߍ ߦߴߏ߬ ߟߎ߬ ߘߐ߫߸ ߟߊ߬ߞߊ߲߬ߘߊ߬ߟߌ ߞߏߕߌ߮߸ ߘߊ߯ߘߐ ߞߎ߲߬ߕߌ߮ ߣߌ߫ ߝߊ߬ߛߏ߬ ߜߙߊ ߞߊ߲ߕߌ߮. ߡߎ߯ ߜߊߛߌ ߟߎ߬ ߞߍ߫ ߘߴߊ߬ߟߎ߫ ߓߟߏ߫ ߞߊ߬ ߡߊ߬ߙߌ߬ߝߊ ߟߎ߬ ߘߊ ߕߏ߫ ߛߊ߲ ߡߊ߬߸ ߒ߬ߞߊ߬ ߛߍ߬ߘߏ߲߬ߢߐ߲߰ߦߊ߫ ߟߎ߫ ߡߊ߫ ߕߘߍ߬ ߊ߬ ߘߐ߫ ߞߎߡߊ߫ ߕߍ߫ ߖߏߞߟߌ ߡߊ߬ ߡߌ߬ߘߊ߬ߟߌ ߕߎ߬ߡߊ ߏ߬ ߟߊ߫. ߔߊߞߌߛߦߊߟߊ ߟߎ߬ ߣߊ߬ ߡߌ߬ߘߊ߬ߟߌ߬ ߞߏ ߡߍ߲ ߠߊ߫߸ ߊ߬ߟߎ߫ ߞߊ߬ ߟߊ߬ߝߛߊ߬ߟߌ߬ߟߊ ߞߊߛߎߡ ߕߊ߬ߔߏ ߟߊ߫ ߛߓߍߘߊ ߖߋ߬ߣߌ߲߬ ߕߋߟߋ߲ߓߊ߯ߦߊ ߞߏߕߌ߯ߘߊ ߟߊ߫. ߛߌ߬ߛߋ ߡߌ߬ߘߊ߬ ߕߎߡߊ ߟߊ߫߸ ߘߐ߬ߛߙߋ ߟߎ߬ ߣߌ߫ ߓߊ߲ߘߦߊߟߊ߲ ߘߏ߫ ߛߏ߲߬ߧߊ߬ ߘߴߊ ߡߊߞߍߦߌߟߊ ߘߐ߫. ߔߊߞߌߛߊߦߟߊ ߘߏ߫ ߟߎ߫ ߥߊ߫ ߘߊ߫ ߘߏ߲߬ ߥߛߊ߬ߘߋ߲ ߣߌ߫ ߌߓߋߞߊ ߘߋ߲ߞߍ߫ ߞߊ߬ߙߌߡ ߓߎߓߊߞߊߙ ߞߋߕߊ߬ ߟߊ߫ ߟߎ ߡߊ߬ ߞߵߊ߬ ߟߊ߫ ߓߏ߲߫ ߞߣߐ߫ ߖߐ߯ߙߊ߲ ߠߎ߬ ߛߏ߲߬ߧߊ߬߸ ߊ߬ ߟߊ߫ ߣߍ߰ߓߏ߲ߘߏ߲ (coffre-fort)߸ ߥߊߘߌߡߎ߮߸ ߊ߬ ߣߌ߫ ߛ߭ߊ߲ߔߊ߲ߢ (champagne)߸ ߓߊߏ߬ ߊ߬ߟߎ߫ ߕߘߍ߬ ߦߴߊ߬ ߖߌ߰ ߟߊ߫ ߞߴߏ߬ ߟߎ߫ ߛߊ߲߬ߣߍ߲߫ ߦߋ߫ ߝߘߏ߬ߓߊ߬ ߣߊ߲ߝߟߏ ߟߋ߬ ߘߐ߫; ߘߏ߫ ߟߎ߫ ߝߣߊ߫ ߥߊ߫ ߘߊ߫ ߘߏ߲߬ ߣߊߞߐ ߘߐ߫ ߞߊ߬ ߥߴߊ߬ߟߎ߫ ߡߊ߬ߞߏ ߟߎ߬ ߟߊߢߊ߬ ߞߏ߬ߘߟߊ (ߔߌߛߌ߲ߣ) ߏ߬ ߘߐ߫.
ߍߡߛߍ߲ߞ-ߍߙߍߝߑߔߋ߫ ߓߋߟߋ߲ߠߊ ߞߊ߬ ߌߓߋߞߊ ߡߌ߬ߘߊ߬ߞߏ ߟߊߛߙߋߦߊ߫ ߊ߬ ߝߐ ߟߊ߫ ߕߊ߲߬ ߞߏ߫ «ߣߊ߲߬ߕߌ߰ ߞߊߝߏ߫ ߖߊߛߏ߲߫ ߕߍ߫ ߘߋ߬߸ ߞߏ߬ߣߌ߲߬ ߡߌ߬ߙߌ߲߬ߘߌ ߟߎ߬ ߟߊ߫ ߡߎߙߎ߲ߕߟߌ ߟߋ߬ ߦߋ߫»
ߛߎ ߡߍ߲ ߕߎ߲߰ ߘߊ߫ ߞߊ߲ߓߍ߲ ߞߊ߲ߕߌ߮ ߡߌ߬ߘߊ߬ߟߌ ߟߊ߫߸ ߞߊ߬ ߥߴߊ߬ ߟߊߡߙߊ߬ ߓߡߊ߬ߞߐ߫ ߞߙߍ߬ߝߍ߬ ߘߊ߮ ߘߏ߫ ߞߣߐ߫߸ ߊ߬ ߟߊ߫ ߞߎ߲߬ߠߊ߬ߛߌ߮ ߟߊߓߋ߬ ߞߏ ߝߐ߫ ߘߊ߫߸ ߊ߬ ߣߌ߫ ߞߎߡߊߓߏ߲ ߞߊ߬ ߓߊ߲߫ ߞߊ߬ ߓߙߐߕߐ߫ ߊ߬ ߟߊ߫ ߞߊ߬ߝߏ ߞߎ߲߬ߕߌ߰ߦߊ ߗߋߘߊ ߘߊߞߘߐ߫. ߖߊ߬ߡߊ ߞߊ߬ ߝߊ߲߬ߞߊ߬ ߘߊߝߘߌ߫ ߢߊ߰ߢߊ߮ ߞߍ߫ ߘߍ߲ߖߘߍߟߦߊ ߞߣߍ ߞߊ߲߬.
ߛߋ.ߍߣ.ߍߛ.ߔߋ ߡߊߞߍߟߌ
ߘߓߊ߬ߓߌߟߊ ߁߉ ߛߐ߰ߡߊ߬ߘߊ ߟߊ߫߸ ߣߊ߲߬ߕߌ߮ ߞߊ߬ߝߏ߬ ߖߊ߬ߛߏ߲߬ߞߍ߬ߟߊ ߟߎ߫ ߞߊ߬ ߝߊ߬ߛߏ߬ߟߊ߬ߞߊ ߡߌ߬ߙߌ߲߬ߘߌ ߞߐ߲߬ߘߐ߲߬ߠߌ߲ ߘߍ߬ߘߊ ߛߌ߲ߘߟߌ ߟߊߥߊ߲߬ߞߊ߫. ߝߊߙߌ߲ ߊߛߡߌ߫ ߜ߭ߏ߬ߦߌ߬ߕߊ ߞߵߊ߬ ߝߐ߫ ߞߴߊ߬ߟߋ ߟߋ߬ ߦߋ߫ ߘߍ߬ߘߊ ߏ߬ ߞߎ߲߬ߕߊ߮ ߘߌ߫߸ ߞߵߊ߬ ߕߘߍ߬ ߊ߬ ߓߘߊ߫ ߥߊ߯ߕߌߣߍ߲߫ ߞߍ߫ ߞߍ߫ ߞߟߋߞߟߋ߫ ߟߊߛߋ ߞߊ߲߬ ߖߌ߬ߦߊ߬ߞߊ߲ ߠߊ߫. ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߞߵߊ߬ ߝߐ߫ ߞߏ߫ ߓߍ߯ ߦߋ߫ ߞߍ߫ ߟߎ ߡߊ߬ ߂߁ ߙߋ߲ ߣߌ߫ ߅ ߙߋ߲ ߠߎ߬ ߕߍߟߊ ߘߐ߫߸ ߊ߬ ߣߌ߫ ߞߊ߬ ߓߐߕߏ߲ ߠߎ߬ ߘߊߕߎ߲߯. ߊ߬ߟߎ߬ ߞߊ߬ ߓߐߕߏ߲ ߘߊߦߟߍ߫ ߞߏ ߝߐ߫ ߘߓߊ߬ߓߌߟߊ ߂߁ ߡߊ߬.
ߛߋ߲߬ߠߊ߬ߛߌ߮ ߟߎ߬ ߞߊ߬ ߞߟߌߟߌ ߞߍ߫ ߞߊ߬ߝߏ߫ ߖߊߛߏ߲ ߠߊߝߛߊ߬ߟߌ߫ ߔߊߞߌߛߦߊ ߘߏ߫ ߡߊ߬ ߘߓߊ߬ߓߌߟߊ ߂߁ ߡߊ߬. ߏ߬ ߛߋ߫ ߘߊ߫ ߞߊ߬ ߡߐ߰ ߥߊ߯ ߦߙߌߞߊ ߟߎ߬ ߘߟߊߘߍ߰߸ ߡߍ߲ ߞߊ߬ ߘߊ߲ ߞߊߘߌ߫ ߞߊ߬ߦߌ߯ ߕߊ߯ߡߊ ߘߊߡߌ߬ߣߊ߫ ߘߊ߫ ߥߊ߬ߛߌ߬ߥߙߊ ߅ ߡߊ߬. ߏ߬ ߟߋ ߞߐ߫ ߛߊ߫߸ ߛߘߋߊߏ ߟߊߜߏߦߊߒߧߍ ߞߎߡߊ ߟߎ߬ ߡߍ߲ ߘߊߡߌ߬ߣߊ߫ ߘߴߊ߬ߟߎ߫ ߟߊ߫. ߍߡߛߍ߲ߞ-ߍߙߍߝߑߔߋ߫ ߟߎ߬ ߞߵߊ߬ ߦߌ߬ߘߊ߬ ߞߴߊ߬ߟߎ߫ ߓߌߣߍ߲߫ ߦߋ߫ ߕߍ߬ߘߍ ߟߊ߫ ߘߐ߬ߕߊߡߌ߲ ߘߐ߫.
ߞߎ߲߬ߠߊ߬ߛߌ߮ ߓߌ߬ߟߊ߬ߟߌ ߛߋ߲߬ߠߊ߫ ߊ߬ ߣߌ߫ ߘߐ߬ߕߊߡߌ߲ ߞߊ߲ߕߌ߮
ߘߓߊ߬ߓߌߟߊ ߂߀ ߠߊ߫߸ ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߞߵߊ߬ ߟߊߥߊ߲߬ߞߊ߫ ߞߴߊ߬ߟߎ߫ ߘߌߣߊ߬ ߘߐ߬ߕߊߡߌ߲ ߞߊ߲ߕߌ߮ ߘߏ߫ ߛߎߥߊ߲ߘߌ߫ ߊ߬ ߞߍ߫ ߘߊ߫ ߣߊ߲߬ߕߊ߲߬ ߘߌ߫ ߓߊ߬ ߥߟߊ߫ ߣߊ߲߬ߕߌ߰ ߘߌ߫. ߏ߬ ߟߏ߲߫ ߞߋߟߋ߲ ߡߎ߰ߡߍ ߘߐ߫߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߬ߝߟߏ߬ߦߊ߬ߟߌ ߞߏߕߌ߯ ߞߘߐ߫ ߊߓߘߎߟߊߦ ߘߊ߬ߝߋ ߣߌ߫ ߛߓߊߣߋ߫ ߡߤߊߟߑߡߘߎ߫ ߡߍ߲ ߠߎ߬ ߟߊߢߎ߲ߣߍ߲߫ ߕߘߍ߬ ߦߋ߫ ߞߊ߲ߕߌ߯ߘߊ ߟߊ߫ ߗߋߦߊߟߌ ߟߊ߫߸ ߏ߬ ߟߎ߫ ߓߌ߬ߟߊ߬ ߘߊ߫ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߓߟߏ߫. ߥߊ߬ߛߌ߬ߥߙߊ ߂߁ ߠߊ߫߸ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߞߊ߬ ߘߊߘߐߖߊߥߏ ߘߏ߫ ߓߌ߬ߟߊ߬ ߛߋ߲߬ߠߴߊ߬ߟߎ߫ ߣߌ߫ ߓߘߍ߬ߓߘߍ߬ߟߌ߬ ߞߙߎߞߊ ߟߎ߬ ߕߍ߫߸ ߞߙߎߞߊ ߡߍ߲ ߠߎ߬ ߕߘߍ߬ ߦߋ߫ ߝߊ߲߬ߓߊ߰ߦߊ ߟߊ߫ ߞߊ߲ߕߌ߯ߦߊ ߟߊ߫߸ ߏ߬ ߟߎ߫ ߢߌ߬ߣߊ߫ ߕߘߍ߬ ߦߴߏ߬ ߘߐ߫. ߥߊ߬ߛߌ߬ߥߙߊ ߂߆ ߟߊ߫߸ ߍߡߛߍ߲ߞ ߟߎ߫ ߣߌ߫ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߞߵߊ߬ߟߎ߫ ߢߐ߲߯ߦߋ߫.
ߘߓߊ߬ߓߌߟߊ ߂߂ ߟߊ߫߸ ߛߘߋߊߏ ߟߊ߫ ߗߋߘߋ߲ ߘߏ߫ ߘߏ߲߬ ߘߊ߫ ߖߡߊ߬ߣߊ ߞߣߐ߫. ߘߓߊ߬ߓߌߟߊ ߂߃ ߟߊ߫߸ ߛߘߋߊߏ ߗߋߘߋ߲ ߠߎ߬ ߣߌ߫ ߛߘߍ߫ ߞߎߘߊ ߡߍ߲ ߠߎ߬ ߦߋ߫ ߝߊ߲߬ߞߊ ߟߊ߫߸ ߏ߬ ߟߎ߫ ߕߟߋ߬ ߝߌߟߊߣߊ߲ ߟߊߘߍ ߓߐߒߘߊ ߞߍ߫ ߘߊ߫ ߛߊ߲߭ ߛߊ߬ߓߊ߫ ߘߐ߬ߕߊߡߌ߲ ߢߊߦߌߘߊ ߟߋ߬ ߘߴߊ߬ߟߎ߫ ߟߊ߫߸ ߣߊ߲߬ߕߌ߮ ߟߎ߬ ߞߍߕߐ߫ ߦߋ߫ ߡߙߊ߬ ߟߊ߫ ߞߊ߬ ߞߎ߲߬ߠߊ߬ߛߌ߮ ߛߌ߲߬ߝߏ߲ ߝߊ߲߬ߓߊ ߞߍ߫ ߣߊ߲߬ߕߌ߮ ߟߎ߫ ߘߌ߫߸ ߊ߬ ߣߴߊ߬ߟߎ߫ ߘߌ߫ ߞߊ߲ߕߌ߯ ߟߊߓߋ߬ߣߍ߲ ߌߓߑߙߊߤߌߡ ߓߎߓߞߊߙ ߞߋߕߊ߬ ߝߣߊ߫ ߓߌ߬ߟߊ߬߸ ߏ߬ ߡߍ߲ ߕߘߍ߬ ߦߋ߫ ߟߊ߬ߘߊߙߏ ߘߴߊ߬ߟߎ߫ ߓߟߏ߫. ߡߌ߬ߛߊ߬ߙߋ߲߬ߞߍ ߞߵߊ߬ ߦߌ߬ߘߊ߬ ߞߏ߫ ߊ߬ߟߋ߬ ߕߴߊ߬ ߡߙߌ߫ ߟߴߊ߬ ߛߊ߬ߦߌ߫ ߞߏ ߡߊ߬ ߝߊ߲߬ߞߊ ߟߴߏ߬ ߞߐ߫. ߞߐ ߟߊ߫߸ ߞߊ߬ߝߏ߬ ߖߊ߬ߛߏ߲߬ߠߊ ߟߎ߬ ߞߊ߬ ߛߊ߲߭ ߝߌ߬ߟߊ߫ ߘߐ߬ߕߊߡߌ߲ ߢߊߦߌ߬ߘߊ߬ ߕߎ߲߯ߣߌ߲߫. ߘߓߊ߬ߓߌߟߊ ߂߄ ߠߊ߫߸ ߛߘߋߊߏ ߟߊ߫ ߕߍߝߐߟߊ ߟߎ߬ ߣߌ߫ ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߝߘߊ߫ ߘߊ߫ ߕߟߋ߬ ߛߓߊ߬ ߕߍ߯ߝߐ ߞߐߝߍ߬ ߞߵߊ߬ ߕߘߍ߬ ߊ߬ߟߎ߬ ߡߊ߫ ߓߍ߲߬ ߞߋߟߋ߲߫ ߘߐ߫ ߞߊ߬ ߓߍ߲߬ ߝߊ߲߬ߞߊ ߟߊߕߊ߬ߡߌ߲߬ ߞߏ ߡߊ߬ ߣߊ߲߬ߕߊ߲ ߠߎ߬ ߡߊ߬. ߛߘߋߊߏ ߕߊ߫ ߢߊߦߌߘߊߟߌ ߕߘߍ߬ ߦߋ߫ ߘߐ߬ߕߊߡߌ߲ ߠߊߛߌ߲ ߠߋ߬ ߘߌ߫ ߣߊ߲߬ߕߊ߲ ߘߏ߫ ߓߟߏ߫ ߥߟߊ߫ ߛߏ߬ߝߊ߬ߞߎ߲߬ ߠߊߣߡߐ߬ߣߍ߲ ߘߏ߫ ߓߟߏ߫߸ ߊ߬ ߖߊ߲߰ߧߊ߬ߣߍ߲߬ߓߊ ߝߣߊ߫ ߦߋ߫ ߞߍ߫ ߞߊߙߏ߫ ߁߂ ߘߌ߫ ߢߋߘߎ߫.
ߘߓߊ߬ߓߌߟߊ ߂߄ ߡߊ߬߸ ߛߊ߬ߙߌ߬ߦߊ ߓߊߖߎߟߞߊ ߡߍ߲ ߠߊߘߊ߲ߣߍ߲߫ ߛߋ.ߍߣ.ߍߛ.ߔߋ ߓߟߏ߫߸ ߏ߬ ߞߊ߬ ߜ߭ߏ߬ߦߌ߬ߕߊ ߞߍ߫ ߡߊ߬ߟߌ ߞߊ߬ߝߏ ߞߎ߲߬ߕߌ߮ ߘߌ߫.
ߘߓߊ߬ߓߌߟߊ ߂߇ ߟߊ߫߸ ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߞߵߊ߬ ߟߊߥߊ߲߬ߞߊ߫ ߞߴߊ߬ߟߎ߫ ߓߘߊ߫ ߌߓߑߙߊߤߌߡ ߓߎߓߞߊߙ ߞߋߕߊ߬ ߓߌ߬ߟߊ߬. ߝߐߟߌ ߘߏ߫ ߟߎ߫ ߞߵߊ߬ ߦߌ߬ߘߊ߬ ߥߊ߯ߕߌ߫ ߞߋߟߋ߲ ߏ߬ ߟߊ߫ ߥߛߊ߬ߘߋ߲߫ ߞߊ߬ߙߌߡ ߞߋߕߊ߬ ߡߍ߲ ߦߋ߫ ߞߊ߲ߕߌ߯ ߟߊߓߋ߬ߣߍ߲ ߘߋ߲ߞߍ߫ ߘߌ߫߸ ߞߴߏ߬ ߓߘߊ߫ ߓߐ߫ ߖߡߊ߬ߣߊ ߞߣߐ߫ ߞߴߏ߬ ߝߊ߲߭ ߕߋ߬ߟߋ߫ ߝߌ߬ߟߊ߫ ߟߋ߬ ߦߋ߫ ߣߌ߲߬ ߘߌ߫. ߏ߬ ߞߍ ߕߋ߬ߟߋ߫ ߝߌ߬ߟߊ ߡߊ߬߸ ߞߏߕߌ߯ ߝߟߐ߫ ߞߘߐ߫ ߓߎ߬ߓߎ߫ ߛߌ߬ߛߋ߫ ߣߌ߫ ߝߊ߬ߛߏ߬ ߜߙߊ ߞߊ߲ߕߌ߯ ߡߎߛߊ߫ ߕߌ߲ߓߌߣߋ߫ ߟߎ߫ ߝߣߊ߫ ߓߌ߬ߟߊ߬ ߘߊ߫.
ߘߓߊ߬ߓߌߟߊ ߂߈ ߡߊ߬߸ ߛߘߋߊߏ ߞߊ߬ ߛߊ߲߬ ߞߋߟߋ߲߫ ߘߐ߬ߕߊߡߌ߲ ߡߞߊ߬ߛߌ߬ߟߌ ߞߍ߫ ߡߍ߲ ߢߍߡߌ߬ߘߊ߬ ߕߐ߫ ߦߋ߫ ߣߊ߲߬ߕߊ߲ ߘߏ߫ ߓߟߏ߫߸ ߊ߬ ߣߌ߫ ߣߊ߲߬ߕߊ߲߬ ߞߏߕߌ߯ ߝߟߐ ߘߏ߫.
ߘߓߊ߬ߓߌߟߊ ߂߉ ߡߊ߬߸ ߥߊ߬ߛߌ߬ߥߙߊ ߅ ߕߏ߰ߝߏ ߟߎ߬ ߟߊ߫ ߘߐ߬ߜߍ߬ߘߍ߲߬ߠߌ߲ ߞߐ߬ߣߐߡߊ߬߸ ߓߊߏ߬ ߊ߬ߟߎ߫ ߕߘߍ߬ ߦߴߊ߬ ߝߍ߬ ߞߵߊ߬ߟߎ߫ ߟߊߛߣߍ߫ ߝߌ߬ߛߊ߬ߡߊ߲߬ߕߋ߬ߦߊ ߡߐ߬ߟߐ߲߬ ߛߊ߲ߘߐߕߊ ߟߊ߫ ߞߏߟߊ߲ߞߘߐ ߘߐ߫ ߞߊ߬ ߕߊ߬ߡߌ߲߬ ߓߘߍ߬ߓߘߍ߬ߟߌ߬ ߛߊ߯ߘߊ ߞߘߐ߬ߡߊ߲ ߞߊ߲߬߸ ߏ߬ ߞߍ ߣߊ߲߬ߕߌ߰ ߡߎߙߎ߲ߕߌߣߍ߲ ߠߎ߬ ߞߊ߬ ߘߐ߬ߕߊߡߌ߲ ߟߊ߬ߘߍ߰ ߞߏ ߞߕߐߙߐ߲ߘߓߐ߫߸ ߏ߬ ߡߍ߲ ߟߐ߯ߟߊߣߍ߲߫ ߕߘߍ߬ ߦߋ߫ ߛߋ߲߬ߠߊ߬ߛߌ߮ ߟߊ߫ ߓߘߍ߬ߓߘߍ߬ߟߌ߬ ߞߙߎߞߊ ߟߎ߬ ߢߍ߫߸ ߝߊ߲߬ߓߊ߰ߦߊ߬ߟߊ߫ ߞߘߐ ߟߎ߬ ߢߍ߫߸ ߊ߬ ߣߌ߫ ߣߊ߲߬ߕߌ߰ ߞߙߎ ߟߎ߬ ߢߍ߫. ߏ߬ ߟߋ ߞߐ߫ ߛߊ߫߸ ߣߊ߲߬ߕߌ߰ ߞߎ߲ߕߌ߮ ߟߎ߬ ߣߌ߫ ߍߡߛߍ߲ߞ ߟߎ߫ ߞߵߊ߬ߟߎ߫ ߢߐ߲߯ߦߋ߫ ߞߊ߬ߕߌ߬ ߘߊ߮ ߟߊ߫߸ ߏ߬ ߡߍ߲ ߦߋ߫ ߓߡߊ߬ߞߐ߫ ߞߍ߬ߙߍߝߍ߬. ߟߊ߬ߘߍ ߏ߬ ߟߐߟߊ߫ ߘߊ߫ ߞߊ߬ ߥߴߊ߬ ߓߌ߬ߟߊ߬ ߕߎߟߊߝߌ߲ ߁߀ ߠߊ߫ ߞߊ߬ ߥߴߊ߬ ߛߵߊ߬ ߁߂ ߟߊ߫. ߏ߬ ߟߋ ߕߎ߲߬ ߞߊߡߊ߲߫ ߞߊ߬ ߕߊ߯ߡߊ߫ ߛߌߟߊ ߣߌ߫ ߘߐ߬ߕߊߡߌ߲ ߞߎ߬ߙߎ߲߬ߘߎ ߟߎ߬ ߘߐߓߍ߲߬. ߦߊ߬ߣߴߏ߬ ߞߍ߫ ߕߐ߫߸ ߞߏߟߊ߲ߞߘߐߢߐ߲߯ߦߊ ߘߏ߫ ߟߎ߫ ߞߍ߫ ߘߊ߫ ߓߡߊ߬ߞߐ߫ ߣߌ߫ ߡߊ߬ߟߌ ߕߌ߲߬ߞߎߘߎ߲ ߠߎ߬ ߘߎ߰ߓߊ ߕߐ߭ ߟߎ߬ ߟߊ߫ ߕߎߟߊߝߌ߲ ߅ ߣߴߊ߬ ߆ ߟߎ߬ ߡߊ߬. ߥߣߊ߬ ߘߍߘߊ ߘߏ߫ ߟߎ߫ ߞߵߏ߬ ߓߍ߲߬ߡߊ߬ߞߊ߲ ߠߎ߬ ߘߊ߲߬ߕߍ߰ߟߌ ߞߍ߫ ߣߊ߲߬ߕߌ߮ ߟߎ߬ ߢߍ߫ ߕߎߟߊߝߌ߲ ߉ ߡߊ߬. ߞߏߟߊ߲ߞߘߐߢߐ߲߯ߦߊ ߏ߬ ߘߟߊߞߊ߫ ߘߊ߫ ߊߖ߭ߥߊߘ ߕߏ߰ߝߏ ߓߍ߲߬ߢߐ߲߰ߡߊ (coordination des mouvements de l'azawad) ߟߎ߬ ߞߐߓߊ߯ߦߊ ߟߋ߬ ߘߐ߫.
ߕߎߟߊߝߌ߲ ߇ ߟߊ߫߸ ߛߘߋߊߏ ߞߊ߬ ߔߙߊߕߊ ߜߊ߬ߛߌ߫ ߞߏ߫ ߞߊ߬ ߞߊ߲ߕߌ߮ ߘߏ߫ ߣߌ߫ ߞߏߕߌ߯ ߝߟߐ ߘߏ߫ ߟߎ߫ ߕߐ߯ߦߊ߫ ߡߍ߲ ߠߎ߬ ߝߌ߬ߟߊ ߓߍ߯ ߦߋ߫ ߣߊ߲߬ߕߊ߲ ߠߎ߬ ߘߌ߫.
ߕߎߟߊߝߌ߲ ߈ ߡߊ߬߸ ߡߐ߱ ߗߡߍ߬ ߦߙߌߞߊ ߟߎ߬ ߖߌ߰ ߘߊ߫ ߛߌߟߊ ߞߊ߲߬ ߣߊ߲߬ߕߌ߮ ߟߎ߬ ߟߊߝߛߊ߬ ߞߊ߲ ߡߊ߬.
ߓߘߍ߬ߓߘߍ߬ߟߌ ߞߏߟߊ߲ߞߘߐߢߐ߲߯ߦߊ ߟߎ߬ ߝߣߊ߫ ߛߌ߰ ߘߊ߫ ߛߋ߲߬ߠߊ߫ ߕߎߟߊߝߌ߲ ߁߀ ߣߴߊ߬ ߁߂ ߝߣߊ߫ ߕߍ߫. ߥߣߊ߬ ߛߘߍ ߏ߬ ߟߎ߫ ߞߊ߬ ߛߊ߲߭ ߝߌ߬ߟߊ߫ ߘߐ߬ߕߊߡߌ߲ ߢߊߦߌ߬ߘߊ߬ ߡߍ߲ ߞߊ߲ߕߌ߮ ߣߴߊ߬ ߞߏߕߌ߯ ߝߟߐ ߟߎ߬ ߕߐ߯ߦߊ߫ ߕߐ߫ ߦߋ߫ ߣߊ߲߬ߕߌ߮ ߟߎ߬ ߓߟߏ߫߸ ߡߍ߲ ߞߊ߲ߕߌ߮ ߘߌ߫ ߛߋ߫ ߞߍ߫ ߟߊ߫ ߣߊ߲߬ߕߌ߮ ߘߌ߫ ߡߍ߲ ߛߌ߬ߞߛߊߓߌ ߦߋ߫ ߛߊ߲߬ ߃߅ ߣߌ߫ ߇߀ ߟߎ߫ ߕߍ߫. ߏ߬ ߝߣߊ߫ ߘߌ߫ ߛߋ߫ ߞߏߕߌ߯ ߝߟߐ ߘߏ߫ ߕߐ߯ߦߊ߫ ߟߊ߫ (ߡߍ߲ ߛߎߥߊ߲ߘߌ߫ ߕߐ߫ ߦߋ߫ ߣߊ߲߬ߕߌ߮ ߟߎ߬ ߣߌ߫ ߓߘߍ߬ߓߘߍ߬ߟߌ߬ ߛߊ߯ߘߊ ߟߎ߬ ߓߟߏ߫) ߊ߬ ߣߌ߫ ߞߎ߲߬ߠߊ߬ߛߌ߮ ߘߏ߫ ߡߍ߲ ߛߌ߲߬ߝߏ߲ ߠߎ߬ ߛߌߦߊߦߊߣߍ߲ߓߊ ߦߋ߫ ߡߐ߰ ߂߅ ߘߌ߫. ߛߊ߬ߙߌ߬ߦߊ߬ߦߊ߬ߟߌ߫ ߝߊ߲ߞߊ ߕߊ߫ ߞߎ߲߬ ߠߊ߫ ߛߊ߫߸ ߊ߬ ߣߌ߫ ߝߊ߬ߛߏ ߘߐ߬ߕߊߡߌ߲ ߟߊ߬ߟߌ߰ߟߌ ߡߍ߲ ߛߌ߲߬ߝߏ߲ ߠߎ߬ ߦߋ߫ ߡߐ߰ ߁߂߁ ߟߎ߫ ߘߌ߫ ߡߍ߲ ߞߎ߲߬ߕߌ߮ ߦߋ߫ ߣߊ߲߬ߕߌ߮ ߘߏ߫ ߘߌ߫߸ ߏ߬ ߞߊߡߊ߲߫ ߞߊ߬ ߓߌ߬ߟߊ߫ ߛߋ߲߬ߠߊ߫. ߓߊ߯ߙߊ ߏ߬ ߜߙߋ߬ߟߊ߬ߖߌ߮ ߞߍ߫ ߘߊ߫ ߡߍ߲ ߘߌ߫߸ ߏ߬ ߟߋ ߦߋ߫ ߘߐ߬ߕߊߡߌ߲ ߞߎ߲߬ߕߊ߮ ߓߌ߬ߟߊ ߘߌ߫ ߞߊߙߏ߫ ߁߈ ߠߊ߫. ߒ߬ߞߊ߬ ߛߊ߬ߙߌ߬ߦߊ ߏ߬ ߟߊߕߊ߲߬ߞߌ߫ ߘߊ߫ ߟߋ߬ ߍߡߛߍ߲ߞ ߟߎ߫ ߓߟߏ߫.
ߕߎߟߊߝߌ߲ ߁߆ ߡߊ߬߸ ߛߘߋߊߏ ߟߊ߫ ߓߊ߲߬ߠߌ߲ ߣߴߊ߬ ߕߊ߫߸ ߣߊ߲߬ߕߌ߮ ߟߎ߬ ߞߊ߬ ߣߊ߲߬ߕߌ߰ ߘߐ߬ߕߊߡߌ߲ ߏ߬ ߘߐߛߊߙߌ߫. ߊ߰ ߊ߬ߟߎ߫ ߢߣߊ߫ ߞߏ߫ ߛߘߋߊߏ ߓߘߊ߫ ߘߌ߬ߢߍ߬ ߞߊߙߏ߫ ߁߈ ߘߐ߬ߕߊߡߌ߲ ߡߊ߬.
ߘߝߊ߬ߢߐ߲߮ ߘߏ߫ ߟߎ߫ ߛߎߥߊ߲ߘߌ߫ ߘߊ߫ ߣߊ߲߬ߕߌ߮ ߟߎ߬ ߓߟߏ߫ ߡߍ߲ ߠߎ߬ ߞߊߡߊ߲߫ ߞߵߊ߬ߟߎ߫ ߢߐ߲߯ߦߋ߫ ߕߎߟߊߝߌ߲ ߂߁ ߡߊ߬ ߛߊ߫ ߞߊ߬ ߛߋ߫ ߟߥߊ߬ߟߌ߬ߟߌ߬ߟߊ߫ ߞߎߘߊ߫ ߟߎ߫ ߕߐ߯ߦߊ߫ ߟߊ߫߸ ߏ߬ ߟߎ߬ ߡߍ߲ ߠߎ߬ ߕߐ߯ߦߊߟߌ ߟߊߞߌߢߍߣߍ߲߫ ߕߘߍ߬ ߦߋ߫ ߣߊ߲߬ߕߌ߮ ߟߎ߬ ߓߟߏ߫. ߓߊ ߒߘߊߥߎ߫ ߟߋ߬ ߞߙߍߞߙߍ߫ ߘߊ߫ ߘߐ߬ߕߊߡߌ߲ ߞߊ߲ߕߌ߯ߦߊ ߏ߬ ߟߊ߫ ߞߊ߬ ߊߛߡߌ߫ ߜ߭ߏ߬ߦߌ߬ߕߊ ߞߴߊ߬ ߟߊ߫ ߞߊ߲ߕߌ߯ ߛߙߍߞߍ ߘߌ߫. ߏ߬ ߣߊ߬ ߘߴߊ߬ ߛߍ߲߫ ߝߊ߬ߛߏ ߢߍ߫ ߕߎߟߊߝߌ߲ ߂߅ ߡߊ߬. ߡߎߞߑߕߊߙ ߥߊߣ ߕߐ߯ߦߊ߫ ߘߊ߫ ߞߵߏ߬ ߞߍ߫ ߞߏߕߌ߯ ߝߟߐ ߘߌ߫ ߏ߬ ߝߣߊ߫ ߞߵߊ߬ ߟߊ߫ ߗߋߘߊ ߘߊߡߌ߬ߣߊ߫ ߏ߬ ߘߎ߬ߛߊ߬ߜߍ ߡߊ߬.
ߘߐ߬ߕߊߡߌ߲ ߛߊ߬ߙߌ߬ߦߊ ߡߍ߲ ߕߎ߬ߡߊ߬ߘߊ ߕߘߍ߬ ߦߋ߫ ߕߎߟߊߝߌ߲ ߁߂ ߘߌ߫߸ ߏ߬ ߟߊߥߊ߲߬ߞߊ߫ ߘߊ߫ ߝߘߏ߬ߓߊ߬ ߝߐ߯ߓߍ ߘߐ߫ ߞߏ߲ߓߌߕߌ߮ ߕߟߋ߬ ߁߭ ߡߊ߬. ߊ߬ ߕߘߍ߬ ߦߴߊ߬ ߘߐ߫ ߞߏ߫ ߞߊ߲ߕߌ߯ ߛߙߍߞߍ ߘߌ߫ ߛߋ߫ ߞߍ߫ ߟߊ߫ ߞߊ߲ߕߌ߮ ߘߌ߫ ߞߎߟߊߞߏߕߍ߫ ߣߴߊ߬ ߓߍ߲߬ ߘߊ߫ ߝߊ߲߬ߞߊ ߟߊ߫ ߝߏ߲߬ߖߏ (ߖߊ߲߬ߞߊߙߏ ߥߟߊ߫ ߛߊ߬ߦߊ) ߡߊ߬. ߘߐ߬ߕߊߡߌ߲ ߞߎ߬ߙߎ߲߬ߘߎ ߞߵߊ߬ ߦߌ߬ߘߊ߬ ߕߎ߲߯ ߞߏ߫ ߞߊ߲ߕߌ߮ ߣߌ߫ ߞߊ߲ߕߌ߯ ߛߙߍߞߍ ߟߎ߬ ߝߋ߲߫_ߋ߲߯_ߝߋ߲߫ ߕߴߛߋ߫ ߕߘߍ߬ ߟߊ߫ ߞߊ߲ߕߌ߯ ߛߎߥߊ߲ߘߟߌ ߘߐ߫ ߘߐ߬ߕߊߡߌ߲ ߕߎ߬ߡߊ ߟߊ߫.
ߛߘߋߊߏ ߞߊ߬ ߓߌ߲߬ߓߊߏ ߟߊߥߟߌ߬ ߡߊ߬ߟߌ ߞߊ߲߬ ߞߏ߲ߓߌߕߌ߮ ߇ ߡߊ߬.
ߘߐ߬ߕߊߡߌ߲ ߝߊ߬ߛߏ߬ߟߊ߬ߞߊ ߟߊ߬ߟߌ߰ߟߌ ߓߌ߬ߟߊ߬ߟߌ ߛߋ߲߬ߠߊ߫߸ ߊ߬ ߣߌ߫ ߛߋ.ߍߣ.ߍߛ.ߔߋ ߦߋ߬ߟߋ߲߬ߠߌ߲
ߝߊ߬ߛߏ߬ߟߊ߬ߞߊ ߘߐ߬ߕߊߡߌ߲ ߟߊ߬ߟߌ߰ߟߌ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߏߟߌ߲ߞߏߟߌ߲ ߕߟߋ߬ ߅ ߡߊ߬.
ߛߘߋߊߏ ߞߊ߬ ߞߟߌߟߌ ߞߍ߫ ߓߌ߲ߠߊߥߎߟߋ߲ ߁߃, ߂߀߂߁ ߠߊ߫ ߞߏ߫ ߞߊ߬ ߛߋ߫.ߍߣ.ߍߛ.ߔߋ ߟߊߓߋ߬߸ ߏ߬ ߝߣߊ߫ ߟߊߥߊ߲߬ߞߊ߫ ߘߊ߫ ߞߛߊߞߊ ߘߏ߫ ߘߐ߫ ߓߌ߲ߠߊߥߎߟߋ߲ ߁߈ ߡߊ߬.
߂߀߂߁ ߞߊ߬ߝߏ߬ ߖߊߛߏ߲
ߘߓߊ߬ߕߊ ߂߄, ߂߀߂߁ ߠߊ߫߸ ߊ߬ ߝߐߣߍ߲߫ ߞߎߘߊ ߞߍߣߍ߲ ߡߏߞߑߕߊߙ ߥߊ߲ߣ ߠߊ߫ ߞߎ߲߬ߠߊ߬ߛߌ߮ ߟߎ߫ ߓߟߏ߫ ߡߍ߲ ߥߊߣߍ߲߫ ߦߋ߫ ߓߍ߲߬ ߠߊ߫ ߝߊߙߌ߲ ߡߏߘߌߓߐ߬ ߞߐߣߍ߫ ߣߌ߫ ߛߊߖߐ߬ ߞߡߊ߬ߙߊ߫ ߟߎ߫ ߡߊߓߐ߫ ߞߏ ߡߊ߬߸ ߏ߬ ߟߎ߬ ߡߍ߲ ߦߋ߫ ߛߋ߫.ߍߣ.ߍߛ.ߔߋ ߛߌ߲߬ߝߏ߲߫ ߞߘߐ ߟߎ߬ ߘߌ߫߸ ߓߊ ߓߞߊߥߏ߬ ߣߌ߫ ߞߏߕߌ߯ ߝߟߐ ߡߏߞߑߕߊߙ ߥߊ߲ߣ ߠߎ߬ ߘߊߘߐߢߌ߬ߣߌ߲߬ߞߊ߬ ߘߊ߫ ߣߊ߲߬ߕߌ߮ ߘߏ߫ ߟߎ߫ ߓߟߏ߫ ߡߍ߲ ߠߎ߬ ߛߘߎ߬ߡߊ߲߫ ߦߋ߫ ߞߊ߲ߕߌ߯ ߛߙߍߞߍ߫ ߊߛߡߌ߫ ߜ߭ߏ߬ߦߌ߬ߕߊ ߟߊ߫ ߞߊ߬ ߓߊ߲߫ ߞߵߊ߬ߟߎ߫ ߜߍ߲߬ߜߍ߲߫ (escorte) ߣߊ߲߬ߕߌ߮ ߟߎ߬ ߓߟߏ߫ ߞߊ߬ ߥߴߊ߬ߟߎ߫ ߘߌ߫ ߞߊ߬ߕߌ߫.
ߣߊ߲߬ߕߌ߮ ߟߎ߬ ߞߵߊ߬ ߟߊߥߊ߲߬ߞߊ߫ ߏߍߙߕߋߍߡ (ORTM) ߠߊ߫ ߞߊ߲ߕߌ߯ ߛߙߍߞߍ ߓߘߊ߫ ߘߐ߬ߕߊߡߌ߲ ߞߊ߲ߕߌ߮ ߣߌ߫ ߞߏߕߌ߯ ߝߟߐ ߟߎ߬ «ߓߐ߫ ߊ߬ߟߎ߫ ߟߊ߫ ߗߋߘߊ ߘߊߞߘߐ߫» — «ߊ߬ߟߎ߫ ߞߵߊ߬ߟߎ߫ ߡߊߝߌ߲߬ ߘߐ߬ߕߊߡߌ߲ ߓߐ߬ߘߍ߬ߓߐ» ߟߊ߫ — ߞߏ߫ ߓߊߏ߬ ߊ߬ߟߎ߫ ߡߴߊ߬ ߞߏߟߊ߲ߞߘߐߢߐ߲߯ߦߊ߫ ߞߎ߲߬ߠߊ߬ߛߌ߮ ߛߏ߯ߙߏ߫ ߕߎߡߊ ߟߊ߫߸ ߞߏ߫ ߛߎߥߊ߲ߘߟߌ ߞߏ߬ߣߌ߲ ߦߴߊ߬ ߣߐ߭ ߘߐ߫ ߂߀߂߂ ߟߊ߫.
ߡߊ߲߬ߕߏ߲߬ߕߍ ߡߊ߬ߝߐ߬ߦߌ߲߬ߠߞߊ߬ߠߌ߲ ߠߎ߬
ߞߊ߬ߦߌ߯ ߘߓߊ߬ߓߌߟߊ ߁߈ ߡߊ߬߸ ߛߘߋߊߏ ߞߊ߬ ߞߟߌߟߌ ߞߍ߫ ߡߎߙߎ߲ߕߌ ߟߊߟߐ߬ߟߌ ߡߊ߬ ߊ߬ ߣߌ߫ ߞߵߊ߬ ߞߊ߲߬ߞߊ߲߫ ߞߊ߬ߝߏ߬ ߖߊߛߏ߲ ߠߊ߫. ߞߊ߬ߝߏ߬ ߖߊߛߏ߲ ߣߌ߲߬ ߠߊߜߎ߬ߝߎ߲߫ ߘߊ߫ ߛߌ߲߬ߝߏ߲߬ߘߊ߫ ߥߙߍߓߊߓߊ ߟߎ߬ ߟߋ߬ ߓߟߏ߫߸ ߦߏ߫ ߊߝߙߌߞߌ߬ ߘߍ߭߸ ߞߊ߬ߝߏ߫ ߘߍ߬ߣߍ߲ — ߏ߬ ߟߎ߫ ߞߊ߬ ߡߊ߬ߟߌ ߟߊߘߎ߲߫ ߊ߬ߟߎ߬ ߟߊ߫ ߡߙߊ߬ߡߊ߬ߝߋ߲߬ߞߏ ߘߍ߬ߡߍ߲߬ߠߌ߲ ߘߐ߫ — ߝߊ߬ߙߊ߲߬ߛߌ߫߸ ߙߎ߬ߛߌ߫. ߛߘߋߊߏ ߞߊ߬ߝߏ ߟߎ߬ ߓߍ߯ ߞߵߊ߬ߟߎ߬ ߟߊ߫ ߓߐߕߏ߲ ߘߊߕߎ߲߯ ߡߊ߬ߟߌ߬ߓߊ ߡߊ߬߸ ߊ߬ ߣߌ߫ ߞߵߊ߬ߟߎ߫ ߟߊ߫ ߣߊ߲߬ߝߟߏ߬ߦߊ߬ߟߌ ߝߊ߬ߟߋ߲߬ߢߐ߲߰ߘߐ ߝߣߊ߫ ߟߊߘߎ߲߫ ߞߊ߬ߝߏ ߡߊ߬߸ ߞߊ߬ ߛߎ߬ߡߊ߲ ߠߎ߬ ߢߌ߬ߣߊ߬ߓߐ߫ ߊ߬ ߘߐ߫߸ ߊ߬ ߣߌ߫ ߓߊߛߌ ߣߌ߫ ߖߋ߬ߣߌ߲߬ߕߊ ߟߎ߬. ߛߘߋߊߏ ߞߊ߬ ߡߊ߬ߟߌ ߟߊߘߎ߲߫ ߞߏ ߝߐ߫ ߊ߬ߟߎ߫ ߟߊ߫ ߛߝߊ ߘߐ߫ ߞߊ߬ ߓߐߕߏ߲ ߠߎ߬ ߝߣߊ߫ ߕߎ߲߯ ߊ߬ ߡߊ߬. ߊ߬ߟߎ߫ ߞߊ߬ ߞߟߌߟߌ ߞߍ߫ ߞߏ߫ ߞߊ߬ ߖߡߊ߬ߣߊ߫ ߡߐ߰ߓߊ߫ ߡߌ߬ߘߊ߬ߣߍ߲ ߠߎ߬ ߝߣߊ߫ ߓߌ߬ߟߊ߬. ߛߘߋߊߏ ߞߊ߬ ߗߋߘߋ߲ ߘߏ߫ ߟߥߊ߫ ߘߓߊ߬ߓߌߟߊ ߟߊ߫ ߞߏ߫ ߞߊ߬ ߞߊ߲ߕߌ߯ ߓߙߐߕߐߣߍ߲ ߠߊߞߐߛߊ߬ߦߌ߫ ߊ߬ ߣߐ߭ ߘߐ߫. ߝߊ߬ߙߊ߲߬ߛߌ߬ ߞߐߞߊ߲ߞߏ ߟߎ߬ ߞߏߕߌ߮ ߟߊ߫ ߦߟߌߣߐ ߘߏ߫ ߞߊ߬ ߞߐߛߊߦߟߌ߫ ߛߎ߮ ߏ߬ ߡߊߞߕߌ߫ ߞߏ߫ ߞߍߓߊߟߌ ߣߴߊ߬ ߡߊߛߌߟߊ߲ߣߍ߲ ߠߋ߬ ߘߌ߫.
ߘߓߊ߬ߓߌߟߊ ߁߉ ߟߊ߫߸ ߡ.ߟ.ߛ ߟߊ߫ ߟߊ߬ߞߊ߲߬ߘߊ߬ߟߌ ߟߊ߬ߟߌ߰ߟߌ ߟߎ߬ ߞߵߊ߬ߟߎ߫ ߢߐ߲߯ߦߋ߫ ߡߊ߬ߟߌ ߟߊ߫ ߞߏߖߊ ߣߌ߲߬ ߡߊ߬. ߊߝߙߌߞߌ߬ ߘߍ߭ ߝߣߊ߫ ߞߊ߬ ߡߊ߬ߟߌ ߟߊߕߘߍ߬ ߞߏ ߟߊߘߎ߲߫ ߊ߬ߟߋ߬ ߟߏ߲߫ ߞߋߟߋ߲ ߡߎ߰ߡߍ ߘߐ߫߸ ߝߊ߬ߙߊ߲߬ߛߌ߫ ߞߊ߲ߕߌ߯ ߋߡߊߣߎ߳ߍߟ ߡߊߞߐߙߐ߲߫ ߝߣߊ߫ ߞߵߊ߬ ߟߐ߲߫ ߞߏ߫ ߝߊ߲߬ߞߊ ߞߊߡߊ߲߫ ߞߊ߬ ߟߊߕߊ߬ߡߌ߲߬ ߣߊ߲߬ߕߊ߲ ߠߎ߬ ߡߊ߬.
ߘߓߊ߬ߓߌߟߊ ߂߅ ߟߊ߫߸ ߡߊ߲߬ߕߏ߲߬ߕߍ ߝߊߙߊ߲ߞߏߝߐߣߌ߲ ߛߌ߲߬ߝߏ߲߬ߧߊ߬ߟߌ (OIF) ߝߣߊ߫ ߞߊ߬ ߡߊ߬ߟߌ ߟߊߘߎ߲߫ ߊ߬ ߛߌ߲߬ߝߏ߲߬ߦߊ ߘߐ߫.
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:Category:ߡߊ߬ߟߌ ߞߊ߬ߝߏ߬ ߖߊߛߏ߲ ߦߌߟߡߊ:Category:ߡߊ߬ߟߌ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:Category:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:Category:߂߀߂߀ ߡߊ߬ߟߌ ߟߊ߫
ߘߎ߰ߞߍ߲߬ߘߍ߬ߘߐ߬ߦߊ
ߕߐ߬ߞߘߐ߬ߟߐ߲ ߓߏߟߏ߲ ߡߍ߲ ߦߋ߫ ߞߍ߲ߘߍߡߊ ߟߎ߫ ߞߊ߬ߙߊ߲߬ ߠߊ߫ ߘߎ߰ߘߐ߬ߛߓߍ ߥߎ߬ߛߎ߫ ߕߊ߬ߡߌ߲߬ߣߍ߲ ߠߎ߬ ߞߘߐ߫.
ߘߎ߰ߛߎ߬ߡߊ߲߬ߘߐ߬ߦߊ
ߘߎ߱ ߜߟߎߞߘߎ ߖߙߎߡߎ߲ ߟߐ߲ ߊ߬ ߡߊ߬ߛߙߍ߬ߘߍ ߣߴߊ߬ ߖߌߘߊ߲ߦߊ ߡߊ߬.
ߜ߭ߎߜ߭ߏߟ ߘߐߞߛ
ߜ߭ߎߜ߭ߏߟ ߘߐߞߛ ߦߋ߫ ߛߎ߲ߝߘߍ߫ ߟߥߊ߬ߟߌ߬ߟߊ߲ ߠߋ߬ ߘߌ߫ ߡߍ߲ ߓߌ߲ߓߌ߲ߣߍ߲߫ ߦߋ߫ ߛߓߍߟߌ߫ ߟߎ߫ ߘߊߘߐߓߍ߲߭ ߡߊ߬߸ ߡߍ߲ ߠߎ߬ ߦߋ߫ ߟߊߘߊ߬ߙߏ߬ ߟߊ߫ ߞߑߟߐߘ «Cloud» (ߓߘߌߞߊ) ߘߐ߫߸ ߡߍ߲ ߠߎ߬ ߟߊߕߘߍ߬ߣߍ߲߫ ߦߋ߫ «G Suite» ߘߐ߫.
ߜ߭ߎߜ߭ߏߟ ߟߊ߫ ߛߎߌߕ ߐߝߋߛ ߦߋ߫ ߡߊߛߐ߬ߘߐ߲߬ ߠߊ߫ ߜ߭ߎߜ߭ߏߟ ߘߑߙߊߌߝ߭ (Google Drive) ߛߌߟߊ ߝߍ߬߸ ߏ߬ ߦߋ߫ ߛߎ߲ߝߘߍ ߟߋ߬ ߘߌ߫ ߡߍ߲ ߓߌ߲ߓߌ߲ߣߍ߲߫ ߦߋ߫ ߓߟߐߟߐ (Web) ߞߊ߲߬ߠߊ ߡߊ߬߸ ߥߟߊ߬ߟߋ߲߬ߡߊ ߜ߭ߎߜ߭ߏߟ ߛ߭ߌߕ «Google Sheets»߸ ߦߌ߬ߘߊ߬ߟߌ߬ ߛߎ߲ߥߟߊ߸ ߜ߭ߎߜ߭ߏߟ ߛߑߟߊߌߘ «Slides». ߒ߬ߓߊ߬ ߛߎߌߕ ߏ߬ ߛߊ߫߸ ߏ߬ ߟߋ ߦߴߊ߬ ߕߏ߫ ߟߊ߫ ߡߐ߱ ߟߎ߬ ߦߋ߫ ߛߋ߫ ߟߊ߫ ߘߐ߬ߛߙߋ ߛߌ߲ߘߌ߫ ߟߊ߫ ߥߟߊ߫ ߡߊߦߟߍ߬ߡߊ߲߬ ߠߊ߫ ߢߐ߲߮ߝߍ߬ ߛߘߍ ߘߌ߫ ߓߟߐߟߐ ߞߊ߲߬ ߕߎ߬ߡߊ߬ߣߍ߲߬ ߞߋߟߋ߲߫ ߠߊ߫.
ߟߥߊ߬ߟߌ߬ߟߊ߲߫ ߛߊ߬ߓߊ ߏ߬ ߟߎ߬ ߦߋ߫ ߡߊߛߐ߬ߘߐ߲߬ ߠߊ߫ ߝߣߊ߫ ߓߟߐߟߐ߫ ߟߥߊߟߌߟߊ߲ «Aplication Web» ߘߌ߫߸ ߊ߬ ߣߌ߫ ߟߥߊ߬ߟߌ߬ߟߊ߲ ߘߌ߫ ߞߙߏߡ ߟߥߊ߬ߟߌ߬ߟߊ߲ (Chrome Application) ߦߋ߫ ߓߊ߯ߙߊ߫ ߟߊ߫ ߡߍ߲ ߘߐ߫ ߓߟߐߟߐߒߕߊ߲ߧߊ ߣߌ߫ ߜߋߟߋ߲ߜߋߟߋ߲ ߟߥߊ߬ߟߌ߬ߟߊ߲ ߘߌ߫ ߊ߲ߘߙߏߦߌߘ «Android» ߣߌ߫ ߊߔߏߟ (ߊߔߎߟ) «iOS» ߟߎ߫ ߟߊ߫. ߊ߬ߟߎ߬ ߣߌ߫ ߡߌߞߙߏߛߐߝߕ ߐߝߋߛ ߞߐߕߐ߮ ߟߎ߬ ߓߍ߲߬ߣߍ߲߫ ߦߋ߫ ߢߐ߲߮ߡߊ߬ ߕߋߙߎ߫. ߛߎߌߕ (suite) ߦߋ߫ ߜ߭ߎߜ߭ߏߟ ߖߙߎߡߎ߲ «Google Forms» ߠߊߕߘߍ߬ ߟߴߊ߬ ߘߐ߫߸ ߏ߬ ߡߍ߲ ߦߋ߫ ߢߍߥߟߊ߫ ߢߌ߬ߣߌ߲߬ߞߊ߬ߟߌ߬ߡߊ ߘߌ߫߸ ߜ߭ߎߜ߭ߏߟ ߘߑߙߊߌߝ߭ߌ߲ߜ߭ߛ «Google Drivings» ߣߌ߫ ߜ߭ߎߜ߭ߏߟ ߕߋߓߏߟ «Google Tables» ߟߎ߫ ߦߋ߫ ߓߋߕߊ ߦߌߟߡߊ (Version Bêta) ߘߐ߫ ߡߎߣߎ߲߬߸ ߞߵߊ߬ߟߎ߫ ߓߍ߯ ߞߍ߫ ߦߏ߫ ߝߐ߯ߙߡߛ ߣߌ߫ ߕߊߓߑߟ ߟߋ߬߸ ߘߑߙߊߌߝ߭ߌ߲ߜ߭ߛ ߦߋ߫ ߡߊ߬ߛߐ߬ߘߐ߲߬ߕߊ ߘߌ߫ ߓߟߐߟߐ ߟߥߊ߬ߟߌ߬ߟߊ߲ ߘߌ߫߸ ߞߏ߬ߣߵߊ߬ߟߎ߫ ߦߋ߫ ߟߋ߬ ߦߏ߫ ߞߙߏߡ ߟߥߊ߬ߟߌ߬ߟߊ߲ ߠߋ߬.
ߛߎߌߕ ߟߊߘߏ߲߬ߣߍ߲߫ ߦߋ߫ ߜ߭ߎߜ߭ߏߟ ߘߑߙߊߌߝ߭ «Google Drive» ߘߐ߫ ߟߋ߬ ߞߐߍ߫. ߞߐߕߐ߮ ߛߎ߯-ߎ-ߛߎ߯ ߛߌ߲ߘߌ߫ ߘߊ߫ ߟߥߊ߬ߟߌ߬ߟߊ߲ ߏ߬ ߟߊ߫߸ ߏ߬ ߟߎ߬ ߓߍ߯ ߦߋ߫ ߟߊߞߎ߲߬ߘߎ߬ ߟߊ߫ ߟߋ߬ ߓߐߖߎ ߓߟߏ߫ ߘߑߙߊߌߝ߭ ߞߣߐ߫.
ߞߊ߲߬ߛߓߍߟߌ
߂߀߀߆ ߞߏ߲ߓߌߕߌ߮ ߁߁ ߠߊ߫߸ ߜ߭ߎߜ߭ߏߟ ߞߊ߬ ߜ߭ߎߜ߭ߏߟ ߘߐߞߛ ߞߍߦߙߐ «Google Docs» ߣߌ߫ ߛߔߑߙߌߘߛ߭ߌߕߛ «Speadsheets» ߟߎ߫ ߛߌ߲ߘߌ߫ ߡߍ߲ ߠߎ߬ ߞߊ߬ ߛߌߟߊ߫ ߟߎ߫ ߟߊߞߊ߬ߝߏ߬ ߡߍ߲ ߠߎ߬ ߞߍ߫ ߘߊ߫ ߥߑߙߊߌߕߌߟߋ߫ «Writely» ߞߘߐ߬ߡߊ߲ ߣߌ߫ ߜ߭ߎߜ߭ߏߟ ߛߔߑߙߌߘߑߛ߭ߌߕߛ ߟߎ߬ ߟߊ߫ ߢߐ߲߮ ߠߊߛߐߘߐ߲ ߛߊߓߎ߫ ߘߌ߫. ߏ߬ ߞߍ ߞߊߙߏ߫ ߣߊ߯ߣߌ߲ ߡߊ߬߸ ߞߍߦߙߐ ߘߟߊߡߌ߬ߣߊ߬ (ߝߛߊ߬ߙߌ߬) ߘߊ߫ ߞߊ߲߫ ߦߙߌߞߊ ߟߎ߫ ߘߐ߫߸ ߝߊ߬ߙߊ߲߬ߛߌ ߕߘߍ߬ ߦߴߏ߬ ߘߐ߫, ߏ߬ ߟߎ߫ ߞߵߊ߬ ߕߐ߯ߟߊ߫ ߟߋ߬ ߞߎ߲߬ߝߟߐ ߘߐ߫ ߞߏ߫ ߜ߭ߎߜ߭ߎߟ ߘߏߞߎ߳ߡߊ߲ߕ ߣߌ߫ ߕߊߓߑߟߍߙ «Google Document et Tableur»߸ ߞߊ߬ ߣߊ߬ ߕߴߊ߬ ߕߐ߮ ߦߟߍ߬ߡߊ߲߫ ߠߊ߫ ߞߏ߫ ߜ߭ߎߜ߭ߎߟ ߘߏߞߎ߳ߡߊ߲ߕߛ ߞߊ߬ ߣߵߊ߬ ߟߊߓߊ߲߫ ߊ߲߬ߜ߭ߌߟߍ߬ߞߊ߲ ߕߊ߫ ߜ߭ߎߜ߭ߏߟ ߘߐߞߛ (Google Docs) ߡߊ߬ ߞߐ ߟߊ߫.
߂߀߁߂ ߘߊߡߌߣߊ ߟߊ߫߸ ߜ߭ߎߜ߭ߏߟ ߘߑߙߊߌߝ߭ ߘߊߡߌ߬ߣߊ߬ ߘߊ߫ ߞߵߏ߬ ߞߍ߫ ߝߙߍ߬ ߘߌ߫ ߊ߲ߘߙߏߦߌߘ ߟߥߊ߬ߟߌ߬ߟߊ߲ ߣߌ߫ ߊߔߏߟ «iOS» ߣߌ߫ ߕߟߋ߬ߓߊ߮ «PC» ߥߟߊ߫ ߡߊߞ «Mac» ߟߎ߫߸ ߞߵߊ߬ߟߎ߫ ߞߐߕߐ߮ ߟߎ߬ ߓߍ߯ ߕߎ߬ߡߊ߬ߢߐ߲߰ߦߊ߫ «synchroniser» ߞߐߘߍ߫. ߞߵߊ߬ ߕߵߊ߬ ߟߊߞߎߣߎ߲߫ (ߓߌ߬ߟߊ ߡߴߊ߬ ߟߊ߫) ߕߎߡߊ ߡߊ߬ ߟߊ߬ߓߊ߰ߙߊ߬ߟߊ ߓߟߏ߫߸ ߒ߬ߓߊ߬ ߗߋߘߊ ߏ߬ ߟߋ ߝߣߊ߫ ߞߊ߬ ߜ߭ߎߜ߭ߏߟ ߘߐߞߛ ߣߐ߬ߘߐߓߌ߬ߟߊ߬ ߛߊ߫.
ߦߌߟߡߊ:ߛߋߒߞߏߟߊߘߐߦߊ ߦߌߟߡߊ:ߕߟߋ߬ߓߊ߰ߦߊ ߦߌߟߡߊ:ߓߟߐߟߐ ߟߥߊ߬ߟߌ߬ߟߊ߲ ߦߌߟߡߊ:ߜߋߟߋ߲ߜߋߟߋ߲ ߟߥߊ߬ߟߌ߬ߟߊ߲ ߦߌߟߡߊ:ߜ߭ߎߜ߭ߏߟ
ߘߎ߰ߡߊ߬ߛߓߍ
ߟߐ߲ߞߏ ߡߍ߲ ߦߋ߫ ߘߎ߰ߞߟߏ ߞߐߞߊ߲߫ ߟߌߤߟߊ ߟߎ߬ ߞߊ߬ߙߊ߲߬ ߠߊ߫.
ߝߙߊߣߊ߫߫
alt=ߝߙߊߣߊ߫ ߘߎ߰ߘߋ߲ |thumb|ߖߌ߬ߣߍ߬ ߞߊ߲ߓߍ߲ ߘߍ߲ߒߖߘߍߟߦߊ ߞߊ߲ߕߌ߮ ߊߡߍߘ ߛߋߞߎ߬ ߕߎ߬ߙߋ ߝߙߊߣߊ߫/ߦߋ߫ ߖߌ߬ߣߍ߬ ߞߊ߲ߓߍ߲ ߡߊ߲߬ߘߋ߲߬ ߕߌ߲߬ߞߎߘߎ߲ ߛߎ߲ߞߎ߲ߡߊ ߘߏ߫ ߟߋ߬ ߘߌ߫،ߡߍ߲ ߛߌ߰ߣߍ߲߫ ߖߋ߬ߟߌߓߊ߬ ߝߏߟߏ߲߫ ߞߎ߲ ߝߍ߬،ߖߋ߬ߟߌߓߊ߬ ߝߏߟߏ߲߫ ߞߎ߲ ߦߋ߫ ߝߙߊߣߊ߫ ߡߙߊ߬ߘߊ߬ߘߎ߯ߟߊ ߡߍ߲ ߘߐ߫ ߏ߬ ߕߐ߯ ߟߋ߬ ߞߏ߫ ߞߐ߬ߓߌ߬ߞߘߐ߫ thumb|361.989x361.989px|ߝߙߊߣߊ߫ ߔߊߔߘߊ
ߘߐ߬ߝߐ
ߊ߬ ߘߏ߲߬ ߦߋ߫ ߘߎ߱ ߘߝߐ߬ߡߊ ߟߋ߬ ߘߌ߫،ߡߊ߲߬ߘߋ߲߬ ߖߡߊߣߊ ߣߌ߫ ߖߌ߬ߣߍ߬ ߞߊ߲ߓߍ߲ ߘߐ߬ߝߐ ߘߐ߬،ߓߊߏ߬،ߛߊ߲ߞߊߙߊ߲߫ ߣߌ߫ ߞߎ߬ߙߊ߲߬ߞߐ߫ ߘߝߐ߬ߡߊ ߘߌ߲߬ߞߌ߬ߙߊ ߘߌ߫،ߒߠߋ߫ ߕߍ߫ ߘߝߐ߬ߦߊ߬ߟߊ ߘߌ߫،ߒ ߢߴߊ߬ ߢߌߣߌ߲ߠߊ ߛߊ߲ߞߊߙߊ߲߫ ߣߌ߫ ߞߎ߬ߙߊ߲߬ߞߐ߫ ߣߌ߫ ߝߙߊߣߊ߫ ߖߍ߬ߘߍ ߘߎ߱ ߜߙߋ߬ߡߊ߬ߕߍ߰ߓߊ߮ ߟߎ߬ ߞߊ߲߬ ،ߊ߲ ߘߍ߬ߡߍ߲߬ ߘߌ߲߬ߞߌ߬ߙߊ ߣߌ߲߬ ߘߐ߬ߝߐ ߟߊߘߊ߲߫ ߠߊ߫،ߝߙߊߣߊ߫ ߦߋ߫ ߖߌ߬ߣߍ߬ ߞߊ߲ߓߍ߲ ߘߍ߲ߒߖߘߍߟߦߊ ߛߍ߬ߘߏ߲߬ߠߊ߬ ߥߊ߬ߣߊ ߊߡߍߘ ߛߋߞߎ߬ ߕߎ߬ߙߋ߫ ߥߟߏߛߟߎ ߞߎߓߋߛߏ ߟߋ߬ ߘߌ߫،ߡߍ߲ ߡߏߦߌ߫ ߘߊ߫ ߁߉߂߂ ߟߊ߫،ߡߍ߲ ߕߎ߲߬ ߦߋ߫ ߘߎ߰ߣߍ߲ ߠߋ߬ ߘߌ߫،ߏ߬ ߦߋ߫ ߕߌ߲߬ߞߎߘߎ߲ ߞߏߓߌߘߊ ߣߌ߫ ߡߙߊ߬ߓߊ߰ ߛߏ ߞߎߓߋߛߏ ߘߌ߬
ߞߌ߲߬ߘߊ
ߝߙߊߣߊ߫ ߦߋ߫ ߞߌ߲߬ߘߊ ߁߂ ߟߋ߬ ߘߌ߫،ߝߏߦߌߘߊ߫ ߁߃،ߓߊߏ߬،ߊ߬ ߘߎ߱ ߦߋ߫ ߥߙߎߞߌ߫ ߞߊ߲߬߸ߊ߬ ߢߊߖߘߍ߬ߖߍ߬ߘߍ ߡߊ߬..
ߝߙߊߣߊ߫ ߕߌ߲߬ߞߎߘߎ߲
ߝߙߊߣߊ߫ ߕߌ߲߬ߞߎߘߎ߲ ߡߙߊ߬ߓߊ߰ ߛߏ ߦߋ߫ ߘߎ߱ ߄ ߠߋ߬ ߘߌ߫،ߝߙߊߣߊ߫ ߟߋ߬ ߡߙߊ߬ߓߊ߬ ߛߏ ߞߎߓߋߛߏ ߘߌ߬ ==ߡߙߊ߬ߘߊ߬ߘߎ߯ߟߊ ߟߎ߬ ߡߙߊ߬ߘߊ߬ߘߎ߯ߟߊ ߟߋ߬ ߝߙߊߣߊ߫ ߡߙߊ߬ߓߊ߰ߘߊ ߘߐ߫߸ߏ߬ ߟߎ߫ ߝߟߍ߫ ߣߌ߲߬ ߊ߬ ߣߌ߫ߕߌߙߏ߫ ߦߋ߫ ߡߙߊ߬ߘߊ߬ߘߎ߯ߟߊ ߞߎߘߊ ߟߋ߬ ߘߌ߫، ߡߐ߲߰ߠߌ߲߫ ߞߏߕߌ߯ ߞߘߐ ߡߎߛߊ߫ ߞߐ߲ߘߍ߫ ߣߴߊ߬ ߞߊ߲߬ߕߐ߮ ߦߋ߫ߕߊ߬ߕߊ߬ ߝ߭ߌߋ ߘߌ߫،ߏ߬ ߟߊ߫ ߞߏ߫ ߛߊߓߎ߫ ߟߊ߫ ،ߏ߬ ߞߊ߫ ߡߙߊ߬ߘߊ߬ߘߎ߯ߟߊ ߂ ߝߙߵߊ߬ ߞߊ߲߬߸ߘߊ߲߬ߕߟߌ߬ߦߊ߫ߣߌ߫ߕߌ߲ߘߐ߫
ߘߎ߰ߡߊ߬ߛߓߍ
ߝߙߊߣߊ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߝߙߊߣߊ߫ ߞߍߣߍ߲߫ ߡߊ߲߬ߘߋ߲߬ ߕߌ߲߬ߞߎߘߎ߲ߓߊ߫ ߘߏ߫ ߟߋ߬ ߘߌ߫߸ ߡߍ߲ ߡߊ߫ ߞߍ߫ ߘߊߡߊ߲ߘߊ ߦߙߐߓߊ߫ ߘߌ߫߸ߊ߬ߟߋ߫ ߛߍ߬ߣߍ ߞߏ߫ ߟߎ߫ ߟߋ߬ ߛߓߊ߬ߕߌ߬ߣߍ߲ ߞߏߛߓߍ߫،
ߓߊߟߏߝߋ߲ ߠߎ߫ ߛߍ߬ߣߍ: ߡߊ߬ߟߏ ߣߌ߫ ߢߐ߭ ߥߟߊ߫ ߞߊ߬ߓߊ،ߝߏߣߌ߲߫،
ߊ߬ ߛߌߓߊ߮ ߟߎ߬
ߝߙߊߣߊ߫ ߦߋ߫ ߘߎ߱ ߥߙߎߣߍ߲ߓߊ ߖߌ߬ߣߍ߫ ߜߍߞߊ߲ߠߊ ߘߐ߫،ߛߌߦߊ ߛߌߦߊߡߊ߲߫ ߛߌ߰ߣߍ߲߫ ߡߍ߲ ߘߎ߰ߞߟߏ ߞߊ߲߬،ߒߞߏߝߐߟߊ ߟߎ߬ ߘߎ߱ ߜߙߋ߬ߡߊ߬ߕߍ߰ߓߊ߮ ߘߌ߫߸ߒߞߏߝߐߟߊ ߏ߬ ߟߎ߫ ߟߋ߬ ߕߋ߲߬ ߛߊ߲ߞߊߙߊߞߊ، ߞߎ߬ߙߊ߬ߞߐ،ߟߋߟߋ߫،ߖߊ߬ߟߏ߲߬ߞߊ،ߡߊ߬ߣߋ߲߬ߞߊߊ߬ ߣߌ߫ߛߏ߬ߛߏ.. ߝߎߟߊ߫، ߞߌ߬ߛߌ،ߜߙߍ߬ߛߍ،… ߊ߬ ߛߌ߰ߓߊ߮     ߁߆߇ ߀߀߀( ߂߀߁߀)
ߞߊ߬ߙߊ߲ ߣߌ߫ ߖߏ߯ߦߊߟߌ
ߒߞߏ ߣߌ߫߫ ߝߊ߬ߙߊ߲߬ߛߌ߲߬ߞߊ߲ ߣߴ ߊߙߊߓߎ߫ ߞߊߙߊ߲ߕߊ ߓߍ߯ ߦߋ߫ ߝߙߊߣߊ߫ ߣߴߊ߬ ߡߙߊ߬ߓߊ߰ߘߊ ߟߎ߬ ߣߵߊ߬ ߡߙߊ߬ߘߊ߬ߘߎ߯ߟߊ ߓߍ߯ ߟߊ߫ ،ߞߏ߬ߣߌ߲߬،ߝߊ߬ߙߊ߲߬ߛߌ߬ߞߊ߲߬ ߞߊߙߊ߲ ߛߓߊ߬ߕߌ߬ߣߍ߲ ߕߐ߭ ߓߍ߯ ߘߌ߫،ߞߵߊ߬ ߘߊߡߌ߬ߣߊ߫ ߞߊ߬ߙߊ߲߬ߕߊ ߣߌ߫ ߞߊ߬ߙߊ߲߬ߘߊ ߣߌ߫ ߞߊ߬ߙߊ߲߬ߓߊ߰ߘߊ ߣߌ߫ ߘߋ߬ߙߌ߬ߘߊ ߡߊ߬،ߏ߬߬ ߓߍ߯ ߦߋ߫ ߝߙߊߣߊ߫ ߛߏߞߣߐ߫ ،ߏ߬ ߘߐ߫،ߌ ߘߌ߫ ߛߋ߫ ߞߊ߬ߙߊ߲߬ ߠߊ߫ ߝߙߊߣߊ߫ ߝߏ߫ ،ߌ ߘߌ߫ ߘߏ߲߬ ߘߋ߬ߙߌ߬ߘߊ ߞߣߐ߫ ߥߟߊ߫ ߕߌ߬ߟߊ߬ ߞߊߟߊ߲ ߠߊ߫ ،ߒߞߏ ߣߴߊߙߊߓߎ߫ ߓߍ߯ ߞߊ߬ߙߊ߲߬ ߠߊ߫ ߞߊ߬ߙߊ߲߬ߕߊ ߟߎ߬ ߟߋ߬ ߟߊ߫.
ߖߌ߬ߣߍ߬ ߞߊ߲ߓߍ߲ ߥߘߊߓߊ߫ ߡߙߊ߬ ߛߏ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߝߙߊߣߊ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߝߏߘߋ߫ ߡߊ߲߬ߛߊ߬ߙߋ߲߬
ߖߌ߬ߣߍ߫ ߕߏ߬ߟߊ߲߬ߕߊ߲ߠߊ
ߝߏߘߋ߫ ߡߊ߲߬ߛߊ߬ߙߋ߲ ߛߐ߬ߘߐ߲߬ ߘߊ߫ ߕߎߟߊߝߌ߲ ߕߋ߬ߟߋ߫ ߃ ߟߋ߬ ߁߉߈߁ ߠߊ߫ ߞߐߣߊߞߙߌ߫، ߖߌ߬ߣߍ߫ ߘߎ߰ߘߋ߲ ߠߋ߬ ߕߏ߬ߟߊ߲߬ߕߊ߲ߠߊ ߡߊ߲߬ߕߏ߲߬ߕߍ߬ߟߊ߬ߞߊ߫ ߟߋ߬.